
Cuvânt înainte 


Volumul de față este un caiet de seminar util studenţilor domici să 
înțeleagă filosofia morală a lui Immanuel Kant (1724-1804). Textele traduse 
reprezintă comentarii la opera de filosofie practică a celui ce e considerat cel mai 
mare filosof modem, în principal la /ntemeierea metafizicii moravurilor... În mod 
firesc, studiul acestor texte trebuie să se facă în paralel sau după lectura lucrării lui 
Kant, nu în locul ei. Deși autorii comentariilor sunt cunoscuţi exegeți ai operei 
kantiene, nivelul de sofisticare al textelor e potrivit capacității de înţelegere a unui 
debutant în studiul lui Kant. 

Succintul comentariu a lui H. ]. Paton, un celebru profesor de la Oxford, 
urmează fidel firul textului Întemeierii, de la început până la sfârșit, fiind un ajutor 
indispensabil pentru lămurirea celui ce buchisește pentru prima oară complicatul 
text kantian. 

Studiul lui R. Nonmnan, extrem de folosit de studenţii din universitățile 
occidentale, parcurge de asemenea textul Înremeierii oferind multe abordări 
personale. Trebuie spus că lucrarea lui Kant s-a bucurat şi se bucură:de o mulţime 
de interpretări diferite, chiar divergente.” 

Fragmentul tradus din cartea lui R. B. Louden, Etica impură a lui Kant, se 
referă la latura empirică a sistemului eticii kantiene, relativ ignorată de Kant 
însuşi, dar şi de comentatori, concentrați aproape exclusiv pe studierea eticii sale 
„pure” (a priori). Dar nu putem avea decât o concepție deformată despre etica lui 
Kant dacă ignorăm etica sa empirică sau aplicată. Refacerea întregului tablou e 
intenţia lui Louden. 

Textul lui T. Hill )r. este o încercare provocatoare și foarte clar scrisă de a 
aplica aparatul conceptual al eticii kantiene (schiţat la începutul studiului) la un 
caz concret — terorismul. Dacă e moral să sacrificăm persoane nevinovate pentru a 
lichida un atac terorist — iată o întrebare la care încearcă să răspundă autorul prin 
prisma eticii kantiene. 

|. Kant, /nremeierea metrafizicii moravurilor, Editura Humanitas, Bucureşti, 2007. 

- Vezi V. Mureşan, Comentariu la Intemeierea metrafizicii moravurilor, în |. Kant, Intemeierea 

metrafizicii moravurilor, Editura Humanitas, Bucureşti, 2007. 


În anexă am inclus prima traducere românească a celebrului articol al 
lui Kant Despre un pretins drept de a minți din iubire de oameni dedicat 
clarificării unor puncte obscure ale teoriei sale (problema rigorismului) şi 
rezolvării unei dileme morale prin punerea la lucru a testelor propriei teorii. 
Legat de această temă — a excepțiilor admisibile de la legea morală — e şi 
studiul editorului volumului care pledează pentru interpretarea lui Kant ca un 
rigorist flexibil. 

Traducerile textelor lui Paton, Norman, Louden și Hill reprezintă 
rezultatul efortului făcut de mai mulţi studenţi de a tălmăci în limba română 
materiale didactice pentru seminariile de morală kantiană. O primă revizuire a 
traducerilor a fost întreprinsă de dl. lector univ. dr. Emanuel Socaciu. 
Revizuirea finală și stabilirea textului a fost făcută de prof. univ. dr. Valentin 
Mureşan. 


Valentin Mureşan 


SCURT COMENTARIU LA 
ÎNTEMEIEREA METAFIZICII MORAVURILOR! 


H. J. PATON 


Prefață 


Pref. 1-S$?: Diferitele ramuri ale filosofiei 

Cele trei ramuri principale ale filosofiei sunt logica, fizica și etica. Dintre 
acestea, logica e formală: ea face abstracție de toate diferențele dintre obiectele 
(sau materia) cu privire la care gândim Și ia în considerare numai legile necesare 
(sau fonna) gândirii în genere (thinking as such). Fiindcă nu împrumută nimic de 
la experienţa noastră senzorială cu privire la obiecte, ea trebuie privită ca o ştiinţă 
pe de-a-ntregul non-empirică sau a priori. Fizica se ocupă cu legile naturii, iar 
etica cu legile acţiunii morale libere. Aceste două științe filosofice se ocupă așadar 
cu obiecte ale gândirii care sunt total distincte unele de altele. 

Spre deosebire de logică, fizica şi etica trebuie să aibă atât o parte empirică 
(una bazată pe experienţa senzorială) cât şi una non-empirică sau a priori (care nu 
este bazată astfel), căci legile fizicii trebuie să se aplice naturii ca obiect al 
experienţei, iar legile eticii trebuie să se aplice voințelor umane ca fiind afectate 
de dorințe şi instincte care nu pot fi cunoscute decât prin experiență. 

Un filosof al zilelor noastre ar trebui să susțină cu argumente mai degrabă 
teza că aceste ştiinţe au o parte a priori decât teza că au o parte empirică; și, 
într-adevăr, mulți filosofi ar fi gata să nege total prima posibilitate. Totuşi, dacă 
luăm fizica într-un sens larg, acela de filosofie a naturii, ea pare să funcționeze 
conform unor principii care sunt mai mult decât simple generalizări bazate pe 
asemenea date precum cele ce ne sunt furnizate de simţuri. Sarcina fonnulării și, 
dacă e posibil, a Justificării acestor principii e văzută de Kant ca partea a priori 


' Traducerea reprezintă prima parte a lucrării lui H. J. Paton, The Moral Law, Routledge, 1989 (1948), 
intitulată “Analiza argumentării'”; cea de-a doua parte constă în traducerea /nremeierii în limba engleză. 
H. J. Paton, fost protesor la Universitatea Oxford, rămâne unul dintre cei mai importanţi comentatori şi 
traducători ai filosofiei lui Kant și un foarte convingător profesor de morală kantiană. Mulţi mari filosofi 
de limbă engleză mărturisesc că l-au înțeles pe Kant la cursurile lui. 

” Trimiterile se fac la numerotarea paragratelor din 1. Kant, Întemeierea metafizicii moravurilor, 
Editura Humanitas, București, 2007. 


sau pură a fizicii (sau ca o metafizică a naturii). El include între aceste principii, 
de exemplu, principiul că orice eveniment e necesar să aibă o cauză, iar aceasta nu 
poate fi demonstrat niciodată (deși poate fi confirmat) de experiență. El susține că 
acest principiu formulează o condiţie fără de care experienţa pe care o avem cu 
privire la natură și, prin urmare, chiar ştiinţa fizicii, ar fi imposibile. 

Ar trebui să fie evident că din experienţa cu privire la ceea ce fac oamenii 
nu avem cum să demonstrăm ceea ce trebuie ei să facă; fiindcă e necesar să 
admitem că ei adesea fac ceea ce nu trebuie să facă — presupunând că suntem de 
acord că există ceva de genul lui « trebuie » moral sau al datoriei morale. Prin 
urmare, dacă există principii morale în acord cu care oamenii trebuie să acționeze, 
cunoașterea acestor principi! e necesar să fie o cunoaştere a priori: ea nu poate fi 
bazată pe experiența senzorială. Partea a priori sau pură a eticii se ocupă cu 
formularea şi justificarea principiilor morale - cu termeni precum “trebuie”, 
“datorie”, “bun”, “rău”, “corect” şi “greşit”. Această parte apriori a eticii poate fi 
numită metafizica moravurilor (deşi alteori “justificarea” — spre deosebire de 
“formulare” — e o temă rezervată de Kant pentru critica rațiunii practice). Pentru 
o cunoaștere detaliată a datoriilor umane particulare avem nevoie de experienţe cu 
privire la natura umană (şi chiar de multe alte lucruri). Aceasta ține de partea 
empirică a eticii şi e numită de Kant “antropologie practică”, deşi folosirea pe 
care o dă el acestui termen nu e întru totul clară. 

Doctrina kantiană a cunoaşterii apriori se bazează în principal pe asumpţia 
că mintea — sau rațiunea, cum o numește el - funcționează în mod activ în acord 
cu anumite principii pe care le poate cunoaște și înțelege. El susține că asemenea 
principii raționale pot să se manifeste nu numai în gândire în genere (fapt studiat 
de logică), dar şi în cunoașterea științifică şi în acțiunea morală. Noi putem separa 
aceste principii raţionale și putem înţelege cum sunt ele necesare pentru orice 
fiinţă raţională în măsura în care ea caută să gândească rațional despre lume şi să 
acţioneze rațional în lume. Dacă am considera că raţiunea nu are nici o activitate 
și nici un principiu propriu și că mintea e un simplu ghem de senzaţii și dorințe, 
atunci nu poate exista pentru noi nici un fel de cunoaştere a priori; dar nu avem 
nici o îndreptățire să susţinem acest lucru fără a lua în considerare și argumentele 
celeilalte părți. 


Pref. 6-9: Nevoia unei etici pure 

Dacă distincția dintre etica a priori şi cea empirică e valabilă, e de dorit să 
tratăm fiecare parte separat. Rezultatul amestecării lor va fi inevitabil confuzia 
intelectuală și va duce probabil la degenerare morală. Dacă acţiunile e să fie 
moralmente bune e necesar ca ele să fie făcute de dragul datoriei și doar partea a 
priori sau pură a eticii ne poate lămuri care e natura datoriei. Amestecând 
diferitele părți ale eticii putem începe să confundăm cu ușurință datoria și 
interesul egoist, iar acest lucru nu poate avea decât efecte dezastruoase în practică. 

Pref. 10-11: Filosofia vointei în genere 

Partea a priori a eticii nu trebuie confundată cu filosofia voinţei în genere 
deoarece ea are a face nu cu oare voinţele, ci cu un anume gen particular de 
voință — anume cu voinţa care e moralmente bună. 


Pref. 12-13: Scopul Întemeierii 

Scopul Întemeierii nu e să ne fumizeze o expunere completă a părţii a 
priori a eticii — adică o metafizică a moralei completă. Scopul ei e mai degrabă să 
pună fundamentele unei asemenea metafizici a moravurilor şi astfel să trateze 
separat această parte cu adevărat dificilă. Nici măcar în ce priveşte aceste 
fundamente, /ntemeierea nu pretinde a fi completă: avem nevoie pentru aceasta de 
o întreagă «cntică a raţiunii practice». Nevoia unei astfel de cntici a rațiunii este 
totuşi mai puţin presantă pentru chestiunile practice decât pentru cele teoretice 
deoarece rațiunea umană comună e un ghid mult mai sigur în morală decât e în 
speculație; iar Kant e dornic să evite complicațiile unei critici complete. 

Punctul esenţial în toate acestea e că Întemeierea are scopul limitat, dar 
totuşi de o maximă importanţă, de a stabili principiul suprem al moralității. Ea 
exclude toate problemele privind aplicarea acestui principiu (deşi ocazional oferă 
ilustrări ale felului în care pot fi făcute astfel de aplicaţii). Deci nu putem aştepta 
de la această carte vreo abordare detaliată a chestiunii aplicării principiilor morale 
ŞI nici nu trebuie să-l blamăm pe Kant pentru asta — cu atât mai puțin să inventăm 
teorii despre ceea ce ar fi trebuit el să gândească în legătură cu un asemenea 
subiect. Dacă vrem să știm cum şi-a aplicat el principiul suprem, trebuie să citim 
neglijata sa lucrare Metafizica moravurilor. În Intemeiere singura problemă care 
merită să fie urmărită e dacă a reuşit sau nu Kant să stabilească principiul suprem 
al moralității. 


Pref. 14: Metoda Intemeierii 

Metoda lui Kant e să înceapă cu asumpţia provizorie că judecăţile noastre 
morale obișnuite pot pretinde în mod legitim că sunt adevărate. Apoi el întreabă 
care sunt condițiile ce trebuie îndeplinite pentru ca aceste pretenții să fie 
justificate. Aceasta e ceea ce el numește un argument analitic (sau regresiv) şi 
prin acesta el speră să descopere o serie de condiţii, mergând până la condiția 
ultimă a tuturor judecăților morale — principiul suprem al moralității. El încearcă 
să facă aceasta în Secţiunile 1 și Il. În Secţiunea III metoda sa e diferită. Acolo el 
începe cu reflecția (insight) raţiunii asupra propriei sale activităţi şi cu încercarea 
de a deriva din aceasta principiul suprem al moralității. Este vorba de ceea ce el 
numește un argument sintetic (sau progresiv). Dacă acest argument ar fi unul 
reușit, atunci am putea inversa direcția argumentului din primele două secțiuni: 
începând cu reflecția raţiunii asupra principiului propriei sale activități, am putea 
trece la principiul suprem al moralității şi de la acesta la judecăţile morale comune 

cu care am început. Astfel am putea să justificăm asumpțţia noastră provizorie că 
judecăţile morale comune pot pretinde legitim că sunt adevărate. 

Secțiunea ] încearcă să ne conducă printr-un argument analitic de la 
judecăţile morale comune la o formulare filosofică a principiului prim al 
moralității. Secţiunea II, după respingerea confuziilor filosofiei «populare» care 
lucrează cu exemple şi amestecă empiricul cu aprioriul, îşi propune (tot printr-un 
argument analitic) să formuleze în diferite feluri principiul prim al moralității: ea 
ține de metafizica moravurilor. Secţiunea III încearcă (printr-un argument sintetic) 
să justifice principiul prim al moralității derivându-l din sursa lui ce se află în 
rațiunea practică pură : ea ține de cntica rațiunii practice pure. 


SECȚIUNEA | 
O ABORDARE A FILOSOFIEI MORALE 


I, 1-2: Voința bună 

Singurul lucru care e bun fără alte precizări sau restricții e o voință bună. 
Asta vrea să spună că doar o voinţă bună este bună în orice circumstante Şi în 
acest sens ea este un bine absolut și necondiționat. Putem de asemenea să o 
descriem ca pe singurul lucru care e bun în sine, bun independent de relațiile sale 
cu alte lucruri. 

Asta nu înseamnă că voința bună este singurul bine. Dimpotrivă, există 
nenumărate lucruri care sunt bune în multe privinţe. Însă acestea nu sunt bune în 
toate circumstanţele și oricare dintre ele poate fi cu totul rău dacă e folosit de o 
voinţă rea. Prin urmare, ele sunt doar bunuri condiţionate — adică bune în anumite 
condiţii, dar nu absolut bune sau bune în sine. 


I, 3-5: Vointa bună şi rezultatele sale 

Caracterul bun al unei voințe bune nu e derivat din caracterul bun al 
rezultatelor pe care le produce. Binele condiționat al produselor ei nu poate fi 
sursa binelui necondiționat care aparține numai voinței bune. Mai mult, o voință 
bună continuă să posede unicul său caracter bun chiar și atunci când, printr-o 
întâmplare nefericită, ea e incapabilă să producă rezultatele pe care le vizează. 

Prin aceasta nu se sugerează în nici un fel că pentru Kant o voință bună nu 
vizează să producă anumite rezultate. Din contră, el susţine că o voinţă bună — de 
fapt, orice fel de voință — e necesar să vizeze producerea unor rezultate. 


1.58: Funcţia rațiunii 

Conștiința morală comună susţine concepția după care numai o voință 
bună e un bine necondiţionat. Într-adevăr, aceasta e presupoziţia (sau condiţia) 
tuturor judecăților noastre morale comune. Cu toate acestea, o asemenea pretenție 


12 


poate părea fantezistă și de aceea e necesar să căutăm o justificare suplimentară a 
el luând în discuţie funcția rațiunii în domeniul acțiunilor. 

Ca să facem acest lucru, trebuie să presupunem că în viața organică fiecare 
organ are un scop sau o funcţie căreia îi este bine adaptat. Aceasta se aplică și 
vieţii mentale; iar în ființele umane rațiunea este, cum ar veni, organul care 
controlează acțiunea, tot așa cum instinctul este organul care controlează acțiunea 
în cazul animalelor. Dacă funcţia rațiunii în domeniul acțiunilor ar fi doar să 
realizeze fericirea, acesta ar fi un scop pentru care instinctul ar fi un ghid mult mai 
bun. Prin urmare, dacă presupunem că raţiunea, ca și alte organe, trebuie să fie 
bine adaptată scopului ei, atunci scopul ei nu poate fi doar acela de a produce o 
voință care e bună ca mijloc pentru realizarea fericirii, ci mai degrabă de a 
produce o voință care e bună în sine. 

O astfel de viziune teleologică a natuni ca îndreptată spre un scop nu este 
acceptată uşor astăzi. Trebuie să reținem că I. Kant susține această opinie (deşi 
deloc într-o formă simplistă) și că ea are o importanță mult mai mare pentru etica sa 
decât se presupune de obicei. În particular, ar trebui să reținem că, în domeniul 
acţiunilor, rațiunea are două funcții principale, prima trebuind să fie subordonată 
celei de-a doua. Prima funcţie e să asigure indivizilor propria fericire (un bun 
condiționat), iar a doua e să manifeste o voinţă bună în sine (un bun necondiţionat). 


].8—9: Vointa bună şi datoria 

În condiţii umane, condiţii în care noi trebuie să luptăm cu dorințe și 
impulsuri necontrolate, o voinţă bună se manifestă întrucât acționează de dragul 
datoriei (for the sake of duty)”. Prin urmare, dacă vrem să înțelegem ce înseamnă 
a fi un om bun, trebuie să examinăm conceptul de datorie. Felul de a fi bun al 
omului poate fi cel mai bine sesizat atunci când el se luptă cu obstacolele puse în 
calea lui de impulsurile necontrolate, dar nu trebuie să credem că binele în genere 
constă în depășirea obstacolelor. Dimpotrivă, o voință perfect bună nu va avea 
nici un obstacol de depășit, iar conceptul de datorie (care presupune depășirea 
obstacolelor) nu se va aplica unei asemenea voințe perfecte. 


1.9-13: Motivul datoriei 

O acțiune umană e moralmente bună nu pentru că e făcută dintr-o 
înclinație imediată — cu atât mai puţin dintr-un interes egoist — ci pentru că e 
făcută de dragul datoriei. Aceasta e prima propoziţie a lui Kant cu privire la 
datorie, cu toate că el nu îi dă această formă generală. 

O acţiune -— chiar dacă e în acord cu datoria şi e în acest sens corectă —nu e 
privită în mod obișnuit că fiind moralmente bună dacă e făcută doar dintr-un 


* Mai bine zis din datorie. Paton foloseşte atât de dragul datoriei cât şi din datorie (from duty) ca 
interschimbabile. (N. trad.) 

interes egoist. Totuşi, putem fi înclinați să conferim atributul de moralmente bun 
unor acțiuni corecte făcute numai dintr-o înclinație imediată — de exemplu 
dintr-un impuls direct de simpatie sau generozitate. Pentru a putea testa acest 
lucru trebuie să izolăm motivele: trebuie să luăm în considerare mai întâi o acțiune 
întreprinsă numai din înclinaţie și nu din datorie, și apoi o acţiune întreprinsă 
numai din datorie și nu din înclinație. Dacă facem aceasta, atunci vom vedea — 
pentru a lua cazul cel mai favorabil înclinației imediate — că o acțiune întreprinsă 
numai dintr-o simpatie naturală poate fi corectă și demnă de laudă, dar că ea nu 
are totuși o valoare morală distinctă. Același gen de acțiune întreprinsă numai din 
datorie are o valoare morală distinctă. Bunătatea manifestată în ajutorarea altora 
este cu atât mai evidentă cu cât un om face acest gest din datorie într-un moment 
în care e el însuși complet ocupat cu necazurile proprii și când nu e împins să facă 
aşa ceva de înclinațiile lui naturale. 

Doctrina Kantiană ar fi absurdă dacă ar însemna că prezenţa unei înclinații 
naturale de a acționa bine (sau chiar a unui sentiment de satisfacție pentru a fi 
acționat astfel) ar priva acțiunile de valoarea lor morală. Ambiguitatea limbajului 
lui Kant dă culoare acestei interpretări care e aproape universal acceptată. Astfel, 
el spune că un om manifestă valoare morală dacă face binele nu din înclinaţie, ci 
din datorie (from duty). Dar trebuie să ne amintim că el pune în opoziţie aici două 
motive luate izolat cu scopul de a vedea care dintre ele este sursa valorii morale. 
EI ar fi evitat ambiguitatea dacă ar fi zis că un om manifestă valoare morală nu 
făcând un bine din înclinaţie ci de dragul datoriei. Motivul datoriei, nu cel al 
înclinației, e acela care dă valoare morală unei acțiuni. 

Problema dacă aceste două genuri de motive pot fi prezente în aceeași 
acțiune morală şi dacă unul îl poate susţine pe celălalt, iată o întrebare care nu e 
pusă în acest pasaj și nici nu e discutată altundeva în Întemeiere. Presupunerea lui 
Kant în această privință este că dacă o acțiune e să fie moralmente bună, atunci 
motivul datoriei, chiar și în prezenţa simultană a unui alt gen de motiv, trebuie să 
fie suficient prin sine pentru a determina acțiunea. Mai: mult, el nu se abate nici un 
moment de la credinţa că înclinațiile generoase sunt un ajutor în înfăptuirea unor 
acțiuni bune, că din acest motiv e o datorie să le cultivăm, și că fără ele o podoabă 
morală prețioasă ar lipsi din această lume. 

Ar trebui de asemenea observat că, departe de a respinge ideea de fericire, 
Kant susține că avem cel puţin o datorie indirectă să urmărim înfăptuirea propriei 
noastre fericiri. 


].14-15: Principiul formal al datoriei 

A doua propoziţie a lui Kant e următoarea: o acțiune făcută din datorie îşi 
ia valoarea morală nu din rezultatele pe care le produce sau urmăreşte să le 
producă, ci dintr-un principiu formal sau maximă — principiul de a ne Jace 
datoria, oricare ar fi aceasta. 

Aceasta este o reformulare mai tehnică a primei propoziţii. Am văzut deja 
că o voință bună nu își poate deriva caracterul său necondiţionat-bun din 
caracterul condiționat-bun al rezultatelor la care ținteşte, și aceasta e adevărat și 
despre acțiunile moralmente bune în care se manifestă o voinţă bună acţionând de 
dragul datoriei. Ceea ce trebuie să facem acum e să formulam doctrina noastră în 
termenii a ceea ce Kant numește “maxime”. 

O maximă e un principiu după care acționăm. E un principiu pur personal 
şi poate fi bun sau poate fi rău. Kant îl numește un principiu «subiectiv», 
înțelegând prin aceasta un principiu pe baza căruia un agent rațional (sau un 
subiect al acţiunii) acționează efectiv — un principiu manifestat în acțiunile 
realizate în fapt. Un principiu «obiectiv», pe de altă parte, este unul după care 
orice agent rațional ar acționa în mod necesar dacă raţiunea ar avea un control 
total asupra acțiunilor sale și, prin urmare, unul după care el trebuie să acționeze 
dacă e atât de irațional încât să fie tentat să acționeze altfel. Numai atunci când 
acționăm după principii obiective ele devin de asemenea subiective, dar ele 
continuă să fie obiective fie că acționăm pe baza lor, fie că nu. 

Nu e nevoie să formulăm în cuvinte maxima acțiunilor noastre, dar dacă 
ştim ceea ce facem și vrem ca acţiunea noastră să fie o acțiune de un anumit gen, 
atunci această acțiune are o maximă sau un principiu subiectiv. O maximă este 
aşadar întotdeauna un soi de principiu general sub care noi voim o acțiune 
particulară. Bunăoară, dacă decid să mă sinucid ca să evit nefericirea, se poate 
spune că acționez pe baza principiului sau maximei “Mă voi sinucide ori de câtre 
ori viața îmi oferă mai multă durere decât plăcere.” 

Toate aceste maxime sunt maxime materiale: ele generalizează o acţiune 
particulară împreună cu motivul ei particular și cu rezultatul ei intenţionat. 
Deoarece caracterul bun al unei acţiuni nu poate fi derivat din rezultatele inten- 
ționate, atunci e clar că el nu poate fi derivat dintr-o maximă matenială de acest gen. 

Maxima care dă valoare morală acțiunilor este maxima sau principiul de 
a-ți face datoria oricare ar fi aceasta. O astfel de maximă este lipsită de orice 
materie particulară: ea nu este o maximă ce vizează satisfacerea unor dorințe sau 
obținerea unor rezultate particulare. În limbaj kantian ea este o maximă formală. A 
acționa de dragul datoriei înseamnă a acţiona după o maximă fonnală “independent 
de orice obiect al facultăţii dorinței ». Un om bun adoptă sau respinge maxima 
materială a unei acțiuni propuse în funcţie de faptul dacă aceasta e în acord sau în 
conflict cu maxima directoare și formală de a-ţi face datoria de dragul datoriei. 
Numai asemenea acţiuni făcute « din datorie » pot fi moralmente bune. 


[.1 5-16: Venerarea legii 
O a treia propoziţie se presupune că rezultă din primele două. Ea este 
umhătoarea: Datoria este necesitatea de a acționa din venerarea legii”. 


* Sau respect pentru lege (N. trad.) 

Această propoziţie nu poate fi derivată din primele două decât dacă citim 
în ele mai mult decât s-a spus explicit: atât “venerare” cât și “lege” par a fi 
termeni pe care nu i-am întâlnit în premise. Mai mult, propoziţia însăși nu e întru 
totul clară. Poate că ar fi mai bine să spunem că a acţiona după maxima de a-ți 
face datoria de dragul datoriei înseamnă a acționa din venerarea legii. 

Nu e chiar atât uşor să urmărim argumentul lui Kant. El pare să susțină că 
dacă maxima unei acțiuni moralmente bune este o maximă formală (nu o maximă 
materială privind satisfacerea dorințelor cuiva), atunci ea trebuie să fie o maximă de 
a acționa în mod raţional — adică de a acționa după o lege valabilă pentru toate 
fiinţele raționale în genere, independent de dorințele lor particulare. Din cauza 
fragilității umane, o asemenea lege trebuie să ne apară ca o lege a datoriei, ca o lege 
care poruncește sau impune supunere. O asemenea lege, privită ca impusă nouă, 
trebuie să stâmească un sentiment asemănător cu frica. Pe de altă parte, dacă e 
privită ca auto-impusă (deoarece ea e impusă de propria noastră natură rațională), ea 
trebuie să stâmească un sentiment analog înclinației sau atracției. Acest sentiment 
complex este venerația (sau respectul) — un sentiment unic ce e datorat nu vreunei 
stimulări a simţurilor, ci gândului că voinţa mea e subordonată unei asemenea legi 
universale independent de orice influență a simţurilor. În condiţiile în care motivul 
unei acţiuni bune trebuie găsit în sentiment, e necesar să spunem că o acţiune 
moralmente bună e una care e făcută din [sentimentul de] venerație pentru lege şi că 
exact acest lucru e ceea ce-i conferă o valoare unică și necondiționată. 


1.17-18: Imperativul categoric 

Legea pe care omul bun presupunem că o venerează și căreia i se supune 
poate părea o lege de un gen foarte straniu. E o lege care nu depinde de faptul că 
dorim anumite consecințe și nici măcar nu prescrie prin sine vreo acțiune 
particulară: tot ce ne impune este o supunere-la-lege de dragul legii înseși — 
« conformitatea acțiunilor la legea universală în genere ». Această concepție li se 
va părea multora goală de conţinut, dacă nu revoltătoare, iar noi e sigur că am 
trecut cu acest prilej de la judecățile morale comune la cele mai înalte culmi ale 
abstracţiei filosofice — la forma comună oricărei moralității autentice, oricare ar fi 
materia ei. Totuşi, oare nu spune Kant doar minimul din ceea ce poate fi spus şi 
trebuie să fie spus despre moralitate? Un om e moralmente bun nu în măsura în 
care urmărește să-și satisfacă propriile dorințe sau să-și găsească fericirea (cu 
toate că le poate face pe amândouă), ci în măsura în care urmăreşte să se supună 
unei legi valabile pentru tozi oamenii şi să respecte un standard obiectiv care nu 
este determinat de propriile sale dorințe. 

Din cauza obstacolelor datorate impulsurilor și dorințelor noastre, această lege 
ne apare ca o lege căreia trebuie să i ne supunem de dragul ei înseși și, astfel, ca acel 
lucru pe care Kant l-a numit imperativ categoric. Ni se oferă aici prima formulare a 
imperativului categoric (deși într-o formă negativă): «Eu nu trebuie niciodată să mă 
port decât astfel încât să pot voi de asemenea ca maxima mea să devină lege 

universală». Aceasta este prima formulare a principiului suprem al moralității — 
condiția ultimă a tuturor legilor morale particulare şi a tuturor judecăților morale 
comune. Din acesta trebuie să fie “derivate” toate legile morale — în sensul că el e 
«originar», pe când ele sunt «derivate» sau dependente. Totuşi, așa cum arată formula 
însăşi, nu se pune problema să deducem legile morale particulare din forma goală a 
legii în genere. Dimpotrivă, ceea ce trebuie să facem e să examinăm maximele 
materiale ale acţiunilor pe care le avem în vedere și să le acceptăm sau să le 
respingem în măsura în care ele pot sau nu să fie voite ca legi universale — altfel spus, 
ca legi valabile pentru toți oamenii, și nu ca privilegii speciale pentru noi înşine. 
Rezultă clar din exemplul pe care îl dă Kant atunci când aplică această 
metodă la acțiunea de a spune o minciună că el credea că aplicarea acestui 
principiu va fi mai uşoară decât a fost în realitate. În ciuda acestui fapt, el a dat o 
formulare condiţiei supreme a acţiunilor morale iar distincţia sa netă dintre acțiuni 
morale și acţiuni doar prudenţiale sau făcute din impuls este fundamental corectă. 


].19-20: Rațiunea practică comună 

Omul bun obișnuit nu formulează acest principiu în mod abstract, ci îl 
foloseşte pentru a face judecăţi morale particulare. Într-adevăr, în chestiuni 
practice (deși nu şi în speculație), rațiunea umană comună este un ghid aproape 
mai bun decât filosofia. Atunci, nu ar fi oare recomandabil să lăsăm întrebările 
morale pe seama omului obișnuit și să privim filosofia morală ca ocupația (sau 
jocul) specialistului în filosofie? 


].2 1-22: Nevoia de filosofie 

Omul obişnuit are nevoie de filosofie din cauză că atracțiile plăcerilor îl 
tentează să se iluzioneze singur şi să argumenteze sofistic împotriva a ceea ce par a fi 
cerințele dure ale moralității. Aceasta dă naștere la ceea ce Kant numeşte o dia/ectică 
naturală — tendința de a ne complace în argumente plauzibile care se contrazic unul 
pe altul şi în felul acesta să subminăm cerințele datoriei. Aceasta poate fi, în practică, 
dezastruos pentru moralitate, atât de dezastruos încât până la urmă rațiunea umană 
comună e împinsă să găsească o soluție acestor dificultăți ale ei. Această soluție nu 
poate fi găsită decât în filosofie, şi în particular într-o critică a rațiunii practice care va 
urmări principiul nostru moral până la izvorul său din rațiunea însăși. 


SECȚIUNEA II 
SCHIȚĂ A UNEI METAFIZICI A MORAVURILOR 


II.1-S: Folosirea exemplelor 

Deşi am extras principiul suprem al moralității din judecăţile morale 
comune, aceasta nu înseamnă că am ajuns la el prin generalizare din exemple de 
acțiuni moralmente bune date nouă în experienţă. O astfel de metodă empirică ar 

fi caracteristică unei filosofii “populare”, care depinde de exemple şi ilustrări. În 
fapt, însă, noi nu putem fi niciodată siguri că există vreun exemplu de acțiune 
făcută «din datorie» (acţiune al cărei motiv determinant este acela al datoriei). 
Ceea ce discutăm aici nu e ce fac oamenii de fapt, ci ce trebuie ei să facă. 

Chiar dacă am avea experienţa [empirică a] acțiunilor făcute din datorie, 
aceasta nu ar fi de ajuns pentru scopurile noastre. Ceea ce trebuie noi să arătăm e 
că există o lege morală valabilă pentru toate fiinţele raționale în genere şi pentru 
toți oamenii în virtutea raționalității lor — o lege pe care ființele raţionale în genere 
trebuie să o urmeze dacă sunt tentate să facă altceva. Aceasta nu poate fi stabilită 
prin nici o experienţă cu privire la comportamentul uman real. 

Mai mult, exemplele de acțiuni moralmente bune nu pot fi niciodată un 
substitut al principiilor morale și nici nu pot să ofere un temei pe care principiile 
morale să se bazeze. Numai dacă posedăm dinainte principiile putem noi judeca 
dacă o acţiune este sau nu un exemplu de bine moral. 

Moralitatea nu e o chestiune de imitație oarbă și tot ceea ce putem cere de 
la exemple e să ne încurajeze să ne facem datoria: ele ne pot arăta că acţiunea 
corectă este posibilă şi ne pot menţine viu în minte acest lucru. 


]].6-9: Filosofia populară 

Filosofia populară, în loc să separe net între partea a priori şi cea empirică 
a eticii, ne oferă un talmeș-balmeș dezgustător în care elementele a priori şi cele 
empirice sunt amestecate fără nici o speranță de clarificare. Principiile morale sunt 
confundate cu principiile interesului propriu şi aceasta are ca efect o slăbire a 
exigențelor moralității în condiţiile în care facem efortul de a le întăn, efort care 
este însă greșit orientat. 


II.10-11: Recapitularea eoncluziilor 

E necesar ca principiile morale să fie înțelese în mod a priori. A le 
combina cu consideraţii empirice privind interesul propnu și altele de acest fel nu 
reprezintă numai o confuzie de gândire, ci și un obstacol în calea progresului 
moral. Prin urmare, înainte de a încerca să aplicăm principiile morale trebuie să 
încercăm să le formulăm precis într-o metafizică pură a moravurilor din care sunt 
excluse considerațiile empirice. 


11.121: Imperativele în general 

Trebuie să explicăm acum ce se înțelege prin cuvinte precum “bun” și 
“trebuie” şi, în particular, ce se înțelege prin «imperativ». Există mai multe genuri 
de imperative, dar noi trebuie să ne ocupăm mai întâi de imperative în general (sau 
de ceea ce au în comun toate imperativele): nu ne ocupăm doar de imperativul 
moral (deși îl putem avea pe acesta cu deosebire în minte). La prima vedere, această 
întreprindere e o sursă de dificultăți mai ales deoarece cuvântul “bun” are sensuri 
diferite atunci când e pus în legătură cu diferite tipuri de imperative. 

Să începem cu conceptul de agent rațional. Un agent rațional este acela 
care are capacitatea să acționeze în acord cu ideea sa de lege — adică să acționeze 
în acord cu principiile. Aceasta înţelegem atunci când spunem că el are o voință. 
«Raţiune practică» e un alt termen pentru o astfel de voință. 

Am văzut deja că acțiunile agenţilor raționali au un principiu subiectiv sau 
maximă şi că în fiinţele care sunt doar imperfect raționale astfel de principii 
subiective trebuie distinse de principiile obiective — adică de principiile după care 
un agent rațional ar acționa în mod necesar dacă raţiunea ar avea un control total 
asupra pasiunilor. Atâta timp cât un agent acționează după principii obiective, 
voinţa sa și acțiunile sale pot fi descrise ca «bune» într-un anumit sens. 

Fiinţele raționale imperfecte, cum e omul, nu acționează întotdeauna după 
principii obiective: ele o pot face sau nu. Aceasta e exprimat într-o manieră mai 
tehnică spunând că pentru om acţiunile care sunt obiectiv necesare sunt subiectiv 
contingente. 

În cazul fiinţelor raţionale imperfecte principiile obiective par aproape să 
constrângă sau (in limbajul tehnic al lui Kant) să necesireze voinţa — adică ele 
par să fie impuse asupra voinței din afară în loc să fie manifestarea ei necesară 
(așa cum ar fi cazul în situația unui agent complet raţional). Sub acest aspect 
există o netă distincție, atunci când vorbim de o voinţă rațională, între a fi 
necesar şi a fi necesitat. 

Atunci când un principiu obiectiv e conceput că necesitând (Și nu doar ca 
necesar), el poate fi descris ca o poruncă. Formula unei asemenea porunci poate fi 
numită un imperativ (deşi Kant nu distinge practic între poruncă și imperativ). 

Toate imperativele (nu numai cele morale) sunt exprimate prin cuvântul 
“trebuie”. Se poate spune că “trebuie” exprimă din punctul de vedere al 
subiectului relația de necesitare care există între un principiu recunoscut ca 
obiectiv și o voință rațională imperfectă. Când spun că “trebuie” să fac ceva eu 
înțeleg că recunosc faptul că o acţiune de acest gen e impusă sau necesitată de un 
principiu obiectiv valabil pentru orice agent raţional în genere. 

Din moment ce imperativele sunt principii obiective considerate capabile 
să necesiteze și din moment ce acţiunea în acord cu principiile obiective e o 
acțiune bună (într-un anumit sens), toate imperativele ne poruncesc să facem 
acţiuni bune (nu numai — aşa cum susțin unii filosofi — acțiuni care sunt obligatorii 
sau corecte). 

Un agent rațional perfect și întru totul bun va acționa în mod necesar pe 
baza acelorași principii obiective care pentru noi sunt imperative și astfel va 
manifesta un fel de bine la fel cum o facem și noi atunci când ne supunem acestor 
imperative. Dar pentru el asemenea principii obiective nu sunt imperative: ele sunt 
necesare dar nu necesitante iar voința care le-ar urma ar putea fi descrisă ca o 
voinţă «sfântă». Acolo unde noi spunem “eu trebuie să”, un agent de acest fel ar 
spune “eu vreau să”. El n-ar avea nici un fel de datorie și nici nu ar simți 
sentimentul de respect pentru legea morală (ci ceva mai înrudit cu dragostea). 

Într-o importantă notă de subsol, Kant explică, ce-i drept cam obscur, ceea 
ce înţelege el prin termeni cum sunt “înclinaţie” și “interes” şi distinge între 
interesul ““pathologic” (sau senzorial) și interesul “practic” (sau moral). Pentru 
aceasta vezi analiza paragrafelor [11.29-31. 


11.16-23: Clasificarea imperativelor 

Există trei feluri distincte de imperative. Deoarece imperativele sunt 
principii obiective considerate capabile să necesiteze, trebuie să existe tot trei 
feluri corespunzătoare de principii obiective și trei feluri (sau sensuri) 
corespunzătoare ale lui “bun”. 

Unele principii obiective sunt condiționate de voinţa unui anume scop — cu 
alte cuvinte ele ar fi urmate în mod necesar de un agent complet rațional dacă el 
ar vrea acel scop. Aceste principii dau naștere imperativelor “ipotetice” care au 
forma generală “Dacă vreau acest scop, trebuie să fac aşa și aşa”. Ele ne comandă 
să facem acţiuni care sunt bune ca mijloc pentru atingerea unui scop pe care îl 
vrem deja (sau l-am putea voi). 

Când scopul e doar unul pe care l-am putea voi, imperativele sunt 


problematice sau tehnice. Ele pot fi numite imperative ale abilității iar acţiunile pe 
care le impun sunt bune în sensul de a fi “abile” sau “folositoare”. 

Atunci când scopul e unul pe care orice agent rațional îl vrea pin chiar 
natura sa, imperativele sunt asertorice sau pragmatice. Scopul pe care once agent 
rațional îl vrea prin chiar natura sa este propria fericire iar acțiunile impuse de un 
imperativ pragmatic sunt bune în sensul de a fi ““prudente”. 

Unele principii obiective sunt necondiționate: ele ar fi urmate în mod 
necesar de un agent complet rațional dar nu sunt bazate pe voirea prealabilă a 
vreunui scop ulterior. Aceste principii dau naștere imperativelor categorice care 
au forma generală “Trebuie să fac așa și așa” (fără nici un « dacă » pus drept 
condiție prealabilă). Ele pot fi de asemenea numite « apodictice » - adică necesare, 
în sens de necondiționate sau absolute. Acestea sunt imperativele necondiționate 
ale moralității iar acţiunile pe care le impun sunt moralmente bune - bune în sine 
şi nu numai bune ca mijloace pentru vreun scop ulterior. 

Tipurile diferite de imperative exercită tipuri diferite de necesirare. 
Această diferenţă poate fi exprimată numindu-le reguli ale abilității, sfaturi ale 
prudenței, respectiv porunci (sau legi) ale moralității. Numai poruncile sau legile 
sunt absolut constrângătoare. 


II. 24-28: Cum sunt imperativele posibile? 

Trebuie să abordăm acum problema cum sunt posibile aceste imperative — 
altfel spus, cum pot fi ele justificate. A le justifica înseamnă a arăta că principiile 
după care ne constrâng să acţionăm sunt obiective în sensul de a fi valabile pentru 
orice ființă rațională în genere. Kant presupune întotdeauna că principiul după 

care un agent complet rațional în genere ar acționa cu necesitate este de asemenea 
principiul după care un agent rațional imperfect trebuie să acționeze în caz că e 
tentat să facă altfel. 

Ca să putem înțelege argumentul trebuie să pricepem mai întâi distincția 
dintre propoziţiile analitice şi cele sintetice. 

Într-o propoziţie analitică predicatul este conţinut în conceptul subiectului 
şi poate fi derivat printr-o analiză a conceptului subiectului. Astfel, “Orice efect e 
necesar să aibă o cauză” e o propoziţie analitică; pentru că e imposibil să concepi 
un efect fără să-l concepi ca având o cauză. Prin urmare, ca să Justificăm o 
propoziţie analitică nu e nevoie să mergem dincolo de conceptul subiectului. 
Într-o propoziţie sintetică predicatul nu e conţinut în conceptul-subiect și nu 
poate fi derivat prin analiză din conceptul-subiect. Astfel “Orice eveniment e 
necesar să aibă o cauză” este o propoziţie sintetică”; şi aceasta pentru că e posibil 
să concepem un eveniment fără să concepem că el are o cauză. Pentru a justifica 
orice propoziţie sintetică trebuie să mergem dincolo de conceptul subiectului 
şi să descoperim un «al treilea termen» care ne va îndritui să atribuim 
predicatul subiectului. 

Orice agent complet rațional care voieşte un scop, voieşte în mod necesar 
şi mijloacele în vederea acelui scop. Aceasta e o propoziție analitică; pentru că a 
voi (şi nu doar a doni) un scop înseamnă a voi acțiunea care e mijloc pentru acel 
scop. Deci orice agent rațional care voieşte un scop trebuie să voiască mijloacele 
în vederea acelui scop dacă e îndeajuns de irațional încât să fie tentat să procedeze 
altfel. Nu e deci nimic dificil în a justifica imperativele abilității. 

Ar trebui observat că atunci când vrem să aflăm care sunt de fapt 
mijloacele pentru atingerea scopurile noastre, noi folosim judecăți sintetice: 
trebuie să descoperim ce cauze vor produce anumite efecte dorite și e imposibil să 
descoperi cauza unui efect doar printr-o analiză a conceptului acelui efect. Aceste 
propoziţii sintetice sunt, totuşi, numai teoretice: când știm ce cauză va produce 
efectul dorit, principiul care ne determină voinţa ca ființe raționale este propoziţia 
analitică ce spune că orice agent complet raţional care voiește un scop, voieşte în 
mod necesar şi mijloacele cunoscute pentru atingerea acelui scop. 


” Kant vrea să spună că termenul “efect” conţine în chiar definiția sa conceptul de “cauză”: 
“efectul este un fenomen care rezultă în mod necesar dintr-o anumită cauză” (DEX). Prin urmare, 
eu nu pot înţelege ce înseamnă “efect” fără a şti ce înseamnă “cauză”. lar atunci când spun că 
“Orice efect e necesar să aibă o cauză” eu explicitez, de fapt, definiția conceptului de “efect” — o 
operaţie strict lingvistică. In schimb, pot înțelege ce a fost evenimentul particular din 1989 (o 
“revoluţie socială anti-comunistă”, o ruptură a sistemului economic şi social-politic anterior etc.) 
fără să înțeleg, cauzele lui. Sigur că evenimentul respectiv a avut anumite cauze, dar ele nu intră în 
definiția sa ci, eventual, pot contribui la explicație. Când spun: “Cauza revoluției române a fost 
voința lui Gorbaciov” eu nu explicitez definiția “revoluţiei române” ci lansez o ipoteză empirică 
(propoziţie sintetică) despre cauza revoluţiei române, ipoteză care trebuie verificată în fapte: s-ar 
putea să nu fie așa. Prin urmare, în timp ce e logic imposibil ca un efect să nu aibă o cauză, nu 
putem descoperi cauza “revoluţiei române” doar analizând înțelesul acestui concept. (N. trad.) 

În ceea ce priveşte imperativele prudenţei, întâlnim o dificultate specială. 
Deşi fericirea este un scop pe care toți îl urmărim în fapt, conceptul nostru de 
fericire este din păcate vag şi nedeterminat: nu ştim cu claritate ce este acest scop. 
Uneori Kant însuşi vorbeşte ca şi cum urmărirea fericirii ar fi doar o căutare a 
mijloacelor pentru obținerea celei mai mari cantități posibile de trăiri plăcute de-a 
lungul întregii vieţi. Alteori el recunoaște că fericirea presupune alegerea și 
armonizarea scopurilor, precum și a mijloacelor pentru obținerea lor. Totuşi, 
dincolo de aceste dificultăți, imperativele prudenţei sunt justificate în același fel 
ca și imperativele abilității. Ele se bazează pe presupoziţia analitică ce spune că 
orice agent complet rațional care voiește un scop, trebuie în mod necesar să vrea și 
mijloacele cunoscute în vederea atingerii acelui scop. 

Acest gen de justificare nu e posibilă în cazul imperativelor morale sau 
categorice; căci atunci când recunosc o datorie morală zicând “Trebuie să fac așa şi 
aşa” aceasta nu se întemeiază pe presupoziţia că un scop ulterior este deja voit. 
Pentru a justifica un imperativ categoric trebuie să arătăm că un agent complet 
rațional ar acţiona în mod necesar într-un anume fel — nu dacă se întâmplă ca el să 
vrea şi altceva, ci doar şi exclusiv ca agent rațional. Un predicat de acest gen nu e 
conținut însă în conceptul de «agent rațional» și nu poate fi denvat prin analiza 
acestui concept. Propoziția nu e analitică ci sintetică și, cu toate acestea, ea e o 
aserțiune despre ce ar face în mod necesar un agent rațional în genere. O asemenea 
aserțiune nu poate fi justificată niciodată prin exemple și, după cum am văzut, nici 
nu putem fi siguri că avem experienţe de acest fel. Această propoziţie nu e doar 
sintetică ci şi a priori iar dificultatea de a justifica o asemenea propoziţie e probabil 
foarte mare. Această sarcină trebuie amânată pentru mai târziu. 


11.29-32: Formula Legii Universale 

Prima noastră problema este să formulăm imperativul categoric — adică să 
spunem ce anume poruncește sau impune el. Acest subiect este urmărit în mod 
vădit ca un scop ultim și ni se oferă o succesiune de formule; dar în tot acest 
demers este încă utilizat argumentul analitic pentru găsirea principiului suprem al 
moralității (principiul autonomiei), și vom afla mai târziu că tocmai principiul 
autonomiei este cel care ne permite să legăm moralitatea de Ideea libertăţii așa 
cum €e ea expusă în capitolul final. 

După cum deja am văzut, un imperativ categoric ne dictează să acţionăm 
doar în acord cu legea universală în genere — adică ne dictează să acționăm după 
un principiu valabil pentru toate fiinţele raționale în genere şi nu numai după unul 
care e valabil dacă se întâmplă să voim un scop ulterior. Deci el ne dictează să 
acceptăm sau să respingem maxima materială a acțiunii avute în vedere în măsura 
în care aceasta poate sau nu poate fi voită de asemenea ca lege universală . Putem 
exprima toate acestea în formula: “Acrionează doar după acea maximă prin care 
poți voi totodată ca ea să devină o lege universală”. 

Există așadar un singur imperativ categoric. Putem însă descrie, într-o 
formă mai imprecisă, drept imperative categorice şi varatele legi morale 
particulare în care e aplicat acest unic imperativ categoric — ca, de exemplu, legea 
“Să nu ucizi!” Asemenea legi sunt toate “derivate” din imperativul categoric ca din 
principiul lor. În Întemeiere Kant pare să creadă că ele pot fi derivate din această 
formulă prin ea însăşi, dar în Critica rațiunii practice va susţine că în acest scop 
avem nevoie de formula care urmează mai jos. 


11.33: Formula Legii Naturale 

“Actionează ca şi cum maxima acțiunii tale ar trebui să devină prin voința 
ta o lege universală a naturii.” 

Această formulă, deși subordonată primeia, este complet diferită de 
aceasta: ea se referă la o lege a naturii, nu a libertăţii, și e formula pe care Kant 
însuși o foloseşte în ilustrările lui. El nu explică în nici un fel de ce face asta ci 
spune doar că există o analogie între legea universală a moralității și legea 
universală a naturii (la II, 73). Subiectul e foarte tehnic și e expus ulterior în 
Critica rațiunii practice, dar pentru aceasta voi face mai bine trimitere la cartea 
mea The Categorical Imperative, în special paginile 157-164. 

O lege a naturii e în primul rând o lege a cauzei şi efectului. Totuşi, atunci 
când Kant ne cere să considerăm maximele noastre ca şi cum ar fi legi ale naturii, 
el le concepe pe acestea din urmă ca legi finaliste (sau teleologice). El presupune 
deja că natura — sau cel puțin natura umană -— e teleologică, sau este ceea ce el 
numeşte mai Jos un imperiu al naturii şi nu un simplu mecanism. 

În ciuda acestor dificultăţi și complicaţii, doctrina lui Kant e simplă. EI 
susține că omul e bun moral nu în măsura în care acţionează din pasiune sau 
interes personal, ci în măsura în care acţionează după un principiu impersonal 
valabil pentru alții ca şi pentru el însuşi. Aceasta e esenta moralității; dar dacă 
dorim să testăm maxima unei acțiuni propuse trebuie să ne întrebăm dacă, în cazul 
că ar fi adoptată universal, ar spori armonia scopurilor în cazul individului și al 
rasei umane. Numai dacă ar face aceasta am putea spune că ea poate fi voită ca 
lege morală universală. 

Aplicarea unui astfel de test este în mod vădit imposibilă fără cunoașterea 
empirică a naturii umane și Kant subînţelege acest lucru în ilustrările sale. 


11.34-38: Jlustrări 

Datoriile pot fi divizate în datorii față de sine și datorii față de alţii, și, mai 
departe, în datorii perfecte și datorii imperfecte. Această diviziune ne dă patru 
tipuri principale de datorie iar Kant ne oferă câte o ilustrare a fiecărui tip pentru a 
arăta că formula sa poate fi aplicată tuturor tipurilor. 

O datorie perfectă este una care nu admite nici o excepție în interesul 
înclinațiilor noastre. La acest capitol exemplele date sunt interdicția sinuciderii și 

a promisiunii false pentru a primi un împrumut. Nu suntem îndrituiți să ne 
sinucidem doar pentru că avem o înclinație putemică să facem asta, nici nu 
suntem îndrituiți să ne plătim datoria față de un om și nu față de altul numai 
pentru că se întâmplă ca unul să ne placă mai mult. În cazul datorilor imperfecte 
poziția se schimbă: suntem ținuți doar să adoptăm maxima de a ne dezvolta 
propriile talentele şi de a-i ajuta pe alții şi suntem într-o anumită măsură îndnituiți 
să decidem arbitrar ce talente vom dezvolta și ce persoane vom ajuta. Avem aici o 
anumită «largheţe»» sau «loc de întors» pentru înclinații. 

În cazul datoriilor faţă de sine, Kant presupune că diferitele noastre 
capacități au o funcție naturală sau un scop în viață. E o datorie perfectă a nu 
împiedica materializarea acestor scopuri; şi este de asemenea o datorie pozitivă, 
dar imperfectă, de a încuraja materializarea acestor scopuri. 

În cazul datoriilor față de alţii, noi avem ca datorie perfectă să nu 
împiedicăm realizarea unei posibile armonii sistematice a scopurilor între oameni; 
şi avem o datorie pozitivă, dar imperfectă, de a încuraja realizarea unei astfel de 
armonii sistematice. 

Precizările ce ar putea fi aduse acestor principii sunt inevitabil omise într-o 
carte precum Întemeierea. 


11.39-40: Canonul judecării morale 

Canonul general al judecării morale“ spune că noi trebuie să putem voi ca 
maxima acțiunii noastre să devină o lege universală (a libertăţii). Atunci când ne 
considerăm maximele ca posibile legi (teleologice) ale naturii, constatăm că unele 
dintre ele nu pot fi nici măcar concepute ca fiind asemenea legi: de exemplu, legea 
care spune că iubirea de sine (care, considerată sub o lege a naturii devine ceva de 
genul unui sentiment — sau instinct — al auto-conservării) trebuie atât să promoveze 
cât și să distrugă viaţa este inconceptibilă. Într-un asemenea caz, maxima e opusă 
datoriei perfecte sau stricte. Alte maxime, deşi nu sunt inconceptibile ca posibile 
legi (teleologice) ale naturii, nu pot fi totuși voite în mod consistent ca asemenea 
legi: de exemplu, ar fi o inconsistență sau o inconsecvenţă în actul volitiv ca 
oamenii să trebuiască să posede talente dar să nu trebuiască să le folosească 
niciodată. Maximele de acest tip sunt opuse datoriei imperfecte. 

Orice s-ar putea crede despre detaliile argumentului lui Kant -— şi 
argumentul împotriva sinuciderii e cu deosebire slab — trebuie să ne întrebăm dacă 
nu cumva o viziune teleologică a naturii umane e necesară eticii, la fel cum o 
viziune teleologică despre corpul uman e necesară medicinei. Ar trebui de 
asemenea observat că în viziunea lui Kant chestiunile morale nu sunt numai 
chestiuni cu privire la ce am putea gândi, ci şi chestiuni cu privire la ce am putea 
voi, precum Şi că o acţiune rea implică nu o contradicţie teoretică, ci o opoziţie 


* Sau evaluării morale. (N. trad.) 


24 


(sau antagonism) a înclinației față de o voință rațională care se presupune cumva 
că e realmente prezentă în noi. 


11.41-15: Nevoia unei etici pure 
Kant subliniază din nou ceea ce a susținut anterior pe acest subiect. 


11.46-—49: Formula Scopului în Sine 

Acționează în aşa fel încât întotdeauna să tratezi umanitatea, fie în 
persoana ta fie în a oricui altcuiva, niciodată numai ca mijloc, ci întotdeauna în 
acelaşi timp ca scop. 

Această formulă pune în lumină un al doilea aspect al onicărei acțiuni; căci 
orice acţiune rațională, pe lângă faptul că are un principiu, trebuie de asemenea să- 
şi propună un scop. Scopurile — ca și principiile — pot fi doar subiective, adică pot 
fi adoptate în mod arbitrar de un individ. Scopurile subiective sau relative pe care 
un agent particular caută să le producă sunt, după cum am văzut, doar temeiul 
unor imperative ipotetice, iar valoarea lor e relativă și condiționată. Dacă ar exista 
şi scopuri obiective, date nouă de rațiune, scopuri pe care, în orice circumstanțe, 
un agent complet rațional le-ar urma în mod necesar, acestea ar fi de o valoare 
absolută şi necondiționată. Ele ar fi de asemenea scopuri pe care un agent rațional 
imperfect ar trebui să le urmărească dacă ar fi suficient de irațional încât să fie 
tentat să facă altfel. 

Asemenea scopuri nu pot fi doar produsul acțiunilor noastre pentru că — 
aşa cum am văzut de la bun început — nici un lucru care e doar produsul acțiunilor 
noastre nu poate avea o valoare necondiționată și absolută. Ele trebuie să fie 
scopuri deja existente; și simpla lor existență ne va impune datoria de a le urmări 
(atât cât ne stă în puteri). Aceasta înseamnă că ele sunt temeiul unui imperativ 
categoric cam în același fel în care scopurile doar subiective sunt temeiul 
imperativelor ipotetice. Astfel de scopuri pot fi descrise ca scopuri în sine — nu 
doar ca scopuri relative la anumiţi agenți raționali. 

Numai agenţii raţionali sau persoanele pot fi scopuri în sine. Odată ce 
numai ei pot avea o valoare necondiționată și absolută, este greșit să-i folosim 
doar ca mijloace pentru atingerea unui scop a cărui valoare este numai relativă. 
Fără astfel de scopun în sine nu ar exista vreun bine necondiționat, nici vreun 
principiu suprem al acțiunii şi astfel — pentru ființele umane — nici vreun imperativ 
categoric. Așadar, ca și prima noastră formula, Formula Scopului în Sine decurge 
din însăși esența imperativului categoric — cu condiția să ne amintim că orice 
acţiune e necesar să aibă un scop, ca și un principiu. 

Kant mai spune că orice agent rațional își concepe necesarmente existența 
în acest fel pe temeiuri valabile pentru orice agent rațional în genere. Justificarea 
acestui lucru depinde însă de felul în care e abordată Ideea de libertate, temă 
amânată pentru mai târziu. 

Noua formulă, ca şi prima, trebuie să dea naştere unor imperative 
categorice particulare atunci când e aplicată naturii specifice a omului. 


11.50-54: Jlustrări 

Același set de exemple evidenţiază și mai clar presupozițiile teleologice 
necesare pentru orice test prin care poate fi aplicat imperativul categoric. Avem 
datoria perfectă de a nu ne folosi pe noi şi de a nu-i folosi pe alții doar ca mijloace 
pentru satisfacerea înclinațiilor noastre. Avem o datorie imperfectă, dar pozitivă, 
să promovăm scopurile naturii în noi înşine și în alții — adică să urmărim propria 
perfecțiune şi fericirea altora. 

După cum arată Kant însuși într-un pasaj, noi avem a face numai cu tipuri 
foarte generale de datorie. Ar fi nedrept să ne plângem că el nu precizează toate 
determinaţiile particulare care ar fi necesare ca să ne ocupăm de probleme 
specifice. 


]].55-S56: Formula Autonomiei 

Aclionează în aşa fel încăt vointa ta să se poată privi pe sine în acelaşi 
timp că universal legislatoare prin maxima sa. 

Aceasta formulă poate părea la prima vedere o simplă repetare a Formulei 
Legii Universale. Ea are totuşi avantajul că face explicită doctrina conform căreia 
imperativul categoric ne impune nu doar să respectăm legea universală, ci să 
respectăm o lege universală pe care noi înşine o facem, ca agenți raționali, şi pe 
care noi înşine o particularizăm prin maximele noastre. Aceasta este pentru Kant 
cea mai importantă formulare a principiului suprem al moralității, deoarece ea 
duce direct la Ideea de libertate. Suntem supuși legii morale numai pentru că ea 
este expresia necesară a naturii noastre ca agenți raționali. 

Formula Autonomiei — în ciuda faptului că argumentul este obscur — e 
derivată din combinarea Formulei Legii Universale şi Formulei Scopului în 
Sine. Am văzut nu numai că suntem ținuți să ne supunem legii in virtutea 
universalității ei (a valabilităţii ei obiective pentru toți agenții raționali), ci și că 
agenții raţionali ca subiecți sunt temeiul acestui imperativ categoric. Dacă așa 
stau lucrurile, atunci legea căreia suntem ținuți să i ne supunem e necesar să fie 
produsul propriei noastre voințe (în măsura în care suntem agenți raționali) -— 
asta vrând să spună că ea se bazează pe «Ideea voinţei oricărei ființe raționale ca 
voință universal legislatoare». 

Kant formulează mai simplu această idee ceva mai târziu — la II, 75 — 
atunci când spune despre o fiinţă rațională că «tocmai această aptitudine a 
maximelor sale de a constitui o legislație universală o distinge ca scop în 
sine». Dacă un agent rațional este cu adevărat un scop în sine el trebuie să fie 
autorul legilor cărora e ținut să li se supună și tocmai acest lucru îi conferă o 
valoare supremă. 

1].57-60: Excluderea intereselor 

Un imperativ categoric exclude interesul: el spune doar «Trebuie să fac 
asta», el nu spune «Trebuie să fac asta dacă se întâmplă să vreau asta». Acest 
lucru e presupus implicit în formulele noastre anterioare datorită faptului că 
acestea erau formule ale unor imperative recunoscute drept categorice. Acum 
acest lucru e făcut explicit în Formula Autonomiei. O voinţă se poate supune legii 
din cauza unui interes (aşa cum am văzut în imperativele ipotetice). O voinţă care 
se supune legii, dar nu din cauza vreunui interes, se poate supune doar unor legi 
pe care ea însăși le-a creat. Numai dacă concepem voința ca făcându-şi singură 
legi putem înțelege cum poate exclude un imperativ interesul şi să fie astfel 
categoric. Meritul suprem al Formulei Autonomiei este acesta: prin afirmaţia 
expresă că o voință rațională face legile cărora e ținută să li se supună se 
explicitează pentru prima oară complet caracteristica esențială a imperativului 
categoric. Așadar Formula Autonomiei decurge în mod direct din chiar 
caracteristicile imperativului categoric. 

Toate filosofiile care caută să explice obligația morală prin vreun interes 
oarecare fac inconceptibil imperativul categoric şi neagă prin aceasta moralitatea. 
Despre toate acestea se poate spune că propun o doctrină a heteronomiei — adică 
ne înfățișează voinţa ca fiind constrânsă doar de o lege care-și are originea într-un 
anume obiect sau scop altul decât voinţa însăşi. Asemenea teonii pot da naştere 
numai unor imperative ipotetice și deci non-morale. 


11.61-67: Formula Imperiului Scopurilor 

Acţionează ca şi cum prin maximele tale ai fi un membru legislator al unui 
imperiu al scopurilor. 

Această formulă izvorăşte direct din Formula Autonomiei. Atâta vreme cât 
agenții raționali sunt toți supuși unor legi universale pe care chiar ei le-au făcut, ei 
constituie un imperiu — adică un Stat sau comunitate. În măsura în care aceste legi 
le impun să se trateze unii pe alții ca scopuri în sine, imperiul astfel constituit este 
un imperiu al scopurilor. Aceste scopuri cuprind nu numai persoanele ca scopuri 
în sine, ci şi scopurile personale pe care fiecare dintre persoane și le propune sieşi 
în acord cu legea universală. Conceptul de imperiu al scopurilor este legat de 
Ideea de lume inteligibilă din secțiunea finală. 

Trebuie să distingem între membrii unui asemenea imperiu (toți agenții 
raționali finiți) şi conducătorul lui suprem (un agent raţional infinit). În calitate de 
membri ai unui asemenea imperiu, agenţii raționali au ceea ce se numește 
“demnitate” — adică o valoare intrinsecă, necondiționată, incomparabilă. 


1].68—71: Demnitatea virtuţii 


Un lucru are un prez dacă i se poate găsi un substitut sau un echivalent. El 
are demnitate sau valoare dacă nu admite nici un fel de echivalent. 

Doar moralitatea sau virtutea — şi umanitatea în măsura în care e capabilă 
de moralitate — are demnitate. Din această perspectivă ea nu poate fi comparată cu 
lucruri care au valoare economică (preț de piață) sau chiar cu lucruri care au o 
valoare estetică (un preț afectiv). Valoarea incomparabilă a unui om bun izvorăște 
din faptul că el e un membru legislator într-un imperiu al scopurilor. 


11.72: Recapitularea Formulelor 

În recapitularea finală sunt menţionate doar trei formule: 1) Formula Legii 
Naturii, (2) Formula Scopului în Sine şi (3) Formula Imperiului Scopurilor. Ni se 
spune că prima formulă are a face cu forma unei maxime morale - adică cu 
universalitatea ei; a doua cu materia — adică cu scopurile ei, pe când a treia 
combină forma și materia. Totuși, e menţionat în plus că Formula Legii 
Universale este testul strict ce trebuie aplicat (probabil pentru că are a face înainte 
de toate cu motivul acțiuni morale). Scopul celorlalte formule e să aducă Ideea de 
datorie mai aproape de intuiţie (sau imaginaţie). 

Se dă o nouă versiune a Formulei Imperiului Scopurilor: «Toate maximele 
din propria noastră legislare trebuie să se armonizeze cu un posibil imperiu al 
scopurilor ca imperiu al naturii». Imperiul naturii n-a mai fost menționat înainte și 
pare să se afle în același tip de relație cu imperiul scopurilor în care se află legea 
universală a naturii cu legea universală a libertăţii. Pentru Kant e foarte clar că atunci 
când privește natura ca un analog al moralității, natura e considerată a fi teleologică. 

Formula Autonomiei este amalgamată aici cu Formula Imperiului Scopurilor. 


11.73-76: Recapitularea întregului argument 

Recapitularea finală rezumă întregul argument de la cap la coadă — de la 
conceptul de voință bună până la conceptul de demnitate a virtuţii și de demnitate 
a omului că fiind capabil de virtute. Tranziţiile de la o formulă la alta sunt 
simplificate şi în unele privințe îmbunătățite. Cea mai notabilă adăugire este, 
totuși, abordarea temei imperiului naturii. Imperiul scopurilor poate fi realizat 
numai dacă toți oamenii se supun imperativului categoric, dar nici măcar aceasta 
nu e destul: dacă natura însăși nu cooperează cu strădaniile noastre morale, acest 
ideal nu poate fi niciodată atins. Nu putem fi siguri nici de cooperarea natunii, nici 
de cooperarea celorlalți oameni, dar în ciuda acestui fapt imperativul care ne 
impune să acționăm ca membri legislatori ai unui imperiu rămâne categoric. 
Trebuie să urmărim acest ideal fie că ne aşteptăm să obţinem rezultate, fie că nu, 
lar această urmărire dezinteresată a idealului moral este în acelaşi timp sursa 
demnităţii umane și standardul după care omul trebuie judecat. 


II. 77: Autonomia voinţei 


Am arătat printr-un argument analitic că principiul autonomiei voinţei (Şi 
pe cale de consecință, de asemenea, imperativul categoric ce ne impune să 

acționăm în acord cu o asemenea autonomie) este o condiţie necesară a 
valabilității judecăților morale. Totuși, dacă dorim să stabilim valabilitatea 
principiului autonomiei, trebuie să trecem dincolo de judecăţile noastre cu privire 
la acțiunile morale spre o critică a raţiunii practice pure. 


[I.78: Heteronomia voinţei 

Orice filosofie morală care respinge principiul autonomiei trebuie să cadă 
peste principiul heteronomiei: ea trebuie să conceapă legea care guvernează 
acțiunea umană ca depinzând nu de voinţa însăși, ci de obiecte diferite de voință. 
O asemenea viziune poate da naștere numai unor imperative ipotetice și deci non- 
morale. 


11.79.80: Clasificarea principiilor heteronome 

Principiile heteronome sunt sau empirice sau raționale. Când sunt 
empirice, principiul lor e întotdeauna unmărirea fericirii, deşi unele dintre ele ar 
putea fi bazate pe sentimentele naturale de plăcere sau durere pe când altele pe un 
presupus sentiment moral sau simț moral. Când sunt raționale, principiul lor este 
întotdeauna urmărirea perfecțiunii, fie o perfecțiune ce poate fi atinsă prin voința 
noastră proprie, fie una presupusă a exista deja în voința lui Dumnezeu care 
impune anumite sarcini voinţei noastre. 


11.81: Principii empirice ale heteronomiei 

Fiindcă toate principiile empirice se bazează pe simţuri și de aceea le 
lipsește universalitatea, ele sunt nepotrivite să servească drept bază a legii morale. 
Însă principiul unnăririi propriei fericiri este cel mai criticabil. Avem un drept (şi 
chiar o datorie indirectă) de a unnări propria noastră fericire atâta vreme cât acesta 
e compatibil cu legea morală; dar a fi fericit e una şi a fi bun e altceva; iar a le 
confunda pe cele două înseamnă a aboli distincția specifică dintre virtute şi viciu. 

Doctrina simțului moral are cel puțin meritul de a fi găsit o satisfacție 
directă în virtute şi nu doar în pretinsele ei rezultate plăcute. Kant recunoaște 
constant realitatea trăirii morale dar insistă că ea este o consecință a recunoașterii 
legii de către noi; ea nu poate oferi prin sine un standard uniform pentru noi și cu 
atât mai puţin poate da legi pentru alții. Doctrina simțului moral trebuie clasificată 
în ultimă instanță laolaltă cu doctrinele care privesc plăcerea sau fericirea ca unicul 
bine, pentru că și ea regăsește binele în satisfacerea unui gen particular de trăire. 


11.82-83: Principii raționale ale heteronomiei 

Principiul rațional al perfecțiunii ca scop pe care trebuie să-l atingem este 
cel mai bun dintre toate propunerile de principii heteronome ale moralității 
pentru că cel puțin el apelează la rațiune pentru decizie. Totuşi, în măsura în 
care el doar ne impune să tindem la realitatea maximală la care avem acces, este 

un principiu cu totul vag; iar dacă include pertecțiunea morală. este în mod 
evident circular. Kant însuşi susține că legea morală ne impune să ne cultivăm 
perfecțiunea naturală (exerciţiul talentelor noastre) și pertecţiunea morală 
(facerea datoriei de dragul datoriei). Obiecţiile sale sunt indreptate împotriva 
concepției conform căreia noi trebuie să ne supunem legii morale de dragul 
realizării propriei perfecțiuni. 

Principiul teologic după care a fi moral înseamnă a te supune voinţei 
perfecte a lui Dumnezeu trebuie respins în totalitate. Dacă presupunem că 
Dumnezeu este bun, o facem numai pentru că știm deja ce înseamnă binele moral, 
iar teoria noastră e un cerc vicios. Dacă, pe de altă parte, excludem binele din 
conceptul de voință a lui Dumnezeu și îl concepem pe El doar ca atotputernic, 
întemeiem moralitatea pe frica de o voinţă arbitrară, dar căreia nu ne putem 
opune. Un sistem moral de acest gen este în directă opoziţie cu moralitatea. Deși 
în viziunea lui Kant moralitatea trebuie să conducă la religie, ea nu poate fi 
derivată din religie. 


]1.84-85: Eșecul heteronomiei 

Toate aceste doctrine presupun că legea morală trebuie derivată nu din 
voinţa însăși ci dintr-un obiect al voinței. Fiind astfel heteronone, ele nu ne pot 
fumiza nici un imperativ moral sau categoric şi trebuie să considere acțiunile 
moralmente bune ca fiind bune nu în sine, ci doar ca mijloace pentru obținerea 
unui rezultat anticipat. Astfel, ele distrug orice interes imediat pentru acțiunea 
morală şi plasează omul sub legea naturii mai degrabă decât sub legea libertății. 


11.86-—87: Țelul argumentării 

Tot ce pretinde Kant că a făcut e să arate, printr-un argument analitic, că 
principiul autonomiei e condiţia necesară a tuturor judecăților noastre morale. 
Dacă există ceva precum moralitatea şi dacă judecăţile noastre morale nu sunt 
doar o himeră, atunci principiul autonomiei trebuie acceptat. Mulţi gânditori pot 
considera aceasta drept o demonstrație suficientă a principiului, dar Kant nu 
priveşte un astfel de argument că pe o demonstrație. El nici măcar nu a afirmat 
adevărul principiului, cu atât mai puțin să pretindă că l-a demonstrat. 

Principiul autonomiei și imperativul categoric corespunzător sunt 
propoziţii sintetice a priori: ele afirmă că un agent rațional — dacă ar avea un 
control complet asupra pasiunilor sale — ar acziona în mod necesar numai după 
maxime prin care să se poată privi ca universal legislator și că rrebuie să 
actioneze în acest fel dacă e suficient de irațional încât să fie tentat să procedeze 
altfel. O astfel de propoziţie necesită o utilizare sintetică a rațiunii practice pure 
şi la aceasta nu ne putem încă aventura fără să facem o critică a acestei puteri a 
rațiunii însăşi. 

SECȚIUNEA III 
SCHIȚĂ A UNEI CRITICI A RAŢIUNII PRACTICE 


[].1-—3: Libertate şi autonomie 

Atunci când cercetăm voinza (sau raţiunea practică) o putem defini ca pe 
un fel de cauzalitate (o capacitate de a acţiona cauzal) aparținând fiinţelor vii în 
măsura în care sunt raţionale. A descrie o astfel de voinţă ca liberă înseamnă a 
spune că ea poate acționa cauzal fără să fie cauzată spre a face acest lucru de 
altceva decât de ea însăși. Fiinţele non-raționale pot acţiona cauzal numai în 
măsura în care sunt cauzate să facă asta de altceva decât ele însele și aceasta este 
ceea ce noi numim necesitate naturală și o privim ca opusă libertății: dacă o bilă 
de biliard cauzează mişcarea alteia, ea face acest lucru numai pentru că mișcarea 
sa a fost la rându-i cauzată de altceva. 

Până acum descrierea pe care am dat-o libertăţii a fost una negativă. Dar o 
voinţă liberă care nu are nici o lege ar fi autocontradictorie; noi trebuie să facem 
ca această descriere să fie pozitivă spunând că o voinţa liberă acţionează sub legi, 
dar că aceste legi nu pot să-i fie impuse decât de ea însăşi, căci dacă ar fi impuse 
de altcineva, ele nu ar fi decât legi ale necesităţii naturale. Dacă legile libertăţii nu 
pot fi hetero-impuse (dacă ne putem exprima astfel), atunci e necesar ca ele să fie 
auto-impuse. Aceasta nu înseamnă altceva decât că libertatea e identică cu 
autonomia; și deoarece autonomia e principiul moralității, o voinţă liberă ar fi o 
voinţă aflată sub legi morale. 

Așadar, dacă am putea presupune libertatea, atunci autonomia și, prin 
urmare, moralitatea ar decurge prin simpla analiză a conceptului de lbertate. 
Totuşi, aşa cum am văzut, principiul autonomiei e o propoziţie sintetică a priori şi 
deci poate fi justificată numai aducând în discuţie un al treilea termen care să lege 
predicatul de subiectul propoziției. Conceptul pozitiv de lbertate furnizează, sau 
ne arată direcția către, acest al treilea termen; dar avem nevoie de pregătiri 
suplimentare pentru a putea arăta ce este acest al treilea termen și să deducem 
libertatea din conceptul de rațiune practică pură. 


III. 4: Libertatea ca presupoziție necesară 

Dacă moralitatea e să fie derivată din libertate şi dacă — așa cum am 
susținut — moralitatea e necesar să fie valabilă pentru toate ființele raționale în 
genere, e ca și cum am fi reușit să demonstrăm că voința unei fiinţe raționale în 
genere e în mod necesar liberă. Aceasta nu poate fi demonstrat prin nici o 
experiență cu privire la vreo acțiune doar umană și nici nu poate fi demonstrată 
din perspectiva teoriei filosofice. Pentru nevoile acţiunii, totuși, ar fi suficient 
dacă am putea arăta că o ființă rațională poate acționa numai sub presupoziria 
libertăţii, căci dacă așa ar sta lucrurile, atunci legile morale legate inseparabil de 
libertate ar fi la fel de valabile pentru ea ca și în situaţia în care am şti că e liberă. 

Rațiunea în genere trebuie să funcționeze cu necesitate sub presupoziţia că 
e liberă atât în sens pozitiv, cât și negativ: ea trebuie să presupună că nu e 
determinată de influenţe exterioare și că e sursa principiilor sale. Dacă un subiect 
rațional presupune că Judecăţile sale sunt determinate nu de principii raționale, ci 
de impulsuri externe, el nu poate privi aceste judecăţi ca fiind ale lui. Aceasta 
trebuie să fie la fel de adevărat și despre rațiunea practică: un agent rațional 
trebuie să se privească pe sine că fiind capabil să acționeze pe baza propriilor sale 
principii raționale și numai astfel își poate el privi voinţa că fiind a sa. Aceasta 
înseamnă a spune că din punct de vedere practic fiecare agent e necesar să 
presupună că voinţa lui este liberă. Libertatea este o presupoziţie necesară a 
oricărei acţiuni, ca Și a întregii gândin. 


II].5—9: Interesul moral şi cercul vicios 

Am argumentat că în domeniul acţiunii e necesar ca ființele raţionale să 
presupună propria libertate și că din această presupoziţie urmează în mod necesar 
principiul autonomiei și, pe cale de consecință, imperativul categoric 
corespunzător. În felul acesta măcar am formulat mai precis principiul moralității 
decât s-a făcut până aici. Dar de ce m-aș supune eu, ca simplă ființă rațională, și 
prin urmare și celelalte fiinţe raționale, acestui principiu? De ce aș atribui o 
asemenea valoare supremă acțiunii morale şi aş simţi în aceasta o valoare 
personală comparativ cu care plăcerea nu contează deloc? De ce aș fi interesat în 
excelența morală de dragul ei înseși? Am dat noi oare un răspuns convingător la 
aceste întrebări dificile? 

E fără îndoială adevărat că noi manifestăm în fapt un interes pentru 
excelența morală, dar acest interes apare numai fiindcă presupunem că legea 
morală e constrângătoare. Încă nu știm cum poate fi constrângătoare legea morală. 
Se pare că am căzut într-un cerc vicios: am argumentat că e necesar să presupunem 
că suntem liben pentru că ne aflăm sub legile morale și apoi am argumentat că e 
necesar să fim sub legile morale pentru că ne-am presupus a fi liberi. A face acest 
lucru e încă foarte departe de a ne fi oferit o justificare a legii morale. 


111.10-16: Cele două puncte de vedere 

Ca să ieşim din acest cerc vicios trebuie să ne întrebăm dacă nu cumva 
există două perspective (puncte de vedere) diferite din care am putea privi 
acțiunile. Adoptăm noi un punct de vedere atunci când ne concepem că acţionând 
liber şi un alt punct de vedere atunci când ne reprezentăm acțiunile ca evenimente 
observate? 

Această doctrină a celor două puncte de vedere este o parte esențială a 
filosofiei critice a lui Kant, parte care a fost până acum ținută în umbră. Trecând la 
ea, Kant se confruntă cu o dificultate: el nu poate desigur presupune că foarte 
elaboratele argumente din Critica rațiunii pure ar putea fi familiare cititorilor săi 
și nici nu are sens să le repete în aceeași formă elaborată în acest scurt tratat de 

etică. În consecinţă, el reia câteva consideraţii elementare care, privite separat, nu 
pot fi prea convingătoare. 

Toate ideile care sunt date simţurilor noastre ne vin fără să intervină vreun 
act de voință. Presupunem că aceste idei ne vin de la obiecte, dar cu ajutorul 
ideilor astfel date noi putem cunoaște obiectele numai în felul în care ele ne 
afectează; ce sunt aceste obiecte în sine nu știm. Aceasta dă naștere la distincția 
dintre lucruri aşa cum ne apar nouă şi lucruri aşa cum sunt în sine — sau între 
aparențe! şi lucruri în sine. Numai aparențele pot fi cunoscute de noi; dar în 
spatele aparențelor trebuie să presupunem lucrurile în sine, deşi aceste lucruri nu 
pot fi niciodată cunoscute aşa cum sunt în sine, ci numai așa cum ne afectează pe 
noi. Aceasta ne furnizează o distincție aproximativă — e doar aproximativă — între 
o lume sensibilă (o lume dată simţurilor sau cel-puțin dată prin simțuri) şi o lume 
inteligibilă (una pe care o putem concepe, dar nu o cunoaștem niciodată pentru că 
întreaga cunoaștere umană presupune o combinație între simțire şi concepere). 

Această distincţie se aplică şi cunoașterii de sine a omului. Prin simțul intem 
(sau introspecţie) el se poate cunoaște pe sine doar așa cum apare, dar în spatele 
acestei aparențe el trebuie să presupună că există un Ego așa cum e în sine. În 
măsura în care e cunoscut prin simțul intem, și deci capabil să aibă senzaţii în mod 
pasiv, omul trebuie să se privească pe sine ca aparținând lumii sensibile. Totuși, în 
măsura în care el poate fi capabil de o activitate pură separată de simțuri, el trebuie 
să se privească pe sine că aparținând lumii inteligibile. Lumea inteligibilă e descrisă 
aici că o lume «intelectuală» -— o lume care e inteligibilă pentru că e inteligentă — 
deşi se adaugă că despre aceasta lume nu putem ști altceva. 

Omul găsește așadar în sine o activitate pură separată de simțun. El 
găsește în sine puterea rațiunii. Ar trebui observat că Immanuel Kant apelează 
mai întâi, aşa cum a făcut mai înainte, la rațiunea teoretică, deși acum el priveşte 
rațiunea în sensul critic pe care chiar el l-a inventat. Avem o putere spontană 
numită « intelect » care (fără îndoială împreună cu alți factori) poate produce din 
sine astfel de concepte (sau categorii ) cum sunt acelea de cauză și efect și 
foloseşte aceste concepte că să aducă ideile simțurilor sub reguli. Astfel, în ciuda 
spontaneităţii sale veritabile, intelectul este încă legat de simţuri și fără simțuri el 
n-ar mai gândi nimic. «Rațiunea», pe de altă parte, e capacitatea /dei/or — adică ea 
produce concepte (ale necondiţionatului) care merg mult dincolo de simţuri și nu 
pot avea nici un exemplu accesibil simțurilor. Spre deosebire de intelect, rațiunea 
manifestă o pură spontaneitate care e total independentă de simţuri. 

In virtutea acestei spontaneități omul trebuie să se conceapă pe sine ca 
aparținând, qua inteligență, lumii inteligibile şi ca fiind supus unor legi care își au 
temeiul numai în rațiune. În măsura în care e o ființă dotată cu simţuri și se 
cunoaște pe sine pe calea simțului intem, el trebuie să se privească pe sine ca 
aparținând lumii sensibile şi ca fiind supus legilor naturii. Acestea sunt cele două 
puncte de vedere din care o ființă rațională finită trebuie să se privească pe sine. 


i Sau fenemene. (N. trad.) 

Această doctrină se aplică de asemenea și rațiunii practice pure. Căci 
dintr-un punct de vedere, omul, ca ființă rațională finită, trebuie să se conceapă pe 
sine ca aparţinând lumii inteligibile, adică el trebuie să-și conceapă voința ca 
fiind liberă de determinarea prin cauze senzoriale și ca fiind supusă unor legi ce-și 
au temeiul doar în rațiune. A spune aceasta înseamnă a spune că el nu-și poate 
concepe niciodată acțiunea cauzală a voinței sale decât sub Ideea libertăţii. Astfel, 
ca ființă rațională, el e necesar să acționeze numai sub presupoziţia libertăţii şi de 
aici rezultă, aşa cum am văzut, principiul autonomiei și imperativul categoric. 

Suspiciunea de cerc vicios este acum înlăturată. Din punctul de vedere al 
unui agent raţional care se concepe pe sine ca liber și ca membru al lumii 
inteligibile, omul trebuie să recunoască principiul autonomiei. Când se gândeşte 
pe sine ca membru atât al lumii inteligibile cât și al lumii sensibile, el trebuie să 
recunoască principiul autonomiei ca imperativ categoric. 

În toate aceste considerații Kant nu clarifică întru totul dacă inferența sa 
este de la apartenența la lumea inteligibilă către lbertate sau vice versa. Am putea 
sugera că noi ne concepem ca liberi în acțiune și astfel ca membri ai lumii 
inteligibile numai pentru că am recunoscut deja principiul autonomiei și 
imperativul categoric; şi, într-adevăr, aceasta pare să fie viziunea lui Kant însuși 
în Critica raţiunii practice. Totuşi, comparaţia sa dintre rațiunea teoretică pură și 
rațiunea practică pură este de un foarte mare interes; și trebuie să reamintim că la 
fel cum rațiunea teoretică pură concepe Ideile necondiționatului, la fel raţiunea 
practică pură urmărește să realizeze în acţiune Ideea unei legi necondiționate. 


]]1.17-19: Cum este posibil un imperativ categoric? 

Ca agent raţional finit, omul trebuie să se privească pe sine din două puncte 
de vedere -— o dată ca membru al lumii intelhgibile și apoi ca membru al lumii 
sensibile. Dacă aș fi doar membru al lumii inteligibile, toate acțiunile mele ar fi în 
mod necesar în acord cu principiul autonomiei; dacă aș fi doar parte a lumii 
sensibile, ele ar fi în întregime supuse legilor naturii. În acest moment ajungem din 
nefericire la un argument care poate fi nou, dar e cu siguranță confuz ca exprimare 
şi greu de interpretat. Lumea inteligibilă conține temeiul lumii sensibile şi de 
asemenea temeiul legilor sale. Din această premisă (care are ea însăși nevoie să fie 
extinsă considerabil) Kant pare să infereze că legea care-mi guvemează voința ca 
membru al lumii inteligibile zrebuie să-mi guvemeze voința în ciuda faptului că sunt 
de asemenea (din alt punct de vedere) un membru al lumii sensibile. 

Acesta pare un argument metafizic bazat pe realitatea superioară a lumii 
inteligibile şi astfel a voinţei raționale, dar o asemenea interpretare pare să fie 
imediat respinsă de Kant. Categoricul “trebuie”, ni se spune, este o propoziţie 
sintetică a priori, iar cel de-al treilea termen care leagă pe acest “trebuie” cu 
voinţa unui agent raţional imperfect ca mine este Jdeea aceleiași voințe văzută, 
totuși, că o voința pură aparținând lumii inteligibile. Această /dee este după cât se 

pare al treilea tennen spre care s-a spus că ne îndrumă libertatea la sfârşitul primei 
părți a acestei secțiuni: ea poate fi într-adevăr descrisă ca o Idee de libertate mai 
precisă — adică Ideea unei voințe libere. Funcţia sa e considerată ca fiind 
aproximativ similară aceleia pe care o au categoriile în propoziţiile sintetice a 
priori ce ne sunt necesare pentru avea experienţe cu privire la natură. 

Această doctrină e confirmată prin apel la conștiința noastră morală 
comună așa cum e aceasta prezentă chiar și în omul rău. «Trebuie»-le moral este 
în realitate un «vreau» pentru om privit ca membru al lumii inteligibile. El e 
conceput ca un «trebuie» numai pentru că omul se consideră pe sine că fiind şi un 
membru al lumii sensibile — și deci supus obstrucțiilor dorințelor senzoriale. 


111.20-22: Antinomia libertăţii şi necesității 

Argumentul lui Kant ridică în mod evident problema libertății şi 
necesității. Această problemă constituie ceea ce Kant numeşte o “antinomie” — cu 
alte cuvinte, noi suntem confruntați cu două propoziții conflictuale, fiecare părând 
să fie concluzia necesară a unui argument irefutabil. 

Conceptul de libertate este Ideea rațiunii fără de care nu ar putea exista 
judecăţi morale, la fel cum conceptul de necesitate naturală (sau de cauză și efect) 
e o categorie a intelectului fără de care nu ar putea exista cunoașterea naturii. Şi 
totuşi cele două concepte par să fie reciproc incompatibile. Confonm primului 
concept, acțiunile noastre trebuie să fie libere; și conform celui de-al doilea 
concept, acțiunile noastre (ca evenimente în lumea cunoscută a naturii) trebuie să 
fie guvemate de legile cauzei și efectului. Rațiunea trebuie să arate că nu există 
nici o contradicție veritabilă între cele două concepte sau, dacă nu, să abandoneze 
libertatea în favoarea necesității naturale care are cel puţin avantajul că e 
confirmată în experiență. 


[11.23-26: Cele două puncte de vedere 

Ar fi imposibil să rezolvăm contradicția dacă ne-am concepe ca liberi şi 
totodată ca determinaţi în același sens şi sub același raport. Trebuie să arătăm că 
această contradicție rezultă din faptul că ne concepem astfel în două sensuri și 
raporturi diferite și că, din aceste două puncte de vedere, cele două caracteristici 
nu numai că pot, dar trebuie să fie combinate în același subiect. Această sarcină 
revine filosofiei speculative dacă e să eliberăm filosofia practică (sau morală) de 
atacurile distrugătoare din afară. 

Cele două puncte de vedere aflate în discuţie sunt cele pe care le-am 
întâlnit deja. Omul trebuie — din puncte diferite de vedere — să se considere pe sine 
atât ca membru al lumii inteligibile cât și ca parte a lumii sensibile. Odată ce 
înțelegem acest lucru, contradicția dispare. Omul poate — și chiar mai mult, 
trebuie — să se considere liber ca membru al lumii inteligibile şi determinat ca 
parte a lumii sensibile; nu e vreo contradicţie nici în presupunerea că în calitate 


35 


de aparență în lumea sensibilă, el e supus unor legi care nu i se aplică în calitatea 
de lucru în sine. Astfel omul nu se consideră responsabil pentru dorințele și 
înclinațiile lui, dar se consideră responsabil pentru faptul că le cade pradă în 
detrimentul legii morale. 

În acest pasaj Kant vorbeşte ca și cum noi ştim că lumea inteligibilă e 
guvernată de rațiune. El purcede imediat la precizarea acestei afirmații lipsite de 
acoperire. 


1]].27: Nu există cunoaştere a lumii inteligibile 

Concepând astfel lumea inteligibilă şi gândindu-se pe sine în lumea 
inteligibilă, rațiunea practică nu-şi depăşeşte limitele: ea ar face asta numai dacă 
ar pretinde să cunoască lumea inteligibilă și astfel să se intuiască pe sine în lumea 
inteligibilă (căci întreaga cunoaștere umană presupune intuiții sensibile și totodată 
concepte). Gândirea noastră a lumii inteligibile e negativă — adică este numai 
gândirea unei lumi care nu e cunoscută prin simţuri. Ea ne permite, totuși, nu 
numai să concepem voința că liberă în sens negativ (liberă de a fi determinată de 
cauze sensibile), dar și să o concepem că liberă în sens pozitiv (liberă să acționeze 
sub propriul principiu al autonomiei). Fără acest concept al lumii inteligibile ar 
trebui să privim voinţa noastră ca fiind complet determinată de cauze sensibile și, 
în consecință, acest concept (sau punct de vedere) e necesar dacă e să privim 
voința noastră ca raţională și deci ca liberă. Într-adevăr, când ne gândim ca 
aparținând lumii ineligibile, gândul nostru aduce cu el Ideea unei ordini şi legi 
diferite de acelea ale lumii simţurilor: devine necesar pentru noi să concepem 
lumea inteligibilă ca fiind totalitatea fiinţelor raționale considerate ca scopuri în 
sine. Cu toate acestea, cele spuse aici nu reprezintă o pretenţie de a cunoaște 
lumea inteligibilă: este numai pretenția de a o concepe ca fiind compatibilă cu 
condiţia formală a moralității — principiul autonomiei. 


III.28—29: Nu există o explicaţie a libertăţii 

Rațiunea și-ar depăși toate limitele dacă ar pretinde să explice cum e 
posibilă libertatea sau, cu alte cuvinte, să explice cum poate fi practică 
rațiunea pură. 

Singurele lucruri pe care le putem explica sunt obiectele experienţei şi a le 
explica înseamnă a le aduce sub legile naturii (legile cauzei și efectului). 
Libertatea însă este doar o Idee: ea nu ne oferă exemple care să poată fi cunoscute 
prin experiență şi să poată fi aduse sub legea cauzei şi efectului. E evident că noi 
nu putem explica o acţiune liberă arătând cu degetul către cauza ei, iar aceasta 
înseamnă că noi nu o putem explica deloc. Tot ceea ce putem face e să apărăm 
libertatea de atacurile acelora care pretind să știu că libertatea e imposibilă. Cei 
care fac aceasta aplică foarte corect legile naturii la om considerat ca aparenţă; dar 
ei continuă să-l privească tot ca pe o aparență și atunci când sunt puşi să-l 

conceapă, qua inteligență, totodată ca un lucru în sine. A insista să considerăm 
omul numai dintr-un punct de vedere înseamnă într-adevăr să excludem 
posibilitatea de a-l privi atât ca liber cât şi ca determinat; dar aparenta contradicție 
s-ar destrăma dacă ei ar binevoi să reflecteze la faptul că e necesar ca lucrunile în 
sine să stea în spatele aparenţelor, ca temei al lor, și că legile care guvernează 
lucrurile în sine nu trebuie să fie aceleași cu legile care guvernează aparențele lor. 


111.30-31: Nu există o explicaţie a interesului moral 

A spune că nu putem explica felul cum e posibilă libertatea înseamnă a 
spune că nu putem explica felul cum e posibil să ne intereseze legea morală. 

Interesul apare numai printr-o combinaţie de sentiment și rațiune. Un 
impuls sensibil devine un interes numai atunci când e conceput de rațiune și, prin 
urmare, interesele sunt prezente numai în agenții raționali finiți care sunt de 
asemenea și dotați cu sensibilitate. Interesele pot fi privite ca motivele acţiunii 
umane, dar trebuie să ne amintim că există două feluri de interese. Când interesul 
e bazat pe sentimentul și donnța stârnite de vreun obiect al experienței, putem 
spune că avem un interes mediat (sau pathologic) în acţiunea menită să procure 
acel obiect. Când interesul e stârnit de Ideea legii morale, putem spune că avem 
un interes imediat (sau practic) în acțiunea voită în acord cu această Idee. 

Baza interesului pe care îl avem în acțiunea morală este ceea ce se numește 
“sentiment moral”. Acest sentiment este rezultatul recunoașterii caracterului 
constrângător al legii morale și nu — așa cum se susține adesea — etalonul 
judecăților noastre morale. 

Aceasta înseamnă că rațiunea pură prin Ideea ei de lege morală trebuie 
să fie cauza unui sentiment moral care poate fi privit ca motivul sensibil al 
acţiunii morale. Avem aici un fel special de cauzalitate — doar cauzalitatea unei 
Idei — și este întotdeauna imposibil să ştii în mod a priori ce cauză va produce 
care efect. Pentru a determina cauza unui efect trebuie să recurgem la 
experienţă; și în acest caz cauza nu este un obiect al experienţei ci, dimpotrivă, 
doar o Idee care nu poate avea nici un obiect în experienţă. Prin urmare, e 
imposibil să explicăm interesul moral — adică să explicăm de ce ar trebui să 
avem un interes în privința universalităţii maximei noastre ca lege. Am putea 
adăuga că această doctrină nu pare să fie auto-consistentă și o altă viziune îşi 
[ace loc în Critica rațiunii practice. 

Aspectul cu adevărat important e că legea morală nu e valabilă doar pentru 
că ne interesează. Dimpotrivă, ea ne interesează tocmai pentru că-i recunoaștem 
valabilitatea. 

Kant concluzionează spunând că legea morală e valabilă pentru că 
izvorăște din propria noastră voință ca inteligenţă şi astfel din eul nostru autentic; 
“dar ceea ce ține numai de aparentă este subordonat în mod necesar de ratiune 
constituției lucrului în sine”. 

Cele de mai sus arată ca un argument metafizic în favoarea moralității, 
unul bazat pe realitatea superioară a lumii inteligibile şi deci a voinţei raționale. 
Acest gen de argument pare a fi sugerat și în secțiunea “Cum e posibil un 
imperativ categoric?” (deşi e imediat respins). În principiu însă, metafizica lui 
Kant se bazează pe etica sa mai degrabă decât vice versa. 


[11.32-33: Privire generală asupra argumentului 

Trebuie să ne întoarcem acum la întrebarea noastră principală “Cum e 
posibil un imperativ categoric?” Am răspuns la aceasta întrebare în măsura în care 
am arătat că el este posibil numai sub presupoziția libertății și că aceasta 
presupoziţie e una necesară pentru agenții raționali în genere. Din această 
presupoziție urmează principiul autonomiei și astfel al imperativului categoric; iar 
aceasta este suficient pentru scopurile acțiunii — suficient că să ne convingă de 
valabilitatea imperativului categoric ca principiu al acţiunii. Am arătat de asemenea 
că e posibil nu numai să presupunem libertatea fără să contrazicem necesitatea, care 
trebuie să prevaleze în lumea naturii, dar și că, pentru un agent rațional conștient că 
posedă rațiune și voință, este obiectiv necesar să facă din această presupoziție 
condiţia tuturor acțiunilor sale. Cu toate acestea, nu putem să explicăm cum e 
posibilă libertatea, cum poate fi practică prin ea însăşi rațiunea pură sau cum putem 
avea un interes moral doar în valabilitatea maximelor noastre ca legi universale. 

Putem explica lucrurile numai arătând că ele sunt efecte ale unor cauze, iar 
acest gen de explicaţie este exclusă aici. Kant are grijă să insiste că e imposibil să 
folosim lumea inteligibilă ca bază a explicaţiei cerute. El e atât de des acuzat că 
face în realitate chiar acest lucru, încât afirmaţia făcută aici merită o atenţie 
specială. Am o Idee necesară a lumii inteligibile, dar e numai o Idee ; nu pot avea 
nici un fel de cunoaștere a acestei lumi deoarece nu am, și nu pot avea, nici un 
contact cu o astfel de lume (cu ajutorul intuiției). Ideea pe care o am despre ea 
semnifică doar o lume ne-accesibilă simţurilor — un «ceva mai mult» dincolo 
lumea simțurilor; dacă nu putem concepe acest “ceva mai mult”, atunci va trebui 
să spunem că toate acţiunile sunt determinate de motive senzoriale. Chiar şi 
despre rațiunea pură care concepe Ideea sau Idealul lumii inteligibile (şi care se 
concepe de asemenea pe sine ca membru al unei asemenea lumi) avem tot doar o 
/dee: avem doar un concept al formei sale (principiul autonomiei) şi un concept 
corespunzător al ei în calitate de cauză a acțiunilor numai în virtutea formei el. 
Aici sunt îndepărtate toate motivele senzoriale și doar o Idee va trebui să fie 
motivul acţiunii morale. A face acest lucru inteligibil în mod a priori este ceva 
dincolo de puterile noastre. 


III.34: Limita extremă a cercetării morale 


Cu această Idee a unei lumi inteligibile ca un ceva mai mult și altceva 
decât lumea sensibilă ajungem la lhmita extremă a oricărei cercetări morale. 

Totuși, a fixa această limită este un lucru de cea mai mare importanță practică. 
Dacă nu vedem că lumea simțurilor nu reprezintă întreaga realitate, rațiunea nu va 
fi mciodată împiedicată să încerce să descopere ca bază a moralității anumite 
interese empirice — un mod de a proceda care e fatal moralității însăși. Şi dacă nu 
vedem că nu putem avea o cunoaștere a acelui “ceva mai mult” de dincolo de 
lumea simţurilor, raţiunea nu va putea fi oprită să pălăvrăgească inutil într-un 
spațiu care e gol pentru ea — spaţiul conceptelor transcendente cunoscute ei sub 
numele de “lume inteligibilă” — și astfel să se piardă printre simplele himere ale 
creierului. De asemenea, teoriile empirice și mistice ale moralității pot fi înlăturate 
numai atunci când vom fi determinat limita interogaţiei morale. 

Totuși, deşi orice cunoaştere se sfârşeşte atunci când ajungem la graniţele 
lumii sensibile, Ideea lumii inteligibile ca ansamblu al tuturor inteligențelor poate 
servi scopul unei opinii raționale şi poate da naştere unui viu interes pentru legea 
morală cu ajutorul splendidului ideal al unui imperiu universal al scopurilor. 


[11.3 S: Noră concluzivă 

În nota sa finală, Kant dă o sugestie despre caracteristicile “raţiunii” în 
sensul tehnic pe care i-l atribuie el. Rațiunea nu poate fi satisfăcută cu ceea ce e 
doar contingent şi caută întotdeauna cunoașterea necesarului. Dar ea poate sesiza 
necesarul numai găsindu-i condiţia. Dacă această condiţie nu e la rândul ei 
necesară rațiunea trebuie să rămână nesatisfăcută și deci să caute condiția 
condiţiei și așa mai departe ad infînitum. Astfel, ea e ținută să conceapă Ideea 
totalității condiţiilor — o totalitate care, dacă e totalitate, nu poate avea alte 
condiţii şi deci trebuie să fie în mod necondiționat necesară, dacă e să existe ceva 
necesar. Totuşi, o asemenea Idee a necesarului necondiționat nu ne poate da 
cunoaştere, deoarece ea nu are nici un obiect sensibil corespunzător. 

Am văzut că, în mod similar, rațiunea practică pură trebuie să conceapă o 
lege a acţiunii care este necondiționat necesară și este deci un imperativ categoric 
(pentru agenții raționali imperfecți). Dacă putem înţelege o necesitate numai prin 
descoperirea condiției ei, atunci o necesitate necondiționată trebuie să fie 
inconceptibilă. De aici conchide Kant — cu o aparență de paradox care nu era 
necesară — că necesitatea necondiționată a imperativului categoric e necesar să fie 
inconceptibilă, dar că noi putem înțelege inconceptibilitatea ei. 

Concluzia practică ce rezultă din toate acestea este aceea că e absurd să 
întrebăm de ce ar trebui să ne facem datoria (sau să ne supunem imperativului 
categoric) şi să aşteptăm ca răspuns afirmația că ar trebui să facem asta din cauza 
a altceva - a vreunui interes sau satisfacție proprie pe care o avem în lumea 
aceasta sau în cealaltă. Dacă un astfel de răspuns ar putea fi dat, aceasta ar 
însemna că nici un imperativ nu este categoric şi că datoria este o simplă iluzie. 


[i 


Traducere de: Ionuţ Sterpan 

KANT. 
RESPECTUL PENTRU PERSOANE 


RICHARD NORMAN! 


Etica protestantă 


Cu etica lui Immanuel Kant suntem ferm situați într-un context creștin, 
acela al protestantismului german de secol optsprezece. Părinţii lui Kant erau 
pietiști, o tendinţă (nu o sectă independentă) în cadrul bisericii luterane. Acest 
mediu a exercitat o influență importantă asupra lui Kant, iar filosofia sa morală își 
are punctele de plecare în anumite trăsături generale ale creștinismului protestant. 
În clasicul său studiu despre etica protestantă, sociologul Max Weber spune în 
legatură cu originile sale luterane: 


“Fără îndoială, cel puțin un lucru reprezenta o noutate: valorizarea îndeplinirii 
datoriei în profesiile laice ca fiind cea mai înaltă formă pe care o poate cunoaște 
activitatea morală a individului... Singurul mod de a trăi după placul lui 
Dumnezeu nu era cel prin care se depășea moralitatea laică prin ascetism 
monahal, ci numai acela care presupunea îndeplinirea obligaţiilor impuse 
individului de poziţia sa în lume. Aceasta era vocaţia sa.”? 


După cum indică Weber aici, atitudinea de “ascetism al lumii de aici” 
contrastează cu tradiția monastică a “ascetismului lumii de dincolo”. Spre 
deosebire de a doua, prima nu presupune că, prin desconsiderarea lucrurilor care 
aparțin acestei lumi, individul ar trebui să se retragă din profesiile laice pentru a-și 
căuta desavârșirea spintuală. Lumea obligaţiilor de natură socială şi economică 
este lumea în care am fost plasați de Dumnezeu pentru a duce o viaţa bună. Pe de 
altă parte, nu se face nici o sugestie, cum i s-ar fi părut desigur firesc lui Aristotel, 
că prin angajarea în aceste activităţi ne împlinim ca ființe umane și dăm expresie 
celor mai înalte potenţialități ale naturii umane. Activităţile laice conferă cadrul în 


'R. Norman, The Moral Philosophers, Clarendon, Oxford, 1983. cap. 6. 
” Max Weber, The Protestant Ethic and the Spirit of Capitalism. twad. Talcett Parsons (Londra, 
1930). p. 80. 

care ni se cere să dăm dovadă de bunătate morală, însă conţinutul ca atare al 
acestor activități nu are o valoare intrinsecă. 

În aceste trăsături ale eticii protestante putem localiza sursa accentului pe 
care îl pune Kant pe ““datona de dragul datorie”. Kant este primul filosof care 
pune conceptul de “datorie” în centrul eticii. În sens tradițional, acest concept se 
referă la cerințele impuse unei persoane de faptul că ocupă o aumită poziție 
socială, economică și politică — datoriile cuiva ca părinte, ca angajator sau ca 
angajat, ca cetățean, ca deţinător al unei funcții politice, etc. Kant extrapolează 
conceptul de la aceste “datorii” specifice la o “datorie” generalizată și propune ca 
binele moral să constea în îndeplinirea acestei “datorii” generalizate de dragul 
datoriei însăși. Dar detașând acest concept de rolurile şi funcțiile sociale specifice, 
Kant urmărește de asemenea să-l detaşeze și de orice idee de utilitate. Îndeplinirea 
“datoriei” devine pur și simplu o cerință morală abstractă și nu ceva cenut de 
funcționarea efectivă a instituţiilor sociale umane. Datoria trebuie îndeplinită 
numai de dragul ei și nu pentru a promova împlinirea sau fericirea umană. 
Fundalul reprezentat de etica protestantă ne poate ajuta să înțelegem apariția 
acestei idei. 

Pot fi menţionate încă două trăsături ale gândirii protestante. Pnma dintre 
acestea este prioritatea “credinței” în fața “faptei”. Un element vital al 
protestantismului era ideea potrivit căreia faptele bune nu sunt un mijloc prin care o 
persoană poate dobândi mântuirea și nu au o importanță în sine, ci doar ca expresie 
manifestă a unei stări interioare de credință, care numai ea ne poate salva. Putem 
vedea la lucru această idee în conferirea de către Kant a unei valori supreme 
“voinţei bune” care este “bună nu pentru ceea ce produce sau efectuează, nu prin 
aptitudinea ei de a atinge vreun scop prestabilit, ci numai prin actul volitiv” (1.3). 
Cealaltă trăsătură de care trebuie să ținem seama este accentul pus de protestantism 
pe caracterul radical corupt al naturii umane. Aceasta este, desigur, o temă 
constantă în religia creştină, dar reformatorii protestanți i-au dat o importanță 
specială. Omul nu poate obține nimic bun prin propriile sale calități, ci doar prin 
harul divin din el, iar acesta se va afla în conflict direct cu dorințele lumești, care 
sunt corupte prin însăși natura lor. Descoperim acest conflict, tradus în termeni mai 
filosofici de către Kant, în opoziția dintre datorie și înclinație. Pentru Kant, 
înclinațiile umane naturale nu pot avea valoare morală, iar natura moralității este 
mai ușor vizibilă în situațiile în care datoria și înclinațiile sunt în conflict. 

Motivul pentru care am făcut referire la fundalul protestant al gândirii 
kantiene nu este doar acela de a face un exercițiu în spaţiul istoriei ideilor. Prima 
secţiune a Întemeierii trasează liniile generale ale eticii lui Kant prin apel la datele 
“cunoașterii comune”, ale «cunoașterii morale a rațiunii umane comune». Ce 
înseamnă această cunoaștere morală comună? Eu aș sugera că ea este, de fapt, 
etica creștinismului protestant. Aceasta înseamnă că ea nu are calitatea universală 
pe care Kant ar vrea să i-o atribuie. Este simțul etic comun al unei anumite 

societăți într-o anumită epocă istorică. Prin urmare, pentru a putea evalua corect 
argumentul lui Kant, trebuie să identificăm limitele istorice și sociale ale aceste 
concepții despre moralitate. De fapt, ansamblul filosofiei sale morale mi se pare 
că se sprijină putemic pe acest apel la ceea ce el considera a fi conștiința morală 
comună. Nu numai că prima secţiune este formulată explicit din acest punct de 
vedere, dar argumentul celei de-a doua secţiuni pare să presupună concepția 
despre moralitate expusă în prima secțiune. Nu sunt sigur în ce măsură Kant 
consideră, în a doua secțiune, că oferă argumente independente pentru validitatea 
aceste concepţii despre moralitate. Oricare ar fi însă intenţiile sale, eu aş susține că 
nu reușește să facă asta. El ne oferă cel mult niște indicii despre cum am putea 
formula o justificare independentă; pe scurt, ceea ce găsesc în secțiunea a doua 
este o clarificare şi o elaborare suplimentare ale teoriei etice care fusese derivată 
mai înainte din conștiința morală comună. Nici secţiunea a treia nu oferă 
justificarea independentă cerută. Aici, Kant schiţează metafizica de care are 
nevoie pentru a explica posibilitatea moralității. Într-o lume în care tot ce se 
întâmplă este cauzat în mod necesar, ființele umane pot avea totuși voința liberă 
pe care o presupune moralitatea întrucât, ca euri, aparţin lumii noumen-elor (sau a 
“lucrurilor în sine”), ca şi lumii fenomenelor (sau a “aparențelor”). În acest fel, 
Kant încearcă să demonstreze că moralitatea este posibilă dar nu că este necesară 
— cu alte cuvinte el tot nu ne spune de ce trebuie să înțelegem moralitatea în acest 
fel şi de ce trebuie să ne purtăm conform unei asemenea moralităţi. Până la unnă 
el nu oferă nici un răspuns acestei probleme în afară de afirmaţia că viziunea sa 
asupra moralității este cea a conștiinței morale comune. lar dacă această conștiință 
este, de fapt, cea a creștinismului protestant, atunci o putem găsi mai problematică 
decât o găseşte Kant. 


Prima secțiune 


Să analizăm mai atent modul în care Kant îşi construiește teona etică, în 
prima secţiune, pomind de la conștiința morală comună. El începe prin a afirma că 
nimic nu este necondiţionat bun în afara voinței bune, a cărei valoare este pe 
deplin separabilă de valoarea rezultatelor pe care le produce. Această teză inițială 
devine plauzibilă în lumina ideii larg împărtășite potnvit căreia evaluările morale 
au în primul rând în vedere intențiile oamenilor. Oamenii nu sunt moralmente 
blamabili dacă, fără să aibă vreo vină, intenţiile lor bune duc la rezultate 
nefericite. Dacă A se aruncă în mare pentru a-l salva pe B care este dus de valuri 
dar, întrucât curentul era mai putemic decât crezuse, eșuează în a-l salva şi se 
îneacă și el, atunci nimic bun nu va fi realzat, ci mai degrabă vor fi produse 
pierderi suplimentare de vieți precum și o durere în plus pentru familia și prietenii 
săi, cu toate acestea, datorită intențiilor sale și a eforturilor de a le realiza, 

persoana în cauză are șanse mari să fie mai degrabă lăudată moral decât criticată. 
Este însă de remarcat faptul că, în exemple evidente de felul acestuia, intenția 
însăși trebuie descrisă ca intenţie de a produce sau de a efectua ceva. Rezultatele 
nu sunt deci irelevante; contrastul apare între rezultatele intenționate şi rezultatele 
efective, iar primele sunt cele care fac obiectul laudei sau blamului. 

În paragraful 8, Kant introduce conceptul central de “datorie”, termenul 
prin care ne vom referi la voinţa bună atunci când e văzută ca fiind în opoziţie cu 
înclinațiile. Acţiunile au valoare morală numai dacă sunt efectuate din datorie și 
nu din înclinație și, de vreme ce “înclinația” se află de asemenea în opoziţie cu 
“raţiunea”, acţiunile făcute din datorie trebuie să coincidă cu acțiunile guvemate 
de rațiune. Nu este clar dacă I. Kant intenţionează să spună că o acţiune ar putea 
să nu aibă deloc valoare morală în condiţiile în care ar fi câr de puțin în acord cu 
înclinația. Cred că o interpretare indulgentă i-ar atribui lui Kant o teză mai slabă: 
anume că o acțiune motivată de înclinaţie nu are valoare morală decât dacă este 
motivată şi de preocuparea pentru datorie. lar a spune că este motivată și de 
datorie înseamnă a spune ceva de felul: în măsura în care ai o înclinație de a face 
acțiunea recunoșşti totodată că ea este o datorie a ta și, în virtutea acestei 
recunoașteri, ai fi făcut acea acțiune chiar dacă n-ai fi avut nici o înclinație pentru 
ea. Filantropul căruia îi face plăcere să-i ajute pe alții nu ar fi astfel împiedicat 
să-și dovedească valoarea morală cu condiția să aibă şi simțul datoriei. În această 
interpretare Kant ar spune numai că, dacă cineva are o înclinaţie directă de a face 
o acţiune, atunci este mai greu de aflat dacă acesta este motivat și de datorie, în 
timp ce atunci când înclinația și datoria sunt în conflict, forţa simțului datoriei este 
evidentă. O interpretare de felul acesta este favorizată discret de paragraful 9 și 
susținută putemic mai târziu, când, la II. 42, Kant spune: “caracterul sublim și 
demnitatea intemă a poruncii datoriei sunt cu atât mai manifeste cu cât există mai 
puţine cauze subiective în favoarea acestei porunci şi mai multe împotriva ei”. 

Dacă îl interpretăm pe Kant în felul acesta, atunci poziția lui va primi 
într-adevăr sprijin din partea ideilor morale acceptate în mod comun. Pare să 
existe o oarecare plauzibilitate în ideea că, dacă o acţiune e îndeplinită numai 
pentru că îți face plăcere, atunci ea nu are valoare morală pentru că nu implică 
nici un efort de voinţă. 

În paragraful 14, Kant începe să treacă într-adevăr dincolo de conştiinţa 
morală comună și să își extindă radical tezele anterioare. El susţinuse anterior că 
valoarea voinţei bune este independentă de rezultatele obținute. Acum va susține 
că este independentă de rezultatele urmărite, iar acest lucru, după cum am mai 
spus, e foarte diferit de pnmul. De asemenea, el afirmase anterior că datoria se 
află în opoziție cu înclinația. Ceea ce va face acum va fi să introducă teza că 
datonia trebuie să fie în opoziţie cu toate scopurile particulare. Să luăm exemplul 
de mai devreme cu salvatorul care a eşuat. Am fost de acord ca el ar putea fi 
admirat din punct de vedere moral chiar dacă nu a reușit să realizeze nimic. Însă, 

după cum de asemenea am menționat, această admirație e inseparabilă de 
recunoașterea noastră a ceea ce a încercat el să facă. Presupoziţia firească ar fi 
aceea că el a acționat cu scopul de a salva viaţa altei persoane şi asta este ceea ce 
îl face moralmente admirabil. Repet, a spune că a acționat cu acest scop nu 
înseamnă a spune, în nici un sens firesc al cuvântului, că a făcut-o din înclinaţie. 
După câte putem presupune, lui nu-i face plăcere să lupte cu marea agitată. Scopul 
pe care i-l putem atribui, departe de a constitui o înclinaţie, este tocmai ceea ce el 
consideră de datoria sa să facă. 

Presupun că în paragraful 14 Kant consideră că dezvoltă pur și simplu 
temele paragrafelor anterioare. Cu toate acestea, eu sugerez că în realitate lucrunile 
stau tocmai invers. Paragraful marchează un punct de plecare radical nou care nu 
poate fi susținut de ceea ce s-a spus înainte, Atunci ce anume îl poate susține? Nu 
o poate face nici apelul la înţelegerea morală comună, dacă se presupune că 
aceasta este ceva ce e larg împărtăşit de diferite societăți şi culturi. El poate căpăta 
plauzibilitate numai prin apel la trăsăturile menționate anterior ale eticii 
protestante. 

Dacă ideea de “datorie” este separată în acest fel de toate scopurile 
particulare, atunci se ridică o nouă problemă, întrucât pare să nu mai existe nici o 
cale de a determina în ce constă această “datorie”. Ea ne apare ca fiind complet 
goală. Răspunsul lui Kant, în paragrafele 15 și 16 este că, din moment ce orice 
luare în considerare a înclinațiilor și a efectelor este exclusă, datoria trebuie 
definită nu în termeni de conţinut, ci ca cerință pur formală. Ea este cerința de a 
acționa din respect pentru /egea morală. De ce anume “lege”? Pentru că ideea de 
datorie o presupune pe aceea de a acționa pe baza unui principiu, urmând un 
principiu universal; şi nu de a reacționa pur și simplu la o situație imediată şi 
particulară. Vocabularul “legii morale” are conotaţii religioase sugerând 
conceperea moralității ca pe ceva dat de un legislator divin şi, prin aceasta, 
conferă acestui discurs despre “lege” o plauzibilitate intuitivă inițială. Kant însă 
ar respinge cu siguranță această concepție (ceea ce şi face la 11.85). Legea morală 
nu este, în viziunea sa, ceva impus nouă din afară de o voința arbitrară, fie ea 
divină sau nu. Ea este expresia rațiunii pure, iar dacă această lege are nevoie de un 
legislator, atunci acesta este orice ființă rațională. Astfel, în singurul sens în care 
legea morală este dată de Dumnezeu ea este dată de asemenea de noi toți, ca fiinţe 
umane înzestrate cu rațiune. Această idee a legii morale ca ceva dat sieşi de orice 
agent rațional este elaborată de Kant la 11.55-60. 

Dar dacă atunci când te supui legii morale te supui numai ție însuți și 
urmezi doar propria voinţă, de ce să mai vorbim de “supunere” şi de “lege”? 
Pentru că suntem ființe divizate, împărțite între rațiune și înclinaţie. În măsura în 
care suntem raționali, moralitatea este doar expresia voinței noastre libere. Dar în 
măsura în care suntem și fiinţe ale înclinației, moralitatea este ceva căruia trebuie 
să ne supunem. Concepţia populară de care Kant se apropie cel mai mult nu este 

aceea de moralitate ca supunere față de Dumnezeu, ci aceea de moralitate ca 
supunere față de propria conştiinţă, supunerea părții inferioare față de partea 
superioară a sinelui. 

Dar dacă datoria este definită ca respect pentru legea morală, aceasta pare 
numai o deplasare a problemei. Cum putem noi determina ce porunceşte legea 
morală? Kant susține că legea morală, ca şi ideea de “datorie”, nu poate fi definită 
prin conţinutul său. Prin urmare, concede el, legii nu-i rămâne nimic de poruncit 
cu excepţia faptului că acțiunile noastre trebuie să se supună legii. Aceasta pare, la 
prima vedere, o cerință complet lipsită de conţinut, o lege care spune numai 
“Supune-te acestei legi”. Kant susține însă că, deși în întregime formală, ea nu 
este în întregime goală, căci atunci când o separăm prin abstracţie de orice 
conţinut particular, ceea ce rămâne din ideea de lege este cerința universalității. O 
lee care ponunceşte numai supunerea față de lege are această formă: acționează 
în așa fel încât să poţi voi ca maxima ta să devină lege universală. 

Kant susține că toți recunosc în fapt această lege morală. E ceva adevărat în 
această susţinere. Ne-am putea gândi bunăoară la modul în care oamenii verifică de 
obicei corectitudinea morală a unei acţiuni punând întrebarea: ce-ar fi dacă toată 
lumea ar face la fel? Legea morală a lui Kant are o oarecare afinitate cu Regula de 
Aur: “Comportă-te față de ceilalți aşa cum ai dori să se comporte şi ei ei față de 
tine.” (deși Kant arată care sunt limitele acestui principiu, mai ales în formularea sa 
negativă, în nota de subsol de la 11.52). Dacă “rațiunea umană comună” înţelege 
prin aceste principii acelaşi lucru pe care îl înțelege Kant şi, în particular, dacă le 
înțelege ca pe nişte principii pur formale, aceasta este o altă întrebare. Vom fi în mai 
mare măsură să răspundem la ea după ce vom fi examinat încercarea sa de a arăta, 
în secțiunea a doua, cum poate această lege morală să ne ghideze acțiunile. 


Secțiunea a doua 


Cea mai importantă inovaţie pe care o aduce Kant în a doua secţiune este 
de a introduce conceptele de “imperativ ipotetic” și “imperativ categoric”. Un 
imperativ este forma lingvistică prin care se exprimă o poruncă. Poruncile sunt 
legate de /egi în acelaşi fel în care datoria este legată de voința bună: în ambele 
cazuri prima adaugă la a doua ideea unei opoziții față de înclinații. Astfel, toate 
fiinţele raționale acționează în conformitate cu modul în care sunt concepute 
legile. O fiinţă a cărei voinţă este complet determinată de rațiune şi care nu are 
înclinații (o ființă non-fizică, neafectată de stimuli senzoriali) nu ar resimţi aceste 
legi ca porunci, ci ar fi ceea ce Kant numeşte o “voință sfântă”. Fiinţele aşa cum 
suntem noi înşine, care au atât înclinații cât şi rațiune și în care cele două pot intra 
în conflict, resimt legile rațiunii ca porunci, atâta vreme cât înclinațiile le pot 
împinpe să devieze de la ele. 

Imperativele ipotetice sunt expresia unor porunci condiționate de înclinații 
sau de scopuri. Ele sunt de forma “Fă asta pentru a obține cealaltă”. Exemple ar 
putea fi : “Rupeţi pentru a deschide” sau “Fă-ţi prieteni dacă vrei să fii fericit”. 
Primul dintre acestea este un exemplu pentru ceea ce Kant numește “imperative 
ale abilității”, care exprimă porunci ce sunt condiţionate de scopuri pe care cineva 
le poate împărtăși sau nu — cineva poate fi sau nu interesat de a deschide o pungă 
de fulgi de porumb. Cel de-al doilea este un “imperativ al prudenţei”, întrucât 
porunca este derivată dintr-un scop care este necesar tuturor ființelor umane, 
realizarea fericirii. Pe de altă parte, imperativele categorice exprimă porunci care 
nu sunt condiţionate de nici un scop. Ele nu sunt de fonma “Fă asta pentru a obţine 
cealaltă”, ci pur și simplu “Fă asta”. Se deduce deci din interpretarea dată 
moralității în prima secțiune că imperativele categorice sunt forma în care sunt 
exprimate poruncile legii morale. 

Kant oferă patru formulări ale imperativului categoric şi îşi lasă cititorii 
oarecum confuzi în ceea ce priveşte felul în care sunt legate una de alta aceste 
variate fonnulări. O explicaţie clară este dată însă, în cele din unmă, la 1].72. Strict 
vorbind, există un singur imperativ categoric. Lui i se poate da o fonnulare cu 
totul generală (la care mă voi referi cu G) şi i se mai pot da încă trei formulări, 
mai amănunțite (la care mă voi referi cu SI, S2 şi S$3). Formulările mai 
amănunțite sunt o reformulare a lui G în aşa fel încât să indice mai clar cum poate 
fi aceasta aplicată în practică. Cele patru formulări sunt: 

G. Acţionează numai potrivit acelei maxime prin care să poţi voi totodată 

ca ea să devină o lege universală. 

S1. Acţionează ca şi cum maxima acţiunii tale ar trebui să devină prin 

voința ta o lege universală a naturii. 

S2. Acţionează în așa fel încât să tratezi umanitatea, în persoana ta sau a 

altuia, niciodată numai ca mijloc ci totdeauna şi ca scop. 

S3. Acţionează ca și cum ai fi întotdeauna, prin maximele tale, un membru 

legislator în imperiul universal al scopurilor. 

E clar că Sl reprezintă numai o mica variație a lui G. Singura schimbare 
semnificativă este extinderea sintagmei “lege universală” la “lege universală a 
naturii”. Interpretarea minimală a lui Sl ar fi aceea că ea ne cere doar să aplicăm 
G în lume, așa cum o cunoaștem. Trebuie să verificăm dacă maximele acţiunilor 
noastre, atunci când sunt universalizate, pot fi consistente cu faptele empirice ale 
lumii naturale în care trebuie să acționăm. Unii dintre comentatori lui Kant au 
vrut însă să citească mai: mult în sintagma “lege a naturii” și voi lua în considerare 
sugestiile lor la timpul potrivit. 

Dar S2 şi S$3? Se pare că acestea diferă mai mult de G. Atunci cum pot fi 
ele numite reformulări ale sale? Pentru a înțelege acest lucru ne-ar fi folositor să 
privim toate formulănle ca permutări ale conceptelor de rarionalitare şi 
universalitate. G şi Sl cer ca, în calitate de ființe raţionale, să putem universaliza 

maximele acțiunilor noastre, adică să fim capabili să le voim ca legi universale. 
S2 ne cere apoi să universalizăm felul în care ne concepem ca ființe raționale şi să 
tratăm toate celelalte ființe umane de asemenea ca pe nişte fiinţe raţionale. În 
sfârșit, S3 le sintetizează pe Sl şi S2, aducând laolaltă cele două idei de “lege 
universală” și de “ființă rațională”. Așadar, aceste legi universale sunt unele 
asupra cărora s-ar cădea de acord într-o comunitate ipotetică de fiinţe raționale și 
ar impune respectul față de toți membrii comunității ipotetice ca ființe raționale. 
Această comunitate ipotetică este ceea ce Kant numeşte un “imperiu al 
scopurilor”, şi deci o cerință în plus pentru acţiunea corectă este că aceasta trebuie 
să fie compatibilă cu legile unui imperiu al scopurilor. 

Kant spune foarte puţine lucruri despre felul în care S3 ar putea fi aplicată 
în practică. Dar are mult mai multe de spus despre Sl și S2 şi le examinează 
aplicarea prin patru exemple. Voi consacra ultimele două secțiuni din acest capitol 
chestiunilor privitoare la aplicarea practică a lui Sl și S2 şi discuţiei lui Kant 
referitoare la ele în legătură cu aceste exemple. Mai întâi, câteva cuvinte despre 
structura generală a exemplelor. 

Cele patru exemple sunt alese sistematic. Ele sunt: (i) datoria de a nu te 
sinucide; (ii) datoria de a nu face promisiuni false; (iii) datoria de a ne cultiva 
talentele; (iv) datona de a-i ajuta pe alții. Exemplele (i) şi (iii) sunt datorii faţă de 
noi înşine iar (ii) şi (iv) sunt datorii față de alții. Exemplele (1) și (ii) sunt numite 
de Kant “datorii perfecte” iar (iii) şi (1v) sunt “datorii imperfecte”. Explicaţia dată 
de Kant termenilor “perfect” şi “imperfect” e mai degrabă surprinzătoare. El 
spune (în nota de subsol de la paragraful 34): “Printr-o datorie perfectă înțeleg una 
care nu admite nici o excepţie în favoarea înclinaţiei.” Totuși, din moment ce în 
mod normal Kant pare să presupună că nici o datorie nu admite excepţii în 
favoarea înclinației, e dificil să ne dăm seama cum ar trebui să folosim această 
trăsătură pentnu a distinge între datorii perfecte și imperfecte. Ar fi tentant să-l 
interpretăm în sensul că datoriile perfecte sunt acelea care nu admit deloc excepții, 
în vreme ce datoriile imperfecte sunt cele care pot fi surclasate de datorii perfecte 
sau de alte datorii imperfecte (dar nu de înclinații). Aceasta e ceva tentant întrucât 
Kant vrea cu siguranţă să spună că unele datorii nu admit excepţii şi, de vreme ce 
ar părea neplauzibil să susțină asta despre toate lucrurile pe care le consideră 
datorii, are nevoie de o distincţie între datoriile care permit şi datoriile care nu 
permit excepţii. O astfel de interpretare ar fi în acord cu natura exemplelor lui 
Kant. Datoriile de a nu te sinucide și de a nu face promisiuni false par a fi de un 
tip care nu admite excepţii, în vreme ce acest lucru ar fi greu inteligibil dacă ar fi 
susținut cu privire la datoriile de a-ţi cultiva talentele și de a-i ajuta pe alții. Dacă 
mi S-ar ivi o ocazie de a-mi cultiva talentele sau de a ajuta pe cineva făcând o 
promisiune falsă (poate pentru a obține bani spre a-i da unui prieten aflat la 
ananghie sau a face un şiretlic astfel încât să pot urma o facultate), ne-am putea 
aştepta de la Kant să spună că datoria de a nu face promisiuni false trebuie să o 

surclaseze pe cealaltă. Această interpretare funcţionează şi cu privire la ceea ce 
spune el atunci când ajunge să aplice S2 exemplelor, întrucât după aceea el 
clasifică exemplele (1) şi (ii) ca “datorii necesare sau ale obligaţiei stricte” iar (iii) 
şi (iv) ca “datorii contingente sau meritorii”. În sfărșit, aceasta se potriveşte şi cu 
ceea ce spune Kant în alte scrieri. Una peste alta, interpretarea ar fi imposibil de 
refuzat dacă n-ar fi faptul că nu aceasta spune cu adevărat Kant. Poate, atunci, ar 
trebui să-l acuzăm pur și simplu de neglijență. 

Există ceva ce trebuie în general spus despre felul în care Kant aplică 
imperativul categoric în exemplele sale. Această aplicare este în primul rând un 
test negativ. Acţiunile ale căror maxime nu sunt în acord cu imperativul categoric 
sunt cele pe care nu trebuie să le facem. Dacă nu pot fi universalizate sau dacă 
implică tratarea ființelor umane numai ca mijloc, atunci nu sunt permise din punct 
de vedere moral. Kant nu spune însă că toate acţiunile care sunt în acord cu 
imperativul categoric sunt acțiuni pe care trebuie să le facem. Asta ar fi un 
nonsens. Există nenumărate acțiuni care pot fi foarte bine universalizate şi care nu 
presupun tratarea oamenilor numai ca mijloace, dar care cu siguranță nu sunt 
obligatorii. Pot, desigur, să vreau ca lege universală ca toată lumea să se apuce de 
jogging. Dar asta nu înseamnă că am o datorie morală să fac eu însumi acest 
lucru. Tot ce vrea Kant să spună în legătură cu asemenea acţiuni ce sunt în acord 
cu imperativul categoric este că ele sunt moralmente permise, nu că sunt 
obligatorii. lar aceasta este în acord cu concepția populară asupra moralității, care 
este de obicei gândită ca trasând limitele a ceea ce putem face, interzicând mai 
degrabă decât cerând. 

În primul rând, deci, imperativul categoric serveşte la a distinge între 
acțiuni permise şi nepermise. Kant vrea însă să spună că există datorii pozitive şi 
datorii negative. Atunci, cum pot fi acestea identificate prin imperativul categoric? 
Pot fi identificate pentru că datoriile pozitive de forma “Trebuie să faci X” pot fi 
puse în forma negativă “Să nu faci X este nepermis”. Kant ar susţine așadar că 
refuzul de a-i ajuta pe semenii aflați în dificultate nu ar putea fi universalizat. 
Aşadar, ar concluziona el, refuzul de a-i ajuta pe alţii e nepermis, de unde decurge 
că a-l ajuta pe alţii e obligatoriu. Testul rămâne unul negativ, dar în acest fel poate 
genera datorii pozitive. De remarcat că dintre cele patru exemple (1) şi (ii), adică 
datoriile “perfecte”, sunt negative ; iar (iil) Şi (1v), adică datoriile “imperfecte”, 
sunt pozitive. Acest lucru oferă temeiuri suplimentare pentru interpretarea 
sugerată a lui "perfect” şi “imperfect”. Are sens să spui despre datoriile negative 
că nu trebuie niciodată să te sinucizi din dragoste de sine, că nu trebuie niciodată 
să faci promisiuni false, etc., în vreme ce e destul de neclar ce ar însemna să spui 
că trebuie întotdeauna, fără excepție, să-ți cultivi talentele sau să-i ajuţi pe alții. 
Aşadar, se poate spune mai degrabă despre datoriile negative decât despre cele 
pozitive că nu admit nici un fel de excepții. 

Universalizabilitatea 


Revin acum la o mai atentă examinare a lui G și a lui SI, cele două 
formulări care cer ca maxima oricărei acțiuni să fie universalizabilă. Plec de la 
premisa că ]. Kant nu are în vedere aplicarea independentă a lui G la cazuri 
particulare, ci numai prin intermediul lui Sl (sau cu ajutorul lui S2 sau S3). Mă 
voi concentra, de aceea, asupra lui Sl şi voi analiza în ce fel poate sluji acesta în 
mod practic în calitate de principiu moral fundamental. 

Am precizat anterior că I. Kant nu oferă nici o justificare bine elaborată a 
vreuneia dintre formulările imperativului categoric, în afară de denvarea lor din 
cunoașterea morală comună în Secţiunea întâi. Există totuși indicii despre cum ar 
putea fi întreprinsă o asemenea justificare. “Raţionalitatea” și “universalitatea” sunt, 
după am văzut, cele două concepte-cheie, din îmbinarea cărora rezultă diferitele 
fonmulări ale imperativului categoric. Cred că există o serie de argumente pentru a 
susține că, dintre cele două, raționalitatea este cea fundamentală, iar cennța 
universalităţii poate fi derivată din cea a raţionalității. Cu alte cuvinte, ceea ce susțin 
eu e o condiţie necesară pentru a acționa rațional este ca acțiunile mele să fie 
universalizabile. Nu se poate răspunde la întrebarea “De ce să acționăm rațional”. 
Nu poate fi invocat în acest sens nici un temei suplimentar, dar cineva care întreabă 
“de ce ? este deja angajat în căutarea de temeiuri (reasons) şi a acceptat deja, prin 
chiar acest lucru, exigența raționalității. Dacă putem arăta, așadar, că, spre a fi 
raționale, acțiunile mele trebuie să fie totodată universalizabile, atunci putem oferi 
un argument în apărarea lui Kant, argument care nu trebuie să se bazeze pe 
presupoziţiile conștiinței morale comune. 

Există, desigur, un sens slab în care raționalitatea presupune 
universalitatea. Pentru a fi rațional, comportamentul meu trebuie să fie 
universalizabil în sensul de a fi consistent. Să luăm exemplul lui Kant cu 
promisiunile false. Kant își închipuie pe cineva care «văzându-se la strâmtoare, se 
simte împins să ia bani cu împrumut. El ştie că nu va putea înapoia banii, dar 
totodată îşi dă seama că nu va fi împrumutat cu nimic dacă nu promite ferm că-i 
va înapoia la un anumit tennen» (11.36). Să presupunem că acel cineva se decide 
să facă o asemenea promisiune, știind că nu şi-o va putea ține. Dacă el crede că 
acțiunile sale sunt justificate rațional, atunci el este, cum spune Kant, angajat să 
asculte de principiul universal sau maxima « Atunci când văd că duc lipsă de bani, 
voi împrumuta bani și voi promite să-i înapoiez, chiar dacă știu că acest lucru nu 
se va întâmpla niciodată ». Dacă însă nu poate accepta așa ceva ca principiu 
universal, atunci el nu se poate privi pe sine ca fiind justificat rațional în cazul de 
față, decât dacă e capabil să indice vreo altă caracteristică relevantă a situației 
respective care să justifice acţiunea sa. 

Acesta este, așadar, sensul slab al universalizabilității, și anume 
consistenţa. O acţiune nu poate fi rațională decât dacă stă sub un principiu 

universal care mă constrânge să acționez în acelaşi mod în toate circumstanţele 
similare relevante. Kant vrea însă un sens mai tare al universalizabilității. El vrea 
nu doar un principiu al consistenței, ci vrea ceea ce s-ar putea numi un principiu al 
caracterului impersonal al temeiurilor. În acest caz, ideea este că temeiurile nu 
pot fi specifice unor indivizi particulari. Dacă R este un temei valabil pentru ca eu 
să săvârşesc acțiunea A, atunci el trebuie să fie, de asemenea, un temei valabil 
pentru oricine spre a face A în aceleași circumstanțe. Temeiurile sunt, prin însăși 
natura lor, temeiuri pentru toți. Astfel, în exemplul cu promisiunea, dacă cel care 
face promisiunea falsă consideră că e justificat rațional să facă asta, atunci el 
trebuie totodată să accepte că oricine altcineva ar fi la fel de îndreptățit să facă o 
asemenea promisiune ori de câte ori ar avea nevoie de bani și nu i-ar putea 
restitui. Dar dacă nu poate accepta aceasta, atunci nu se poate considera pe sine 
justificat din punct de vedere rațional în acest caz. 

Acesta e un sens mai problematic al universalizabilităţii, dar pare unul 
destul de convingător. Pare, într-adevăr, corect că temeiurile, pentru a fi 
temeiuri, trebuie să fie impersonale în acest sens. Să presupunem, deci, că 
aceasta este asumptia pe care o face Kant şi să acceptăm că imperativul 
categoric în forma G sau Sl poate fi apărat în acest fel. Acum, întrebarea este: 
poate un asemenea principiu, când este aplicat la cazuri particulare, să 
diferenţieze în mod efectiv acțiunile permise de cele nepermise? Poate el, cu alte 
cuvinte, să dea rezultate concrete? 

Există două dificultăţi care au fost în mod obișnuit observate în acest punct 
şi pentru mulţi critici ele par a fi de nedepăşit. Prima dintre ele este problema: sub 
ce descriere e universalizabilă o acțiune? Orice acţiune poate fi descrisă în mai 
multe feluri. În exemplul cu promisiunea, ne putem închipui diverse descrieri 
posibile, ca de exemplu: 

(a) a face o promisiune când nu ţi-o poți ține; 

(b) a face o promisiune când ai nevoie de bani și nu îţi poţi ţine 

promisiunea; 

(c) a face o promisiune când ai nevoie de bani pentru a-ți plăti studiile, dar 

nu-ți poți ține promisiunea; 

(d) a face o promisiune când ai nevoie de bani cu care ai putea apoi să fii 

de mare folos umanităţii, chiar dacă nu-ți poți ține promisiunea. 

Dacă acţiunea este sau nu universalizabilă poate depinde foarte mult de 
descrierea aleasă. Kant presupune că descrierea (b) ar fi cea potrivită și că sub o 
asemenea descriere acțiunea nu poate fi universalizabilă. Dacă ar fi universalizată, 
«promisiunea însăși ar deveni imposibilă deoarece nimeni nu ar mai crede ceea ce 
1 se promite, ci ar râde de orice asemenea declaraţii ca de niște deșarte imposturi». 
Totuşi, în oricare asemenea caz, ar fi posibilă o descriere mai amănunțită cum sunt 
(c) sau (d) și, astfel descrisă, acțiunea ar putea fi universalizabilă. S-ar putea 
argumenta că dacă toată lumea face promisiuni mincinoase în condiţiile descrise 

de (c), atunci nivelul general de încredere ar putea să scadă, dar nu într-o așa de 
mare măsură încât să conducă la imposibilitatea promisiunii. Aceasta s-ar putea 
argumenta și mai plauzibil despre (d). Mai mult chiar, ne-am putea imagina 
adăugând detalii tot mai amănunțite, de un tip absurd, în descrierea acţiunii, 
tocmai cu scopul de a o face universalizabilă, ca de exemplu: 

(e) a face o promisiune când ai nevoie de bani şi nu poți să-ți ţii 
promisiunea, într-o zi de joi, când numele lunii cuprinde un “r” și 
numele tău conţine optsprezece litere. 

Dat fiind că această îmbinare de circumstanţe este foarte rară, nivelul 
general de încredere n-ar scădea prea tare dacă toată lumea ar fi gata să acționeze 
după acest principiu și, ca urmare, am putea susţine că el este, de fapt, 
universalizabil. 

Kant ar răspunde că testul universalizabilității nu trebuie aplicat unei 
acţiuni sub orice fel de descriere. Ceea ce trebuie să fie universalizabil este 
maxima acțiunii. În prezentarea poziţiei lui Kant am întrebuințat frecvent termenul 
său “maximă”, iar acum trebuie să-l explicăm. Aproximativ vorbind, maxima unei 
acțiuni este enunțarea intenției agentului formulată ca principiu universal. Un 
asemenea principiu este universal în sensul slab menționat mai sus. Prin urmare, 
el cuprinde temeiul iniţial pentru care agentul vrea să săvârșească acţiunea — 
descrierea sub care el consideră acțiunea ca justificată, anterior aplicării 
imperativului categoric. O descriere precum (e) poate fi o descriere corectă a unei 
acțiuni propuse, dar e foarte puţin probabil ca ea să fie descrierea care apare în 
maxima agentului, întrucât presupunem că el nu a plănuit să facă promisiunea 
pentru că e Joi, numele lunii cuprinde un “r” şi numele lui conţine optsprezece 
litere. În concluzie, faptul că acţiunea poate fi universalizată sub acea descriere 
nu e suficient pentru a o legitima. 

Prin urmare, insistența lui Kant asupra faptului că maxima agentului 
trebuie să fie universalizabilă poate fi suficientă pentru a elimina descnerile 
absurde și artificiale. Cu toate acestea, nu este clar dacă ea poate servi drept 
criteriu adecvat pentru a decide care descriere trebuie aleasă și pentru îndepărtarea 
tuturor celorlalte alternative. În primul rând, s-ar putea ca maximele oamenilor să 
nu fie chiar atât de bine conturate. Dacă ar fi să ne întrebăm cu privire la cel care 
face promisiunea mincinoasă “sub care dintre descrierile (b), (c) sau (d) consideră 
el că înfăptuieşte acţiunea?”, s-ar putea să nu avem un răspuns clar, nu pentru că 
nu l-am putea găsi, ci pur și simplu pentru că el nu a formulat descrierea pentru 
sine cu o atât de mare precizie. El ar putea avea vaga convingere că împrejurările 
sunt presante şi fac necesară o falsă promisiune, dar nu s-a gândit temeinic ce face 
ca o situație să atragă după sine în mod necesar promisiunea falsă. Şi chiar dacă 
s-ar fi gândit temeinic la asta, de ce ar trebui să indice acest lucru calea cea bună 
spre a identifica descrierea corectă? Dacă ar fi așa, atunci corectitudinea sau 
incorectitudimea unei acțiuni ar depinde prea mult de schimbările imprevizibile ale 

psihologiei fiecărui individ. Faptul că o acţiune poate fi universalizată sub o 
descriere și sub o alta nu, faptul că ea este permisă sau nu din punct de vedere 
moral, ar depinde atunci de felul în care o gândeşte agentul. Dacă agentul își 
formulează cu grijă temeiurile și are în vedere acţiunea sub descrierea (d) și dacă 
acțiunea este universalizabilă sub această descriere, atunci va trebui să spunem că 
ea este permisă din punct de vedere moral. Dacă, în schimb, agentul își 
formulează temeiurile într-un mod vag şi gândește acţiunea doar în termenii mai 
generali ai lui (b), iar acțiunea nu este universalizabilă sub această descriere, 
atunci va trebui să spunem că acţiunea nu este permisă din punct de vedere moral, 
chiar dacă (d) ar fi în continuare o descriere corectă a acţiunii. 

Kant ar putea accepta aceste implicaţii. El ar putea să ne reamintească 
faptul că, în concepția sa, obiectele propri evaluării morale sunt motivele 
(motives), nu acţiunile. Prin urmare, ar putea spune el, dacă una și aceeași acțiune 
poate fi bună sau rea în funcţie de termenii în care agentul o gândește, atunci 
lucrurile stau așa cum trebuie; evaluarea morală variază pentru că motivele 
variază. Am putea replica probabil că ceea ce pare să evalueze testul 
universalizabilității este sofisticarea agentului în formularea motivelor sale, mai 
degrabă decât calitățile lor morale. Să părăsim acum această obiecţie, întrucât mai 
există una și mai putemică. Aceasta este problema Kantiană a formalismului. 

Kant afirmă explicit că principiul universalizabilităţii este un principiu pur 
formal. Aceasta este, pentru Kant, o condiţie ca el să fie un principiu moral 
autentic, ceea ce nu ar putea fi dacă ar fi legat de un conţinut particular. Așadar, 
atunci când criticii îl acuză de formalism Kant nu e încă în dezacord cu ei. Totuși, 
ceea ce adaugă criticii este că deoarece principiul este unul pur formal, el nu e de 
nici un folos. Absolut orice acţiune poate fi universalizată fără contradicție. 
Principiul nu exclude nimic și, de aceea, nu poate fi folosit pentru a distinge 
acțiunile bune de cele rele. Hegel a punctat scurt: 


«în acest fel poate fi justificat orice comportament rău sau imoral.... Absența 
proprietăţii conţine în sine la fel de puţină contradicţie ca şi inexistența uneia sau 
alteia dintre naţiuni, familii etc., sau ca moartea întregii rase umane. Dar dacă s-a 
stabilit deja pe alte temeiuri şi este presupus că proprietatea şi viaţa omenească 
trebuie să existe şi să fie respectate, atunci este într-adevăr o contradicţie să 
comiţi furtul sau crima. O contradicţie trebuie să fie contradicţia a ceva, i.e. a 
unui conținut presupus de la început ca un principiu ferm»? 


Expresia “absenţa proprietății” trimite la un alt exemplu folosit de Kant 
într-un context diferit, dar exemplul cu promisiunea va ilustra chestiunea la fel de 
bine. Kant susține că maxima să faci o promisiune mincinoasă nu poate fi 
universalizată fără contradicție de vreme ce, dacă ar fi universalizată, promisiunea 


2 G.W.F. Hegel: Philosophy of Right, trans.T. M. Knox (Oxford, 1952), para. 135. 

însăși ar deveni imposibilă. Hegel ar replica astfel: inexistența promisiunii nu este 
autocontradictorie, ea intră în contradicție doar cu presupoziția că promisiunea 
trebuie să existe. Deci, din principiul formal nu poate decurge o concluzie morală 
decât dacă introducem în el clandestin un conținut suplimentar. Şi critica lui 
Hegel a fost ulterior reluată de nenumărați alți critici ai lui Kant. 

Kant e gata să admită că principiul universalizabilităţii nu poate angaja 
concluzii morale doar prin el însuși. El trebuie să fie aplicat și, în aplicarea lui, 
trebuie să se țină seama de circumstanțele (faptele despre lume) în care este 
aplicat. Am precizat deja că măcar acest lucru trebuie înţeles prin expresia lui 
Kant "lege universală a naturii”. În exemplul cu promisiunea, presupoziţia lui 
Kant e că dacă a face promisiuni mincinoase când te afli în dificultate ar fi o lege 
universală, atunci promisiunea ar deveni imposibilă, pentru că promisiunile n-ar fi 
crezute niciodată; iar aceasta este o considerație factuală și trebuie combinată cu 
principiul universalizabilității pentru a produce o concluzie morală. Fară îndoială, 
Kant ar fi de acord cu acest lucru. Acuzaţia veritabilă nu este totuși aceea că 
I. Kant are nevoie de aceste adăugiri de fapte, ci că are nevoie, de asemenea, de 
presupoziții morale sau de altfel de presupoziții evaluative suplimentare — în 
exemplul cu promisiunea, de presupoziţia că practica promisiunii trebuie să existe. 
Dacă așa stau lucrurile, atunci acesta este, cu siguranţă, un defect al eticii lui Kant, 
şi cred că vom vedea că aşa stau lucrurile dacă ne îndreptăm atenţia către 
diversele încercări de apărare sau de completare a lui Kant. 


a. Maxime. O sugestie este că I. Kant nu are nevoie să introducă nici un 
conținut etic extem pentru a fi combinat cu principiul formal, deoarece conținutul 
este fumizat de maxima însăși. Maxima “ Când ești în dificultate, fă promisiuni 
false”, presupune deja instituția promisiunii și astfel inexistența promisiunii care 
ar decurge din universalizarea acesteia ar fi în contradicție, într-adevăr, nu cu ea 
însăși, ci cu maxima inițială. Dacă promisiunea ar deveni imposibilă, atunci 
maxima “Când eşti în dificultate, fă promisiuni false” ar deveni la rândul ei 
imposibilă. Tot astfel, furtul nu ar putea fi universalizat, întrucât, dacă ar fi 
universalizat, proprietatea ar înceta să mai existe — iar furtul ar fi atunci imposibil. 

Această apărare îi oferă lui Kant doar o clipă de răgaz. El nu poate fi, 
probabil, acuzat că introduce presupoziția promisiunii, de vreme ce aceasta era 
deja presupusă în maxima inițială. Rămâne totuși faptul că aceasta e presupusă, 
fapt care necesită o explicație. Cu alte cuvinte, o teone etică adecvată are nevoie 
nu doar de principiul universalizabilității, ci şi de o explicare completă a 
instituțiilor promisiunii, proprietății, pedepsei, căsătoriei etc. care conţin implicații 
etice. În această direcție își îndreaptă Hegel critica la adresa lui Kant, înlocuind 
conceptul lui Kant de “datoria de dragul datoriei” cu o teorie a datoriilor legate de 
instituțiile sociale. 


5 Marcus G. Singer: Generalizarion in Ethics (London, 1963), pp. 2513. 

b. Scopurile naturale. O a doua sugestie oferită în sprijinul lui Kant 
presupune o analiză mai aprofundată decât cea întreprinsă până acum a expresiei 
“lege universală a naturii”. S-a sugerat că natura ar trebui înţeleasă aici ca fiind 
orientată spre scopuri (purposive), iar cerința lui SI este ca o maximă, atunci când 
e universalizată, să fie consistentă cu scopurile din natură.” Există numeroase 
indicii cum că I. Kant intenţiona să întrebuințeze acest concept în teoria sa etică. 
Într-un pasaj din Secţiunea I, el susține că raţiunea trebuie să existe pentru un scop 
mai înalt decât promovarea fericirii noastre și subscrie acolo în mod explicit la ideea 
de scop natural: “În constituția naturală a unei ființe organizate, adică a unei fiinţe 
orientate spre scopul de a trăi, admitem ca principiu de bază că în ea nu se găseşte 
nici un organ pentru un scop oarecare care să nu fie în cel mai înalt grad potnvit și 
adaptat acelui scop” (1.5). El vrea să aplice acelaşi principiu nu doar organelor 
fizice, ci și facultăţilor psihice. În primul dintre cele patru exemple, aspectul 
important este că acţiunea avută în vedere e sinuciderea din motivul iubirii de sine, 
iar Kant e de părere că acţiunea nu poate fi universalizată întrucât “un sistem al 
naturii a cărui lege ar fi să distrugă viața în virtutea aceluiași sentiment a cărui 
natură specifică este de a stimula la promovarea vieţii s-ar contrazice pe el însuși.” 
(11.35). Cu alte cuvinte, o lege universală a sinuciderii din iubire de sine ar 
contrazice scopul natural al iubirii de sine. Similar, în cel de-al treilea exemplu, 
Kant argumentează că o ființă rațională nu poate voi legea universală să nu-ţi cultivi 
talentele, întrucât “o ființă rațională vrea în mod necesar dezvoltarea capacităților 
sale, de vreme ce îi sunt de folos și i-au fost date pentru tot felul de scopuri 
posibile” (11.37). I-au fost date de către cine? Răspunsul este, din nou, “de către 
natură”, după cum arată Kant când revine la exemplul de la 11.53 şi vorbește despre 
“scopul pe care-l are natura cu privire la umanitate”. 

E evident că I. Kant întrebuințează conceptul de scop natural și că, în 
conjuncție cu principiul universalizabilității, acesta poate produce concluzii 
morale concrete. Este mult mai puțin evident dacă acest lucru reabilitează teoria 
etică a lui Kant. Conceptul de scop natural nu este doar o completare neînsemnată 
a imperativului categoric. El încorporează o concepție etică importantă şi extrem 
de controversată. Aceasta nu înseamnă că ar trebui să-l respingem;, am văzut că 
printre susţinătorii lui se numără Aristotel și tradiţia creștină a “legii naturale”. 
Înseamnă, în schimb, că dacă 1. Kant avea de gând să-l întrebuinţeze, atunci 
trebuia să construiască o apărare a lui, ceea ce ar fi dat de bună seamă teoriei sale 
etice un cu totul alt caracter. Accentul ar fi căzut atunci pe ideea de scopuri 
naturale mai degrabă decât pe principiul universalizabilităţii şi acesta din urmă ar 
fi devenit redundant. Dacă universalizarea sinuciderii din iubire de sine este 
contrară scopului natural al iubirii de sine, atunci este tot atât de adevărat că un 


* Principalul susţinător al acestei interpretări este H. J. Paton în cartea sa The Caregorial 
Imperative (London, 1947). 

singur act de sinucidere din iubire de sine este contrar acestui scop natural și în 
acest caz nu mai era nevoie să facem apel la pnncipiul universalizabi lității. 


c. Intuiţii. Cele două sugestii analizate până acum au fost încercări de a-l 
apăra pe Kant. Trec acum la trei încercări de a-l îmbunătăţi pe Kant, mai degrabă 
decât de a-l apăra. Voi argumenta că aceste încercări fie eșuează în a produce un 
principiu etic viabil, fie reuşesc să producă un asemenea principiu doar prin 
diminuarea rolului imperativului categoric. Prima dintre aceste sugestii este că, 
deşi imperativul categoric singur nu ne poate spune ce trebuie şi ce nu trebuie să 
facem, “valoarea sa — o valoare majoră — stă în aceea că ne plasează pe atitudinea 
corectă prin exigenţa de a ne ignora dorințele particulare și de a adopta un punct 
de vedere impersonal.” Odată “plasați pe atitudinea corectă”, mai e totuși nevoie 
de ceva în plus, ceva în genul unei percepții morale sau intuiţii care să ne permită 
să înțelegem în ce constă datoria noastră. 

Ca şi mai înainte, ceea ce nu merge la sugestia făcută este că adăugarea 
propusă reprezintă, de fapt, o întreagă nouă teorie etică. Ca şi conceptul de “scop 
natural”, conceptul de ““percepţie morală” este extrem de problematic şi, dacă s-ar 
putea elabora o teorie etică pentru a-l justifica, atunci ea ar funcţiona ca o teone 
de sine stătătoare, iar etica lui Kant ar putea fi lăsată pe planul al doilea. 


d. Ulilitatea. Acelaşi lucru se întâmplă, în mare parte, cu următoarea 
propunere. Câţiva autori sunt de părere că principiul universalizabilităţii ar trebui 
completat cu considerente utilitariste. Atunci când ne reprezentăm maxima noastră 
ca lege universală ar trebui să ne întrebăm nu “ Devine ea autocontradictorie?”, ci 
“Conduce universalizarea ei la consecinţe indezirabile? Tinde ea să producă mai 
multă suferință și mai puţină fericire decât o acțiune alternativă?” Aplicată la 
exemple precum cel al promisiunii false, o asemenea propunere pare atractivă. 
Stabilind că dacă maxima să faci o promisiune falsă ar deveni o lege universală 
aceasta ar face imposibilă promisiunea nu am pus în evidență nici o contradicție. 
Tot ceea ce putem spune e că o asemenea eventualitate ar fi foarte indezirabilă. 
Lipsiţi de instituția promisiunii, oamenii s-ar afla într-un mare impas, privaţi fiind 
de toate facilitățile oferite de această instituţie. 

Am văzut în capitolul precedent dedicat lui Hume că acesta, în analiza pe 
care o face asupra dreptăţii, întreprinde o asemenea tentativă de a îmbina 
conceptele de utilitate şi universalizabilitate. Am arătat acolo câteva dintre 
dificultăţi. Ceea ce trebuie adăugat în capitolul de faţă este că în orice coabitare a 
eticii utilitariste cu cea kantiană, componenta utilitaristă va fi întotdeauna 
partenerul dominant. O asemenea alăturare ar fi în dezacord total cu întregul spirit 
al eticii lui Kant care accentuează invariabil asupra irelevanţei consecinţelor şi a 
fericirii. Stict vorbind, acestă alăturare nu este incompatibilă cu ceea ce Kant 


5W. D. Ross: Kanr's Ethical Theory (Oxford, 1954), p. 94; cf. pp. 34-5. 

spune de fapt în această privință. Ceea ce spune Kant este că o acţiune nu are 
valoare morală dacă este săvărşită de dragul unor consecințe ca promovarea 
fericirii sau prevenirea suferinței. Totuşi, dacă spunem despre o acţiune că atunci 
când ar fi universalizată ea ar produce fericire sau suferință și dacă pe aceste 
temeiuri săvărşim acţiunea sau ne abținem de la a acționa, noi nu acţionăm de 
dragul unor asemenea consecinţe deoarece acțiunea individuală însăși nu ar avea 
acele consecinţe. De exemplu, nu e obligatoriu ca un act individual de promisiune 
mincinoasă să aibă vreuna din acele consecinţe indezirabile pe care le-ar putea 
avea promisiunea mincinoasă universală. De aceea, Kant ar putea să susțină în 
continuare, fără contradicție, că acțiunile bune din punct de vedere moral nu 
urmăresc consecinţe utilitariste, fiind de acord în acelaşi timp că trebuie să luăm 
în seamă considerentele utilitariste în determinarea faptului dacă maxima unei 
acțiuni poate fi universalizată. Deşi acest lucru n-ar fi logic inconsistent, ar fi 
totuşi distonant (incongruous). 


e. Înclinaţii. O altă sugestie ar fi ca principiul universalizabilității să fie 
completat cu înclinațiile agentului. În acest caz ar trebui să întrebăm nu “Poate 
maxima mea să fie universalizată fără contradicţie?”, ci “Ar fi oare consistentă 
maxima universalizată cu propriile mele înclinații? Aş dori (want) ca maxima mea 
să fie o lege universală?” Sub această formă, ideea universalizabilităţii s-a bucurat 
recent de o atenţie considerabilă printre filosofii moralei.” Ca interpretare a lui 
Kant, s-ar părea că această propunere este la fel de distonantă ca şi cea precedentă. 
Ideea că înclinațiile ar putea să joace un astfel de rol în stabilirea datoriei noastre 
pare complet străină insistenței lui Kant asupra opoziţiei dintre datorie și 
înclinație. Și totuși, în mod destul de surprinzător, Kant însuși pare să tatoneze o 
asemenea poziţie. El afirmă în legătură cu exemplele (iii) şi (iv) că maxima 
acțiunii poate fi de fapt universalizată fără contradicţie; ceea ce face ca maxima să 
fie greşită moral este “imposibilitatea de a voi ca un astfel de principiu să aibă 
valabilitatea universală a unei legi a naturii”. Nu este clar ce înseamnă aici “a voi” 
(willing), dar în cazul lui (iv) pare să însemne ceva foarte asemănător înclinației. 
Kant afirmă că maxima să nu-i ajuţi pe alţii când se află în nenorocire ar putea fi 
fără contradicție o lege universală a naturii ; totuşi, nu putem voi ca ea să fie 
universală, întrucât “ar putea apărea situații în care acest om să aibă nevoie de 
iubirea și compasiunea altora şi în care el, printr-o asemenea lege a naturii născută 
din propria sa voinţă, s-ar priva pe sine însuşi de orice speranță cu privire la 
sprijinul dorit » (II, 38) Ce altceva înseamnă asta dacă nu că o astfel de lege 
universală ar fi contrară înclinațiilor noastre? 

Forţa acestei alternative vine din faptul că, deşi ea presupune completarea 
principiului universalizabilităţii cu o altă sursă de evaluare, aceasta din urmă nu 


* Cea mai mare trecere a avut-o formularea lui R. M. Hare din cartea sa Freedom and Reason 
(London, 1963). 

este un alt principiu moral. De aceea, ea nici nu necesită o întreagă nouă teorie 
etică menită să o justifice. Nu trebuie, de fapt, să depăşim limitele cadrului 
conceptual pe care îl propune Kant. Putem opera în cadrul psihologiei morale a lui 
Kant utilizând antiteza sa dintre rațiune și înclinație şi modificând-o pentru a 
susține nu că cerințele rațiunii exclud înclinațiile, ci mai degrabă că cerinţele 
rațiunii (în forma universalizabilității) trebuie să se impună față de înclinații. 

Aceasta este o propunere ademenitoare, dar nu cred că va funcționa și 

obiecția mea nu este, ca în cazurile precedente, că adăugirea adusă poziției lui 
Kant este prea tare, ci că este prea slabă. Nu cred că o combinare a 
universalizabilității cu înclinațiile va produce concluziile morale concrete pe care 
se aşteaptă să le producă. Pentru aceasta ar fi necesară o noţiune de 
universalizabilitate mai tare decât este legitim. Am afinmat că principiul 
universalizabilității poate fi apărat în unnătorul fel: dacă eu cred că am bune 
temeiuri să acționez într-un anume fel, sunt prin aceasta angajat să accept că şi 
alții au bune temeiuri să acționeze în acelaşi fel în circumstanțe similare relevante. 
Totuşi, nu sunt angajat prin aceasta să vreau ca ei să acționeze în același fel. Prin 
unmare, nu trebuie să existe nici un fel inconsistență între maximele mele 
universalizate și propriile mele înclinații. Pot foarte bine să accept că alții au bune 
temeiuri de a acționa într-un anume fel în timp ce eu nu doresc ca ei să facă asta. 

Pentru o mai bună înțelegere, să luăm al patrulea exemplu al lui Kant. Să ne 

închipuim o persoană a cărei maximă este de a nu-i ajuta pe alţii aflați la ananghie. 
Kant susține că această maximă nu poate fi universalizată întrucât, dacă acel om 
s-ar afla la ananghie, el ar dori să fie ajutat de ceilalţi. Eu susţin că, în ciuda acestui 
fapt, el îşi poate universaliza maxima. El poate susține întru totul consistent ceva de 
scenul următor: “Nu văd nici un temei pentru care ar trebui să-i ajut pe alții aflați la 
ananghie. Accept că aceasta mă angajează logic să adopt poziția confonm căreia 
dacă eu m-aş afla la ananghie, nu există nici un temei bun pentru care alții m-ar 
ajuta. Bineînţeles că eu aș vrea ca ei să mă ajute. Dacă aș fi în această situație, aș 
încerca să-i conving să mă ajute. Dar, în acelaşi timp, accept în totalitate că ei ar fi 
îndreptățiți din punct de vedere rațional să refuze să mă ajute.” Aceasta este perfect 
consistent. Și este aşa atâta vreme cât subzistă combinarea universalizabilității cu 
înclinațiile. Am convenit că, dacă e să fim raționali, maximele noastre practice 
trebuie să fie universalizabile în două sensuri. Și anume: 

(î)  universalizabilitatea sub fomma consistenței — cerința ca temeiul 
pentru săvârşirea de către cineva a unei anumite acţiuni în anumite 
circumstanţe să fie necesanmente un temei pentru cineva de a săvârşi 
din nou aceeaşi acțiune în circumstanţe similare relevante; 

(i)  universalizabilitatea sub fonma caracterului impersonal — cerința ca 
temeiul pentru săvârșirea de către cineva a unei anumite acțiuni în 
anumite circumstanţe să fie necesanmente un temei pentru oricine de 
a săvârşi aceeași acțiune în circumstanţe similare relevante. 

Nu decurge, totuşi, că maximele practice ale unei persoane trebuie să fie 
universalizabile într-un al treilea sens, acela al 

(iii) universalizabilității sub forma imparțialității — cerința ca temeiurile 

cuiva să confere în mod necesar aceeași greutate dorințelor şi 
intereselor oricui altcuiva, alături de ale sale. 

Ceninţa imparțialităţii este complet difentă de cele două cerințe anterioare 
şi, spre deosebire de ele, ea nu poate fi explicată în mod Just exclusiv ca o cerință 
de raționalitate formală. Ea nu este de aceea o interpretare acceptabilă a noțiunii 
de universalizabi litate. 


f. - Alte formulări. Mai rămâne o singură posibilitate: G şi Sl să poată fi 
aplicate la cazuri concrete și să producă concluzii concrete doar când sunt 
completate de celelalte formulări, S2 şi S3. Aceasta nu este, privind lucrurile în 
ansamblu, poziţia lui Kant. El pretinde cu certitudine că aplică SI la cele patru 
exemple, independent de celelalte formulări. Totuși, mai târziu, el spune că relația 
dintre Sl şi S2 este aceea că ele exprimă forma, respectiv materia moralității (II. 
72). Desigur, S2 apare mai puţin decât Slca un principiu pur formal. Am putea 
înclina, de aceea, să credem că, deși Sl nu este prin el însuși un principiu 
operaţional, adevărata sa valoare constă în aceea că pregăteşte calea lui S2 şi că, o 
dată cu formularea lui S2, avem într-adevăr un principiu moral viabil. Să trecem, 
deci, la analiza lui S2. 


Respectul pentru persoane 


S2 ne cere să tratăm fiinţele umane (inclusiv pe noi înşine) ca scopuri şi 
niciodată doar ca mijloace. Cuvântul “doar” este important. Kant nu afirmă că nu 
trebuie să folosim ființele umane niciodată ca mijloace. Societatea omenească nu 
ar fi posibilă dacă oamenii nu s-ar putea folosi niciodată unul de celălalt. Ori de 
câte ori mănânc, mă folosesc de oamenii care au produs și au vândut hrana, ori de 
câte ori merg, cu autobuzul, mă folosesc de șofer, ori de câte ori citesc o carte, mă 
folosesc de autor. Și exemplele pot continua. Ceea ce vrea Kant să spună este că 
nu ar trebui să-i considerăm pe oameni numai ca mijloace pentru scopurile 
noastre. Toate ființele umane sunt scopuri în sine şi când circumstanţele ne-o cer 
(s-ar putea să nu ne-o ceară), ei trebuie tratați ca atare. Întrebarea este, deci: ce 
înseamnă să tratezi pe cineva ca scop? 

Alegerea termenului “scop” de către Kant este cât se poate de înșelătoare. 
Cuvântul exprimă în mod curent ceva ce urmează să fie produs, ceva către care 
tindem în acţiunile noastre. A considera oamenii drept scopuri în acest sens ar 
însemna probabil să încercăm să aducem pe lume cât mai mulţi oameni posibil şi, 
în acest caz, ar trebui să-l înțelegem pe Kant drept susținător al unei vieţi de 

maximă libertate sexuală. Cred că nu la asta se gândea Kant. Singura legătură 
dintre expresia lui Kant “persoane ca scopuri” şi înţelesul comun al lui “scopun” 
este că în ambele sensuri “scopuri” este opus lui “mijloace”. Dar asta pare să ne 
lase acolo de unde am plecat — cu precizarea negativă că tratarea oemenilor ca 
scopuri înseamnă tratarea lor nu doar ca mijloace. Probabil că am putea, pentru 
început, să-l interpretăm mai bine pe Kant ca susținând că a-i trata pe oameni ca 
scopuri înseamnă a-i trata ca pe niște fiinţe care au scopuri. Nu ar trebui să tratez 
fiinţele umane doar ca mijloace pentru scopurile mele pentru că trebuie să 
recunosc că şi ele au propriile lor scopuri. Ele au scopuri pentru că sunt agenți 
liberi, raționali și autonomi, pot acționa în acord cu anumite țelun şi principii, sunt 
persoane, nu obiecte (Il. 48). A 

Toate acestea sunt încă foarte vagi și voi încerca imediat să clarific 
lucrurile dar, mai întâi, vreau să cercetez cum doreşte Kant să justifice S2. În linii 
mari, am sugerat că justificarea depinde de o resemnificare a conceptelor de 
“raționalitate” și “universalitate”. Un pasaj cheie este următorul. 


«natura rațională există ca scop în sine. Aşa îşi reprezintă cu necesitate omul 
propna sa existență ; în această măsură, aşadar, el este un principiu subiectiv al 
acțiunilor umane. Dar tot aşa îşi reprezintă existenţa şi orice altă ființă rațională, 
în virtutea aceluiaşi temei rațional care este valabil pentru mine; prin urmare, el 
este totodată un principiu obiectiv din care trebuie să poată fi derivate toate legile 
voinţei, ca dintr-un temei practic suprem» (11.49). 


Aceasta duce la aplicarea cerinței universalizabilității la reprezentzrea pe 
care o are fiecare despre sine ca ființă rațională. Putem rescrie acest lucru sub forma 
unui argument în trei pași: (i) fiecare se privește pe sine în mod necesar ca ființă 
rațională, ca scop; (ii) de aceea, fiecare trebuie să accepte că oricine altcineva are 
justificarea de a se privi pe sine ca ființă raţională și ca scop; (iii) prin urmare, un 
principiu valabil în mod obiectiv este acela că fiecare trebuie tratat ca ființă 
rațională şi ca scop. Trecerea de la (i) la (ii) este justificată prin noţiunea de 
universalitate ca absență a caracterului personal al temeiurilor. Dificultatea e 
prezentă în trecerea de la (ii) la (iii) întrucât aceasta necesită o extindere a ideii de 
universalizabilitate de felul celei pe care am criticat-o în legătură cu propunerea (e) 
de mai sus. Ea presupune o trecere de la “universalitatea ca absenţă a caracterului 
personal al temeiurilor” la “universalitatea ca imparţialitate” şi nu există bune 
temeiuri pentru a crede că ultima poate fi derivată din prima. Dacă mă tratez pe 
mine ca persoană, pot fi angajat logic să accept că alții au bune motive să se trateze 
pe ei înșiși ca persoane, dar nu sunt angajat logic să accept principiul că eu trebuie 
să-i tratez pe ei ca persoane. O lume de egoiști care se respectă pe sine nu este o 
lume iraţională. 

În concluzie, consider că, în măsura în care e conţinut în scurtul pasaj pe 
care l-am citat, argumentul lui Kant în favoarea lui S2 nu se susține. Nu cred că el 

a mai oferit și alte argumente, suplimentare, în afară de apelul la cunoşterea 
morală comună. Cu toate acestea, ideea respectului pentru persoane, deși lipsită, la 
Kant, de o justificare solidă, este o idee imens de fructuoasă şi vreau să evidențiez 
aici câteva din implicaţiile sale. 

Am afirmat că putem înțelege, pentru început, ideea “tratării persoanelor 
ca scopuri” ca însemnând “tratarea persoanelor ca fiinţe care au scopuri”. În parte, 
aceasta înseamnă că noi trebuie să fim motivaţi de scopurile altor oameni ca de 
propriile noastre scopuri. Kant susţine acest lucru când aplică S2 la exemplul (iv): 
“scopurile oricărui subiect care este scop în sine trebuie să fie, totodată, pe cât 
posibil, şi scopurile mele” (11.54). Aceasta implică o preocupare pentru interesele 
celorlalți, ajutându-i să-și realizeze fericirea şi să împiedice suferința. Într-o 
asemenea concepție despre moralitate constă chiar substanţa eticii utilitariste şi ea 
nu este sub nici o formă specifică lui Kant. Există, totuşi, în poziția lui Kant ceva 
care îi este mult mai specific. În măsura în care susţine că a trata fiinţele umane ca 
scopuri implică a le ajuta să-și urmărească scopurile, el susține un lucru care 
izvorăște din ceva mai fundamental, o atitudine care nu e pur şi simplu față de 
interesele lor, ci față de persoanele însele. Este atitudinea pe care Kant încearcă 
să o surprindă în conceptele de “respect” şi “demnitate”. La I1.68-9, Kant opune 
“prețul” “demnităţii”. “Tot ceea ce are un preţ, spune el, poate fi înlocuit cu 
altceva care este echivalent cu acel lucru”. “Preţul” este, de aceea, acel tip de 
valoare pe care îl au diversele obiecte individuale ale voinţei precum bunurile 
materiale sau calităţile personale ca abilitatea, agerimea minţii sau forța. Esenţa 
acestor lucruri este de a fi înlocuibile. Dacă după ce cumpăr un exemplar nou 
dintr-o carte îl pierd imediat dar cineva îmi dă un alt exemplar care e exact la fel 
ca primul, acesta va fi la fel de bun ca primul și nu voi fi pierdut nimic. Mai mult 
chiar, diferite tipuri de lucruri care au preț pot, într-o anumită măsură, să se 
compenseze unul pe celălalt. Faptul că dețin o casă cu o grădină mare pe care o 
preţuiesc poate să compenseze într-o anumită măsură lipsa de spațiu a camerelor 
sau umezeala din pivniță şi aş putea fi gata să accept că una e preţul pe care 
trebuie să-l plătesc pentru cealaltă. Tot astfel și cu calitățile personale, faptul că 
am anumite abilități intelectuale ar putea compensa într-un fel lipsa mea de 
îndemânare ca jucător de cărți. Toate aceste lucruri au un preţ datorită rolului pe 
care îl joacă în vieţile persoanelor. Persoanele sunt cele care dau preț lucrurilor. 
Persoanele însele, aşadar, ca sursă a prețului, trebuie să aibă o cu totul alt fel de 
valoare; “ceea ce constituie însă singura condiţie sub care ceva poate fi scop în 
sine nu are numai 0 valoare relativă, adică un preţ, ci are o valoare intemă, adică 
demnitate” (11.69). În opoziţie cu lucrurile care au preţ, persoanele, în măsura în 
care au demnitate, sunt de neînlocuit. Dacă iau viața a zece persoane nu pot 
compensa acest fapt cu aducerea pe lume a altor zece. Ca posesoare ale demnităţii, 
persoanele sunt obiectele specifice ale atitudinii de respect. Respectul demnității 
este ceva complet diferit de promovarea preţului. Respectul pentru alte persoane 

mă poate obliga, după cum am văzut, să îi ajut să-şi urmărească scopurile, dar încă 
mai important este că îmi pune limite în urmărirea scopurilor mele. El este 
“condiţia supremă care limitează toate scopurile noastre subiective, oricare ar fi 
acestea.” (11.55). În urmărirea propriilor noastre scopuri ne este interzis să folosim 
mijloace care violează sfinţenia altor persoane (11.70). Respectul nu este același 
lucru nici cu înclinația, nici cu teama, dar are ceva în comun cu amândouă. Cu 
înclinația are în comun faptul că îl vrem în mod liber şi voluntar, iar cu teama 
seamănă prin aceea că îi suntem supuși și ne obstrucţionează în urmărirea 
propriilor noastre scopuri. Respectul pe care îl simțim pentru persoane ca ființe 
raționale este tot acela pe care îl simțim pentru legea morală ca lege a rațiunii 
(notă la 1.16). 

Lipsa de spațiu nu îmi permite să cercetez implicaţiile morale mai concrete 
ale acestei idei a respectului pentru persoane. Le menţionez doar pe cele de bază: 
respectul pentru persoane implică respectul pentru /ibertatea şi autonomia lor. O 
etică restrânsă la promovarea scopunilor ar înclina spre patemalism. Ea mi-ar cere 
să promovez fericirea și să împiedic suferinţa altora, chiar cu preţul de-a le impune 
acestora, dacă ar fi necesar, mijloacele pentru atingerea fericirii lor. Pentru etica lui 
Kant, pe de altă parte, cerința fundamentală e respectul pentru actul celorlalte 
persoane de a-și urmări scopurile prin acţiunea lor liberă, eu trebuind să le ajut în 
promovarea acestor scopuri numai pe căi care sunt compatibile cu acel respect 
fundamental. În consecință, Kant pune un mare accent pe noţiunea de drepturi 
umane în măsura în care acestea stabilesc libertățile fundamentale care trebuie 
respectate (11.52). În ale sale Prelegeri de etică, 1. Kant afirma: 


«Nu există nimic mai sfânt în întreaga lume decât drepturile celorlalți. Ele sunt 
inviolabile. Vai de cel care încalcă drepturile altuia şi le calcă în picioare! 
Dreptul său ar trebuie să fie siguranţa sa; el ar trebui să fie mai putemic decât 
orice armură sau fortăreață. Avem un conducător sfânt şi cel mai sfânt dintre 
darurile pe care ni le-a oferit sunt drepturile omului.»” 


Este discutabil dacă drepturile omului pot fi considerate absolut inviolabile. 
Există cu siguranță probleme în care, de exemplu, drepturile intră în conflict. Dacă 
există un „drept la viață”, de pildă, ce putem spune despre cazunle în care ar putea 
fi necesar să ucizi o persoană pentru a salva viaţa alteia? Ceea ce va accentua cu 
insistență etica lui Kant va fi că dreptunile nu pot fi încălcate doar de dragul 
promovării unor scopuri dezirabile, indiferent dacă pentru sine sau pentru alții. 

Consider că S2 este o formulare mult mai bună a imperativului categoric 
decât S1 şi o comparaţie a celor două ar da adevărata măsură a acuzației de 
formalism îndreptată împotriva lui S1. Ceea ce pare interesant din punct de vedere 
intuitiv și chiar inspirator într-o etică a universalităţii este ideea umanismului 


“ Immanuel Kant Lectures on Ethics, transl. Louis Infield, New York, 1963, pp. 193-4. 

universal, ideea refuzului de a discrimina ființele umane şi a respectării pretenţiei 
tuturor de a li se recunoaşte umanitatea. S2 explicitează această idee, în timp ce 
SI o deghizează sub forma unui principiu fonnal al raţiunii pure. 

Pe de altă parte, vreau în continuare să accentuez că I. Kant nu oferă o 
justificare temeinică a lui S2. Întrebarea „De ce trebuie să respect toate fiinţele 
umane în calitate de persoane?” rămâne fără răspuns. Eșecul lui Kant este aici 
eşecul de a justifica versiunea tare a universalizabilităţii ca imparțialitate mai 
degrabă decât ca impersonabilitate, și e același eşec ce viciază și cea mai 
plauzibilă interpretare a lui Sl. Kant, deci, spre deosebire de Platon şi Aristotel, 
construieşte fără îndoială o morală a altruismului. Cu toate acestea, ca şi Hume, el 
ne oferă problema opusă. Poate el, sau oricine altcineva, să ofere un bun temei 
pentru a adera la o moralitate altruistă? 


Traducere de: Ruxandra Lupulescu 

ETICA IMPURĂ A LUI KANT 


ROBERT B. LOUDEN! 


ABREVIERI 


Scrierile lui Kant sunt citate în text în funcţie de volumul şi numărul paginii din 
Kants gesaminelte Schriften, editat de K&mgliche Preufische Akademie der Wissenschaften 
(Berlin: Georg Reimer [acum De Gruyter], 1902, trimiterea tradițională fiind cea de FEdizria 
Academiei. Paginaţia FEdiției Academiei este reprodusă în aproape toate traducerile recente 
în limba engleză ale scrierilor lui Kant?. Traducerile din acest text îmi aparțin, deși datorez 
mult traducerilor anterioare în limba engleză ale operelor lu: Kant. 

Am folosit următoarele abrevieri pentru operele lui Kant: 


Anth Anthropologie în pragmatischer Hinsicht (Antropologia din punct de 
vedere pragmatic), 7:117-333 

Beob Beobachtungen uber das Gefuhl des Schonen und Erhabenen 
(Observaţii asupra senimentului frumosului şi sublimului, 2:205-56) 

De mundi De mundi sensibilis atque întelligibilis forma et principiis (Despre 
forma şi principiile lumii sensibile şi ale celei inteligibile), 2: 385-419 

Ende Das Ende aller Dinge (Sfărşitul tuturor lucrurilor), 8:325-39 

Frieden Zum ewigen Frieden (La pacea eternă), 8:1-116 


Gemeiînsprach Uber den Gemeînsprach: Das mag în der Theorie richiig seîn, taugt 
aber nicht fur die Praxis (Despre zicerea comună: că poate fi corect în 
[eorie, dar nu e de nici un folos în practică), 8:273-313 


Geo Physische Geographie (Prelegeri de geografie fizică), 9:151-436 

Gr Grundlegung der Metaphysik der Sitten (Întemeierea metafizicii 
moravurilor), 4:385-463 

Idee Idee zu einer allgemeînen Geschichte în weltburgerlicher Absicht (Idee 
pentru o istorie universală din punct de vedere cosmopolit), 8:15-31 

KrV Kritik der reînen Vernunfi (Critica ratiunii pure) — referirile se fac la 


paginațiile standard A si B din primele două ediţii. 


' Traducerea reprezintă o parte a capitolului 1 din lucrarea lui R. Louden, Kan 's /mpure Ethics. 
From Rational Beings to Human Beings, Oxford University Press, 2000. 

? În waducerile româneşti, din păcate, lucrurile nu stau aşa. Totuşi, găsiți paginaţia Academiei în 
1. Kant. Întemeierea metafizicii moravurilor, Editura Humanitas, Bucureşti, 2007. 

KpV 
KU 
MAN 


Mas 
Menschenrace 


Nachricht 


Naturgeschichte 
Pad 

Pro 

Racen 


Refl 
Rel 


Streit 


Kritik der praktischen Vernunjt (Critica ratiunii practice), 5:1-163 
Kritik der Urteilskraft (Critica puterii de judecare), 5:165-485 
Metaphysische Anfangsgrunde der Naturwissenschafi (Fundamentele 
metafizice ale ştiinţei naturii), 4:405-565 

Metaphysik der Sitten (Metafizica moravurilor), 6:203-493 
Bestimmung des  Begrus einer  Menschenrace (Determinarea 
conceptului de rasă umană), 8:89-106 

Nachricht von  derEinrichtung  seîner  Vorlesungen în dem 
Winterhalbenjahre von 1765-1766 (Anunţul programului prelegerilor 
din semestrul de iarna 1765-1766), 2:303-1]3 

Allgemeine  Naturgeschichte und Theorie des Himmels (Istoria 
naturală universală şi teoria Paradisului), 1:215-368 

Padagogik (Prelegeri de pedagogie), 9:437-499 

Prolegomena zu eîner jeden kunftigen Metaphysik die als Wissenschafi 
wird aufireten konnen (Prolegomene la orice metafizică viitoare), 
4:253-383 

Von der verschiedenen Racen der Menschen (Despre diferitele rase de 
fiinte umane), 2:427-443) 

Reflexionen (Note şi fragmente), 14-23 

Die Religion înnerhalb der Grenzen der bloBen Vernunji (Religia doar 
în limitele rațiunii), 6:1-202 

Der Streit der Fakultaten (Conflictul facultăților), 7:1-116 


Referinle la alte texte citate din Ediţia Academiei — în special transcrierile 
prelegerilor — se fac prin titluri complete sau prescurtate, uşor de identificat. 


E nevoie de impurități pentru ca roata 
să se învârtă şi viata să Jie trăită. 
(Primo Levi, Tabelul periodic) 


1. Ce este etica impura? 


Filosofie pură şi filosofie aplicată 


“ Numai acea parte a metajizicii care se 
ocupă cu forma a rămas în afara disputelor, în timp 
ce diferenţele de opinii şi ipotezele au apărut atunci 
când s-a pus problema cunoaşterii materiale”. 

(. H. Lambert către Kant, 3 februarie 1766) 


In scrierile sale de maturitate, Kant operează cu o distincţie netă între acea 


=» 


parte a științei care se pretinde a fi “pură” sau “absolut independentă de orice 


=» 


experienţă” (KrV, B 3) şi cea care admite date şi asumpţii empirice în aplicarea 

sa la un anumit domeniu al experienţei. Filosofia morală şi naturală, ba chiar şi 
logica (uneori), sunt prezentate de Kant ca având atât părți pure cât și părți 
empirice (Gr 4:387-88, 410 n; KrV A53-55). Precum mulți alți oameni de ştiinţă, 
filosofi sau intelectuali de dinainte sau de după el, Kant susţine că partea pură este 
superioară celei aplicate. Filosofia pură “trebuie să conducă [muf ...vorangehen]” 
(Gr 4:390) în cazul în care cunoaşterea noastră își propune să-şi procure o bază 
suficient de sigură. Într-adevăr, preferința lui Kant pentru partea pură este uneori 
atât de putemică încât duce la excluderea completă din aria filosofiei a celei 
empirice şi la afirmația că toate formele de cunoaştere care sunt complet sau chiar 
numai parțial empirice au doar roluri instrumentale și subsidiare în viața omului. 
Metafizica, pe care o defineşte ca “nimic altceva decât inventarul a tot ce 
posedăm prin intermediul rațiunii pure” (KrV A xx), 


“singură constituie propriu-zis ceea ce putem numi filosofie în sensul strict al 
termenului. ... Matematica, ştiinţa naturii, chiar şi cunoaşterea empirică, au în cea 
mai mare parte valoare ca mijloc pentru scopuri contingente, dar şi, ca rezultat 
ultim, pentru scopuri care sunt necesare şi esențiale pentru umanitate. De această 
ultimă funcţie se pot totuşi achita numai dacă primesc în ajutor o cunoaştere prin 
rațiune doar din concepte [pure] [aus blofen Bergriffen), pe care, oricum am 


=» 


alege s-o numim, nu e altceva decât metafizică” (Kr V A850/ B 878). 


Această preocupare obsedantă pentru “păstrarea unei filosofii pure” 
împreună cu viziunea concomitentă a unei forme de filosofie care a fost purificată 
cu succes și care e privită ca salvatoare și protectoare a tot ceea ce este esențial 
pentru umanitate, a fost dragă sufletului multor filosofi înainte și după Kant. lar 
criticii contemporani ai lui Kant, precum Johann Georg Hamann, s-au grăbit să 
invoce “ura gnostică pentru materie” şi “dragostea mistică pentru formă” 
presupuse a se afla în spatele ei. Totuşi, în momentele sale mai puţin misionare, 
Kant aderă la o concepţie mai tradițională cu privire la sfera filosofiei. Câteva 
pagini mai înainte, în prima sa Critică, el afirmă: “Întreaga filosofie este fie 
cunoaștere din rațiune pură, fie cunoaștere obținută de rațiune din principii 
empirice. Prima se numește filosofie pură, ce-a de-a doua empirică” (AV A 840/ 
B 868). Un fragment asemănător apare în prefața Întemeierii: “Cineva poate numi 
empirică întreaga filosofie care se bazează pe experienţă, în timp ce aceea care își 
prezintă doctrinele ca depinzând pe de-a întregul de principii a priori poate fi 
numită filosofie pură.” (4:3 88). 

Concepţia mai largă a lui Kant asupra filosofiei ca incluzând atât o parte 
pură cât şi una empirică (pe care o voi numi “impură””) este într-o anume măsură o 
reflectare a obligațiilor curiculare ale programelor de filosofie universitară ale 
epocii sale. Universitățile germane în secolul optsprezece (în continuarea unei 
tradiții care datează din evul mediu) erau împărțite în patru facultăţi diferite care 
formau două grupuri mai largi. Cele trei facultăți așa-zis superioare erau teologia, 

dreptul și medicina; cea de-a patra, inferioară, era filosofia. Toate artele liberale 
țineau de competenţa facultăţii de filosofie. În eseul său de mai târziu “Conflictul 
facultăților” (1798), Kant face umnătoarele remarci în legătură cu conceptul de 
facultate inferioară şi diviziunile acesteia: 


“Facultatea de filosofie constă în două departamente: un departament de 
cunoaştere istorică (de care ţin istoria, geografia, filologia şi ştiinţele umaniste, 
alături de cunoaşterea empirică din ştiinţele naturale), şi unul al cunoaşterii 
raţionale pure (matematicile pure şi filosofia pură, metafizica naturii şi a 
moralei). De asemenea, se studiază relația reciprocă dintre aceste două diviziuni 
ale învăţăturii. Prin urmare, facultatea se extinde asupra tuturor părților 
cunoașterii umane (incluzând, dintr-o perspectivă istorică, materiile predate în 
facultățile superioare). (7:28) 


Deci atât convingerea bine cumpănită a lui Kant, precum și realitatea 
instituţională a epocii, convergeau în concluzia că filosofia constă atât într-o parte 
pură cât şi într-una empirică. În special atunci când analizăm registrul cursurilor 
sale la Universitatea din Kânigsberg, vedem că autorul Criticii rațiunii pure şi-a 
dedicat o parte considerabilă a activității sale profesorale unei largi varietăți de 
discipline impure. Alături de cursurile de logică, metafizică și filosofie morală, 
Kant a ținut şi prelegeri de drept natural (în număr de douăsprezece, între 1767 şi 
1788), de enciclopedie și istorie a filosofiei (unsprezece cursuri între 1767 si 
1787), teologie naturală (o dată în 1785-86), pedagogie (de patru ori între 1766 şi 
1787), antropologie (de douăzeci şi patru de ori între 1722 şi 1796), geografie 
fizică (patruzeci şi șase de cursuri între 1756 şi 1796), fizică teoretică (de 
douăzeci de ori între 1755 şi 1788), mecanică (de două ori între 1759 şi 1761) şi 
mineralogie (o dată în 1770-71). Prelegerile sale de geografie fizică, destul de 
inovatoare și bine primite, au fost ținute mai des decât orce curs predat de el cu 
excepția logicii (cincizeci şi patru de ori între 1755 şi 1796) şi a metafizicii 
(patruzeci şi nouă de ori între 1756 şi 1796). Totuşi, logica, metafizica şi filosofia 
morală (ținut de douăzeci și opt de ori între 1756 și 1789) erau cursuri obligatoni; 
în schimb, geografia era opțională. Deşi ne e imposibil să facem, doar pe baza 
titlurilor, judecăţi sigure cu privire la atenţia acordată de Kant elementelor pure 
faţă de cele empirice în aceste prelegeri, aceasta putând varia de la an la an (a se 
vedea de exemplu remarcile sale contradictorii cu privire la existenţa unei “logici 
aplicate”), enumerarea de mai sus ne arată, contrar celor presupuse adesea, că o 
parte importantă a vieții de profesor a lui Kant a fost dedicată științelor empirice. 

Deși Kant pare uneori să echivaleze partea pură a filosofiei morale cu 
forma cunoaşterii şi partea empirică cu materia cunoaşterii obținută prin simţuri 
(e.8., Gr 4:400, KpV 5:26-27), este o greşeală să vedem partea pură ca total lipsită 
de conținut sau “*doar fomnală”. Partea pură a eticii, în viziunea lui Kant, nu este 
“complet separată de realitate”, iar rațiunea practică nu presupune, în viziunea sa, 

“a face abstracție completă de orice conținut”. Cu toate acestea, orice informaţie 
sau conţinut culese din partea pură a filosofiei morale se vor referi întotdeauna la 
aspectele universale și necesare ale realităţii morale (care, după părerea lui Kant, 
sunt mai mult decât pur şi simplu umane), mai degrabă decât la cele particulare și 
contingente. Aşa cum notează Barbara Herman: “Principiile pur formale ... sunt 
presupuse a oferi temeiuri valabile în mod necesar și universal, temeiuri care se 
susțin în virtutea unor caracteristici care sunt constitutive pentru natura noastră 
rațională. Principiile pur formale nu se poate spune că nu au nici un conţinut, ele 
au un conținut non-contingent.” Totuşi, partea pură a filosofiei morale nu ne oferă 
niciodată un conţinut suficient pentru a şti cu siguranță ce e de făcut într-o situație 
particulară. Legile morale a priori “cer întotdeauna ... o putere de judecare 
întărită de experienţă” (Gr 4:389) pentru aplicarea lor în viaţa reală. 

Cunoașterea practică sau morală, în viziunea lui Kant, este de asemenea 
mai! pură decât cunoaşterea teoretică, atât timp cât cunoaşterea principiilor morale 
este total independentă de “natura particulară a rațiunii umane” (Gr 4:411-412). 
Rațiunea practică, după cum remarca William A. Galston, “nu include nici o 
imixtiune a particularității omului ... Este așadar imposibil să ne imaginăm 
moduri de judecată morală care diferă de judecata morală umană.” Rațiunea 
teoretică, pe de altă parte, ““permite și uneori chiar găsește necesar” să-și facă 
principiile ''dependente de natura particulară a rațiunii umane” (Gr 4:411-12). 


Punerea în lumină a eticii kantiene impure 


“Metafizica moravurilor sau meraphysica 
pura este numai prima parte a moralei — a doua parte 
este philosophia moralis applicata [filosofia morală 
aplicată], antropologia morală, căreia îi aparțin 
principiile empirice”. 

[Prelegeri de etică — notitele studentului Mrongovius 11] 
“Aşa cum există metafizica şi fizica, la fel se 
întâmplă aici ... Antropologia morală este morala 
aplicată ființelor umane. Moralia pura se bazează pe 
legi necesare, prin urmare nu poate fi întemeiată pe 
constituția particulară [besondere Beschaffenheit] a unei 

ființe raționale [precum] ființa umană”. 
[Praktische Philosophie Powalski] 

“Constituţia particulară a ființei umane şi 
legile care se întemeiază pe aceasta se regăsesc în 
antropologia morală sub numele de etică”. 

[Prelegeri de etică — notele studentului Collins) 


S-o spunem încă o dată, aceasta este o carte despre latura empirică sau 
impură a proiectului etic kantian, o latură care chiar și în zilele noastre mai trebuie 

să fie investigată de către cei ce îl studiază pe Kant. Înainte de a merge mai 
departe, este important să ne întrebăm de ce, dată fiind atenţia impresionantă 
acordată atâtor alte aspecte ale filosofiei lui Kant din aproape orice perspectivă 
ideologică posibilă, nu s-a scris anterior aproape nimic pe acest subiect. 
]. H. W. Stuckenberg, primul biograf de lhmbă engleză al lui Kant, face 
următoarele observații, rezumând prelegerile profesorului Kant: 


“[Kant] nu se mulțumea să predea cunoaşterea teoretică, ci dorea să îi ofere şi o 
aplicare practică; în consecinţă, ținea prelegeri despre fortificaţii, aplicând în 
acest subiect cunoştinţele sale matematice. De la începutul legăturii sale cu 
mediul universitar, el a urmărit să lege practica şi teoria, tendință care i-a marcat 
întreaga viață de atunci înainte, dar care este foarte adesea ignorată deoarece 
excelența sa în domeniul speculaţiei i-a umbnit eforturile practice”. 


Chiar dacă este o certitudine ca “excelența sa în domeniul speculației i-a 
umbrit eforturile practice”, aceasta nu este întreaga poveste. 

Un alt temei esenţial al continuei popularități a lecturii puriste a eticii 
însuși nu a finalizat (nici măcar nu a dezvoltat sistematic) cea de-a doua parte a 
eticii sale. Spunând că nu a finalizat-o nu intenţionez sub nici o formă să sprijin 
strategia interpretativă de tipul merge orice (cum a făcut J. N. Findlay în cazul lui 
Platon) argumentând că trebuie să lăsăm la o parte operele scrise ale lui Kant şi să 
speculăm pe baza acelor agrapha dogmata (doctrinele nescrise), sau susținând 
(cum a făcut Hannah Arendt în cazul filosofiei politice a lui Kant) că pur şi simplu 
Kant “nu a scris” o etică empirică şi că aceasta trebuie căutată în texte aparent 
nelegate înire ele. Mai degrabă intenționez să spun că, deși a scris câte puțin 
despre această dimensiune crucială a eticii într-o mulțime de cărți, la moartea sa 
totul a rămas din nefericire într-un stadiu neterminat sau nu pe de-a-ntregul 
sistematizat. Pentru a pune în lumină în mod adecvat etica empincă a lui Kant, 
trebuie să avem în vedere nu numai opera sa publicată din domeniul eticii, ci și 
prelegerile sale despre educaţie și antropologie, numeroasele versiuni ale 
cursurilor sale de filosofie morală luate de diferiți auditori, precum şi scrierile sale 
istorice sau anumite aspecte din operele privind estetica ori religia. Porţiuni 
relevante ale acestor texte ar trebui reexaminate din perspectiva diviziunii 
filosofiei practice pe care o operează în mod declarat Kant şi apoi puse împreună 
(dacă e posibil) într-o doctrină coerentă. (Pentru detaliile problemei, a se vedea 
“Domeniile impurității” din cadrul acestui capitol.) 

Eșecul lui Kant de a urmări în mod sistematic latura empirică a eticii sale 
poate să fie o reflectare a mai profundelor sale îndoieli filosofice cu privire la 
compatibilitatea unui asemenea proiect cu alte aspecte importante ale sistemului 
său filosofic oficial. O asemenea îndoială este persistenta sa convingere 

raționalistă că “ceea ce este empiric nu poate fi divizat în mod complet” (Md$S 
6:205). Contingenţa și caracterul particular al empiricului nu le penmit niciodată 
teoreticienilor să îl capteze complet în plasa teoriilor lor. În această privință există 
un sens în care Kant este de acord cu Kierkegaard: “un sistem existențial este 
imposibil.” Totuși, răspunsul Kantian potrivit (dacă nu chiar şi cel kierkegaardian) 
la obiecţia că o sistematicitate completă la nivel empiric este un ideal imposibil 
pare a fi acela că o completitudine parţială e preferabilă uneia care nu există deloc. 
Într-adevăr, alegerile morale sunt făcute necesanmente la un anumit moment și 
într-un anumit loc de către agenţi cu istorii ale vieții unice. Dar dacă teoria morală 
e să satisfacă adecvat pretenția sa de a ne ghida acțiunile, atunci ea trebuie să fie 
în stare să dea formă alegerii la acest nivel al contingenţei radicale, oricât de 
imperfect ar face-o. 

O îndoială mai profundă e aceea dacă idea unei antropologii morale 
“căreia îi aparțin principiile empirice” este ea însăși consistentă cu viziunea 
kantiană dualistă privind libertatea transcendentală și natura. Însăși ideea unei 
“etici empirice” ar părea să ocupe o poziţie foarte ciudată în cadrul sistemului său 
filosofic oficial. Cum ar putea să existe ceva de genul unei etici empirice sau 
antropologii morale pentru un anti-naturalist atât de sever precum Kant, care scrie 
că ““morala ... nu poate conţine nimic altceva în afara principiilor a priori pure 
(întrucât libertatea nu poate fi în nici un context obiect al experienţei)” (Erste 
Einleitung, KU 20:195)? Dat fiind că |. Kant recunoaște explicit că preceptele 
antropologiei morale se bazează pe experiență (MdS 6:217, 385, 406), cum le-ar 
putea el include ca părți ale eticii? 

După cum bine se ştie, Kant susține adesea că libertatea și natura 
constituie două lumi separate, fiecare cu mulţimea sa separată de legi, între care se 
află o ““inscrutabilă prăpastie” (eine uniibersehbare Klujt — lteral: “un abis peste 
care nu se poate vedea”) peste care nu se poate trece [hein Ubergang]. (KU 
5:176). Chiar şi cititorii plini de înţelegere față de Kant renunţă adesea a-l mai 
unma în acest punct, recurgând la clișee ironice despre acțiuni atemporale și 
despre eficacitatea cauzală a agenților noumenali. Dar trebuie de asemenea să ne 
amintim că I. Kant afinnă în mod explicit că libertatea “trebuie /sol/// să 
influențeze” natura, adică “conceptul libertăţii trebuie să actualizeze în lumea 
sensibilă scopul propus de legile ei” (KU 5:176). Cu siguranță Kant presupune 
aici că interrelaţia dintre cele două lumi este posibilă; într-adevăr, o mare parte a 
operei sale în domeniile educaţiei, antropologiei, esteticii, religiei şi istoriei se 
concentrează în primul rând asupra acestei uriașe sarcini. În timp ce detaliile 
despre cum va fi efectuată trecerea de la o realitate la alta rămân o problemă 
controversată, este clar că filosoful german susţine atât că fiinţele umane își 
folosesc cunoștințele despre natură şi lumea înconjurătoare pentru a crea un 
imperiu moral (Frieden 8-366-67, cg. MdS 6:218) cât şi că, prin urmare, trebuie să 
presupună că natura se poate “juca în mâinile lor” dacă ele ar fi să urmărească 

acest proiect de creare a unei lumi morale (cf. AU 5:455). Filosofia morală 
aplicată a lui Kant are ca principală preocupare acest proiect de creare a unei lumi 
morale în afara naturii. 

Remarcile fascinante ale lui Kant despre o posibilă Ubergang de la natură 
la libertate, care se găsesc în multe dintre scrierile sale, sugerează că presupusul 
său anti-naturalism în etică nu este chiar atât de ferm pe cât i-a făcut el pe cititori 
să creadă. Într-adevăr, multe dintre afirmaţiile sale în susținerea necesităţii 
antropologiei morale sugerează un tablou foarte diferit. De exemplu, în prelegerile 
Collins din semestrul de iamă 1784-85 (scrise cu puțin înainte de publicarea 
Întemeierii), ni se spune că “etica nu poate exista fără antropologie [Die Moral 
kann ohne die Anthropologie nicht bestehen), căci trebuie ştiut dacă subiectul 
însuși este capabil să facă ceea ce se cere de la el ... Oamenii predică întotdeauna 
despre ce trebuie făcut şi nimeni nu se gândeşte dacă şi poate fi făcut” (27:244; a 
se vedea de asemenea Prelegerile Mrongovius 27:1398). 

Această remarcă din Collins, pe care Kant o evocă la începutul Întemeierii şi 
în alte locuri (filosofia morală necesită o parte empirică pentru a formula cu success 
legi “pentru voinţa omului atâta timp cât aceasta e afectată de natură” [4:387)), 
sugerează pregnant că el este înclinat spre o fonmă slabă de naturalism în etica sa. 
Prin “naturalism slab” înțeleg viziunea conform căreia faptele empince despre 
natura umană, deși nu pot ele însele stabili sau justifica principii morale normative, 
nici nu pot să vină în contradicție cu asemenea principii. Noi nu avem (Și nici nu 
putem avea) datorii morale de a face lucruri care ne sunt fizic imposibile, iar această 
cunoaştere a ceea ce este fizic imposibil este empirică, adică provine din a doua 
parte a eticii kantiene. “Trebuie” îl presupune pe “poate” — nu putem fi obligați să 
facem imposibilul, deşi nu este o sarcină uşoară nici aceea de a ne da seama de ceea 
ce suntem într-adevăr capabili să facem. Așa cum Kant însuși remarca în eseul său 
“Teorie şi practică”: ““nu poate fi o datorie să urmărim un anumit efect al voinței 
noastre dacă acest efect nu este totodată posibil în experienţă (fie că e gândit ca 
fiind deplin realizat, fie ca tinzând spre realizare), iar acesta este singurul tip de 
teorie pe care îl am în vedere în eseul de față” (8:277). 

Cu siguranţă că e nevoie de prudenţă atunci când atribuim o asemenea 
viziune lui Kant. După cum bine se ştie, în alte fragmente el nu arată deloc ca un 
prieten al naturalismului. De exemplu, în prima Critică ni se spune că “nimic nu 
este mai condamnabil decât să extragem legi privind ce trebuie să fac din ceea ce 
se face” (A 319). Iar în prelegerile Collins afinmă următoarele: 


“Etca poate propune legi ale moralității care sunt îngăduitoare şi adaptate 
slăbiciunilor naturii umane. Ea se poate arăta pe placul ființei umane necerând de 
la oameni decât atât cât pot da. Dar pe de altă parte, etica poate fi şi riguroasă, 
cerând cea mai înaltă perfecțiune morală. Legea morală ... nu trebuie să fie 
îngăduitoare şi să se adapteze slăbiciunii omeneşti; căci ea conţine norma 
perfecțiunii morale. Dar norma trebuie să fie exactă şi riguroasă — geometria, de 

exemplu, se bazează pe reguli stricte, fără a ține seama dacă oamenii le pot 
respecta sau nu în practică; centrul unui cerc, de exemplu, este prea subțire pentru 
a fi un punct matematic. Întrucât etica propune și ea reguli menite a ne ghida 
acțiunile, ele nu trebuie potrivite după capacitățile omului, ci trebuie să arate ce 
este necesar din punct de vedere moral. O etică îngăduitoare reprezintă ruina 
perfecțiunii morale în ființa umană. Legea morală trebuie să fie pură”. (27:301). 


Dar aceste ultime pasaje nu le contrazic pe cele dinainte atâta vreme cât 
aruncăm în joc distincţia tradițională dintre obligaţia perfectă și cea imperfectă (cf. 
Gr 4:421 n. 2; Mas 6:390-91). Etica este “îngăduitoare” atunci când principiile 
obligaţiei imperfecte sunt coborâte prea jos — când ele sunt constrânse de 
performanțele trecute ale agenţilor morali şi pretind în mod fals că nu pot mai mult. 
Un ideal regulativ al perfecțiunii trebuie să fie construit pe asemenea principii. Noi 
(sau urmașii noștri îndepărtați) ne apropiem gradual și chiar “atingem asimptotic” 
acest ideal; într-adevăr, e de datoria noastră să facem asta. Datoria nu este să fim 
perfecţi, ci să tindem spre perfecţiune. lar aceasta este o datorie “imperfectă” 
(datoria de a promova un scop sau un ideal general), şi nu una ““perfectă” (datona de 
a înfăptui un anume act, cum ar fi respectarea cuvântului dat). Atunci când 
formulează datoriile perfecte teoreticienii au nevoie desigur să ţină o evidență mult 
mai strânsă a ceea ce agenţii morali sunt fizic capabili să facă decât în cazul 
datoriilor imperfecte. O datorie perfectă care ar cere ca fiinţele umane să sară o sută 
de picioare în sus nu are sens, dar o datorie imperfectă care le cere să-şi 
perfecționeze capacităţile naturale are sens (cf. MdS 6:444). 

Un al doilea mod în care etica lui Kant este mai naturalistă decât își dau 
seama cei mai mulți dintre noi este evidențiat de preocuparea sa intensă pentru a 
face ca principiile morale să fie eficace în viaţa omului. În cadrul eticii sale 
impure el întreabă mereu şi mereu: cum sunt ființele umane de fapt, comparate cu 
situaţiile de viață ale altor posibile ființe raționale, astfel că respectarea 
principiilor morale pure le este relativ dificilă sau ușoară (cf. MdS 6:217; Gr 
4:387)? Când sunt descoperite anumite dificultăţi, pasul următor nu este de a 
revizui principiile şi a le declara nerealiste (a le trage în jos, dacă putem spune 
astfel, către nivelul accesibil al mediocrităţii umane). Mai degrabă e nevoie să 
gândim cu mai multă atenţie când, unde și cum să le prezentăm oamenilor iar 
sfatul ce rezultă va presupune adesea o reformă instituțională și socială extinsă. 

În mod surprinzător deci, Kant se află în acord cu John Dewey cum că 
“orice devine cunoscut despre mintea și corpul uman în fiziologie, medicină, 
antropologie și psihologie este pertinent pentru cercetarea morală.” Totuşi, cel 
puţin pentru Kant, “pertinent” nu înseamnă că “determină”. Nu derivăm normele 
morale din fapte empirice, dar atunci când le aplicăm oamenilor ele trebuie să fie 
consistente cu faptele vieții umane. 


7] 


Pe lângă aceste probleme textuale şi filosofice ridicate de etica empirică 
a lui Kant, au existat întotdeauna şi obstacole disciplinare sau culturale în calea 
aprecierii antropologiei sale morale. După cum notam mai înainte, filosofii de 
profesie de la Kant încoace au fost tot mai mult obsedați să mențină pură 
filosofia, adică să evidenţieze disciplina lor în raport cu toate celelalte pe baza 
presupusei ei separări de chestiunile empirice. Restrângerea ariei curiculare a 
filosofiei care a survenit de la Kant încoace, precum şi noua sa imagine ca 
disciplină deosebită de toate celelalte, ca un gen special de știință a priori, a 
făcut de asemenea mai dificil pentru generaţiile care au urmat să aprecieze pe 
deplin latura empirică a proiectului său etic. Cu siguranţă rolul personal al lui 
Kant în punerea filosofiei pe drumul “cunoașterii raționale numai prin 
concepte pure” adaugă o dimensiune ironică acestei probleme, dimensiune care 
va complica şi mai mult lucrurile. (Kant însuși este parțial responsabil pentru 
neglijarea ulterioară a celei de-a doua părţi a eticii sale.). Totuşi, în prezent 
avem numeroase semnale cum că imaginea despre sine a filosofiei începe (încă 
o dată) să se deschidă puţin câte puţin. În sfârșit a venit vremea ca etica lui 
Kant să fie privită aşa cum el însuși a dorit. 

Consider că lipsa de atenţie acordată în trecut eticii empirice a lui Kant se 
datorează în mare parte problemelor prezentate până aici. Fiecare dintre acestea 
conţine propriul avertisment în legătură cu capcanele care îi pândesc pe cei ce 
încearcă să înțeleagă acest aspect subestimat al filosofiei practice Kkantiene. A te 
concentra pe latura empirică a eticii lui Kant înseamnă a examina un tărâm puțin 
explorat și uneori ciudat, tărâm care a fost (şi în mare parte încă mai este) lăsat în 
afara abordărilor standard cu privire la viziunea kKantiană asupra domeniului 
moralei. Dar întrucât o convingere centrală a lui Kant este aceea că etica ““nu poate 
exista fără antropologie” (27:244), este de datoria noastră să cercetăm mai 
îndeaproape această a doua parte a filosofiei sale practice. 


Grade şi genuri de impuritate 


O etică absolut pură nu ar avea nici un conținut empiric. Cu cât ar fi mai 
mare conținutul empiric în cadrul sistemului, cu atât mai impur ar deveni acesta. 
Totuşi, atunci când introducem conţinut empiric, acestea nu trebuie ““amestecat” 
cu principiile a priori. Atât în construirea teoriilor științifice cât şi a celor etice 
există o “datorie de neocolit” de a expune partea pură “separată și complet 
neamestecată [ganz unbemengt] cu partea empirică” pentru ca să putem obține 
“centitudinea apodictică pe care raţiunea o caută” (MAN 4:469, cf. Gr 4:389). 

Tipul de impuritate cercetat în studiul de faţă nu este unul în care părțile 
pură şi empirică să fie ambele prezente la începutul construcţiei teoretice — o 


asemenea întreprindere 

“nici măcar nu merită numele de filosofie (căci ceea ce distinge filosofia de 
cunoaşterea rațională comună este doar aceea că prima analizează în cadrul unor 
Ştiinţe separate ceea ce a doua înţelege numai amestecat); cu atât mai puţin menită 
numele de filosofie morală întrucât prin chiar acest amestec ea dăunează chiar 
purității moravurilor şi acţionează împotriva propriului său scop (Gr 4:390). 


Numai în aplicarea ulterioară a principiilor pure la circumstanțele empirice 
trebuie introduse și elementele non-pure; şi în fiecare astfel de aplicație aspectele 
pure ale teoriei trebuie să “controleze” aspectele empirice. În etica lui Kant, de 
exemplu, un motiv pur (adică non-empiric) trebuie să fie temeiul detenninant al 
voinței pentru ca o acţiune să aibă o valoare morală. Principiul acţiunii trebuie să 
fie “liber de orice înfluență prin temeiuri contingente, singurul gen de temei pe 
care-l poate oferi experiența” (Gr 4:426). În viziunea lui Kant, agenţii morali 
umani nu sunt “agenți condamnaţi la “impuritate” ai lumii spațiale, temporale şi 
cauzale, agenți ale căror istorie şi acțiuni aparțin acestei lumi”. Mai degrabă ei 
sunt creaturi mixte în care componenta pură interacționează cu cea impură. lar 
scopul eticii este ca această interacțiune să fie una în care componentele pure să 
exercite controlul asupra celor empirice. 

În mod analog, contrar opiniei comune, abordarea kantiană a eticii nu este 
un exemplu de “viziune puristă asupra moralității” care să respingă orice 
“înțelegere biologică ... [sau] istoncă şi psihologică” a moralității umane. De 
asemenea, Kant nici nu a susținut eronat că “ideea abstractă de rațiune practică 
aplicabilă ființelor raționale în genere ar putea să ne conducă singură spre propriul 
nostru cod moral”. Mai curând, se poate spune că proiectul ei nu face altceva 
decât să încerce în mod explicit construirea principiilor fundamentale ale teoriei 
din surse non-empirice, pentru ca apoi să introducă un conţinut empiric în scopul 
aplicării acestora la viața umană. Şi afirmând explicit nevoia de a introduce date 
empirice pentru a aplica principiile morale pure la situația omului, Kant nu se 
priveşte desigur pe sine ca acceptând o “moralitate imperfectă, care este deci 
impură [unrein] sau este imoralitate”. În contextul discuţiei de față, “impur” nu 
este folosit în sens peiorativ. Mai degrabă punctul de vedere kantian este că etica 
pură, chiar dacă trebuie să i se acorde întâietate, nu ne poate duce singură până la 
capătul drumului. Ea ne poate arăta care sunt pnincipiile fundamentale ale gândirii 
şi acțiunii morale pentru ființele raționale în genere, dar nu ne poate niciodată 
arăta ce să facem într-o situație concretă (nouă sau oricărui alt gen de ființă 
rațională finită). Principiile eticii pure, tocmai fiindcă sunt pure, nu au nici o 
legătură specială cu viața umană. O asemenea legătură poate fi stabilită numai 
prin introducerea în discuţie a cunoașterii empirice a naturii umane. 

Pe parcursul continuum-ul de la pur la impur există mai multe puncte- 
cheie care merită un comentariu special, după cum urmează. 


15 


Etica pură 


În prima dintre Criticile sale, Kant scrie că “etica pură [reine Moral]... 
conține numai legile morale necesare ale unei voințe libere în genere” (KrV A 55). 
La acest nivel foarte abstract nu e admisă nici o informație despre natura 
particulară a ființelor umane sau a oricărui alt tip de ființe raționale. Cea mai mare 
parte a Întemeierii nu este o “etică pură” în acest sens auster. Căci conceptul de 
datorie, concept care e discutat într-o bună parte a textului, presupune “limite și 
obstacole subiective” (4:397) care nu sunt parte a psihologiei tuturor ființelor 
raționale, iar legea morală, ca imperativ, nu se aplică tuturor ființelor raționale. 
Într-adevăr, este discutabil dacă etica pură în acest sens foarte rarefiat s-ar mai 
putea numi etică. Mai are încă sens să vorbim despre moralitate atunci când 
conceptele de datone și constrângere nu sunt aplicabile? Dar indiferent de poziția 
pe care ne postăm în privinţa limitelor moralului, este clar că lipsa intenționată a 
conținutului material la acest nivel al cercetării limitează drastic aplicabilitatea 
unei asemenea etici pure. 


Moralitatea pentru ființele raționale finite 


Acesta este nivelul analizei la care Kant operează pe parcursul celei mai 
mari părți a Întemeierii. Imperativul categoric, așa cum notează Nancy Sherman, 
“se referă la problema legii morale a unui agent rațional finit care poate fi 
conştient de acea lege morală și totuşi să i se opună din cauza înclinației”. Cu 
toate acestea, chiar și în acest caz nici unul dintre principiile enunțate nu se 
consideră că ar depinde de vreo informație specifică despre natura sau cultura 
umană. Desigur, Kant foloseşte asemenea informaţii pentru ilustrarea principiilor 
— apar astfel cu evidență asumpţii despre proprietari de magazine extrem de 
omenoși, bani, creditori şi așa mai departe, în încercarea sa de a deriva din 
imperativul categoric patru tipuri fundamentale de obligaţii. Şi pentru ca 
ilustrările sale să nu fie în întregime ipotetice și ficționale, singura posibilitate 
rămâne folosirea de date privind natura şi cultura umane. Aceasta este singura 
specie de fiinţe raționale pe care o știm — “experiența nu ne înfățișează şi o a doua 
specie de ființă rațională” (Anrh 7:32; cf. Menschenkunde 25:859). 


Determinarea datoriilor morale pentru “fiinte umane în genere" 
Acesta este proiectul lui Kant din Merafizica moravurilor. El presupune o 
minimă cantitate de informație empirică despre natura reală a ființelor umane: 


“determinarea particulară a datoriilor ca datorii umane ... este posibilă numai 
după ce subiectul acestei determinări (ființa umană) este cunoscut în constituţia sa 

rcală, deşi numai atât cât este necesar cu referire la datorie în genere” (KpV S:8; 
cf. MdS 6:217). Totuşi, ideea este în continuare aceea de a accepta numai o 
cantitate minimă de informaţie empirică; conceptul de ființă umană în genere, 
opus celei situate într-o anumită cultură, clasă, rasă sau gen. Luarea în considerare 
a datoriilor acesteia din urmă “nu poate constitui propriu-zis o purte a principiilor 
metafizice prime ale unei doctrine a virtuţii” (6:468). Ce înstinctc, înclinații, 
capacități şi puteri comune tuturor membrilor speciei umane c ncvoic să fie avute 
în vedere la aplicarea legii morale acestui tip particular de fiinţă raţională? În mod 
similar, atunci când trece de la metafizica naturii la ştiinţa naturii, [ilosofia “nu se 
foloseşte de nici o experiență anume (keine besonderden Erfuhrungen]”, ci ma 
curând doar dc conceptul de materie în genere (MAN 4:472). 

Oricum, acest proicet de derivare-a-datoriilor-pentru-oameni repăsibil în 
Metrafizica moravurilor, care a fost deja sludiat destul de umânunţii de câtre 
tilosofi (în conformitate cu dorința lor de a “menţine pură filosofiu”?), este încă 
metafizică. Metafizica moravurilor a lui Kant se dorește în mod explicil “un 
sistem derivat din rațiune” în care principiile empirice nu sunt “aduse în sistem 
ca pârți integrale ale acestuia” (4/45 6:205). Prin contrast, proiectul celei de-a 
doua părți a eticii, antropologia morală, cea care este în centrul atenției acestui 
studiu, presupune explicit ca nucleu al ei “învățăturile și preceptele bazale pe 
experienţă” (6:217). 

Dar înainte de a avansa câtre un alt nivel de specificitate, trebuie 
menţionate alte două tipuri de proiecte aplicative. 


Aplicații specifice speciei 


Cunoașterea empirică specifică spccici va fi necesară de fiecare dată când 
principiile morale a priori sunt aplicate şi tipurilor nc-umanc de fiinţe raționale. 
Cu alte cuvinte, pentr fiecare speae distinctă de fiinţă raţională, va exista un 
proiect analog celui din Merafizica moravurilor. În timp ce Kant din perioada de 
maturitate cra mult mai puţin dispus să speculeze despre stilul de viaţă și 
capacităţile intelectuale ale ființelor raţionale nc-umane decăt în perioada dc 
tinereţe, dc-a lungul camerei sale a considerat de la sine înțeles că există și alte 
forme de viață raţională în univers și câ detaliile moralității lor vor fi diferite de 
ale noastre. Şi cu toate că etichetează adesea partea empirică a cticii drept 
“antropologie practică” (Gr 4:388) sau “antropologie morală” (MdS 6:217;, Moral 
Mrongovius Il 29:599), studiul problemelor şi avantajelor specifice pc care le au 
fiintele raționale ne-umanc atunci când au a face cu principiile morale a pnori 
este te asemenea o parte a proiectului kantian. Dacă experienţa ne va punc 
vreodată față în [aţă cu o u doua specie «e ființe raționale (c[. Anzh 7:321; KU 
5:467), atunci vor deveni posibile altc proiecte aplicative specifice speciei. 


Sprijin şi opoziție față de moralitate 


Să presupunem că cineva analizează natura și cultura umane nu doar cu 
intenția de a deduce (cu ajutorul unui minim de informaţie empirică) o listă de 
datorii valabile indiferent de specie, ci mai curând cu scopul de a stabili factorii 
care vor ajuta sau vor împiedica dezvoltarea și răspândirea moralității în viaţa 
omului. Această sarcină aplicativă nu reprezintă un nivel mai înalt de specificitate 
decât proiectul determinării datoriilor, atâta timp cât ambele au a face cu “fiinţele 
umane în genere” mai degrabă decât cu subprupuri ale frințelor umane. Totuşi, 
această sarcină necesită mult mai multe informaţii empirice decât proiectul 
determinării datoriilor, căci aici scopul este pur și simplu de a ajunge la o 
clasificare completă a datoriilor morale care sunt valabile pentru ființele umane în 
genere prin aplicarea imperativului categoric la o cantitate foarte limitată de 
cunoaștere empirică privitoare la natura umană. Dar după ce se ajunge la lista 
datoriilor şi se presupune că ea e completă, apar o mulțime de alte întrebări în 
legătură cu aplicarea efectivă a acestor principii la situaţia omului. Cum ar trebui 
oamenii să învețe aceste principii morale? Dat fiind ceea ce deja ştim despre 
dezvoltarea umană, în ce perioadă a vieţii ar trebui să înveţe oamenii despre 
moralitate şi în ce mod? Care dintre pasiunile şi înclinațiile cărora le sunt supuși 
oamenii le vor face mai dificilă (sau mai uşoară) aderarea la principiile morale? 
Există oare aspecte culturale specifice ale epocii moderne care fac mai probabilă 
sau mai puţin probabilă decât în epocile trecute instaurarea “domniei dreptului” (a 
se vedea Frieden 8:366-67)? În ce stadiu al dezvoltării morale se află omenirea 
însăşi în prezent? Cum ar trebui organizate instituţiile politice, culturale, 
educaţionale și religioase pentru a promova cel mai bine scopurile morale? 
Posibilitatea unui răspuns la oricare dintre aceste întrebări va solicita o cantitate 
mult mai mare de informaţie empirică decât este cea admisă în proiectul de 
“determinare a datoriilor” din Metafizica moravurilor. 

În toate referirile lui Kant la “etica empirică” sau la “partea secundă” 
eticii sau la “antropologia morală” sau la “antropologia practică” sau la “filosofia 
morală aplicată” (așa cum le utilizează Kant, toate aceste expresii sunt sinonime) 
exact acest gen de întrebăn se pun. Cu alte cuvinte, partea secundă a eticii nu este 
despre derivarea datoriilor din imperativul categoric, ci mai degrabă despre cum 
să facem moralitatea eficace în viaţa umană. În Întemeiere, de exemplu, partea 
empirică a eticii este însărcinată să formuleze legile morale “pentru voința fiinţei 
umane în măsura în care e afectată de natură” (4:387) și să "găsească o cale de 
acces pentru ele [pentru legile morale a priori] către voința omului şi prin urmare 
o cale de influențare a practicii” (4:389). Iar în timp ce se pretinde că principiile 
enunțate în Întemeiere “trebuie să fie valabile pentru orice fiinţă raţională în 
genere”, Kant subliniază de asemenea faptul că etica “are nevoie [bedar/] de 
antropologie pentru aplicarea ei la fiinţele umane” (4:412). O descriere mai 
completă a antropologiei morale este dată în Merafizica moravurilor: 

“Complementara [das Gegenstiick] une: metafizici a moravurilor, celălalt 
membru al diviziunii filosofiei practice ca întreg, ar fi antropologia morală care, 
totuşi, ar avea de-a face numai cu condiţiile subiective ale naturii umane, care fie 
zădămicesc, fie ajută oamenii la realizarea /die Ausfiihrung] legilor primei părți 
[adică metafizica moravurilor). Fa s-ar ocupa de dezvoltarea, răspândirea şi 
întărirea principiilor morale (în educația din şcoli şi în instrucția publică), precum 
şi de învăţăturile şi preceptele similare bazate pe experienţă [auf Erfarhrung 
griindende Lehren und Vorschriften]”. (6:217) 


Descrieri asemănătoare apar de-a lungul numeroaselor sale prelegeri 
despre etică. In prelegerile Praktische Philosophie Powalski, de exemplu, Kant 
argumentează: 


“Nu trebuie studiat doar obiectul (conduita morală), ci şi subiectul (adică fiinţa 
umană). Acest lucru este necesar deoarece trebuie să se vadă ce fel de piedici în 
calea virtuţii sunt prezente în om. Prima parte a eticii conţine criteriile deosebirii 
dintre ceea ce este practic bun şi rău ... A doua [parte a eticii] conţine regulile şi 
mijloacele de executare - mijloacele prin care este posibil pentru o voință să 
acționeze conform regulilor. A doua parte este cea mai dificilă pentru că trebuie 
studiată ființa umană”. (27:97-98). 


Iar în prelegerile Collins ni se spune că “este inutilă [unniirz]” luarea în 
considerare a regulilor “dacă oamenii nu pot fi făcuți să le urmeze de bunăvoie” 
(27:244). Dacă, lipsit de înţelepciune, alegi să faci filosofie practică “fără 
antropologie sau fără cunoașterea subiectului, atunci aceasta va fi doar filosofie 
speculativă sau o idee; fiinţa umană va trebui totuşi studiată mai târziu [hernach)” 
(27:244; (cf. Moral Mrongovius 27:1398). 


Subgrupuri în cadrul speciei 


- Următorul nivel de specificitate ar avea în vedere subgrupurile 
identificabile în cadrul unei specii date de ființe raționale care au în comun 
caracteristici morale relevante, caracteristici care presupun obligaţii morale 
speciale, trăsături de caracter speciale, drepturi speciale etc. Aşa întreabă Kant 
spre finalul Metafizicii moravurilor (6:649): “Cum ar trebui tratați oamenii în 
conformitate cu diferențele lor de rang, vârstă, sex, sănătate, prosperitate sau 
sărăcie și aşa mai departe?” Aici ne confruntăm cu o altă caracteristică dificilă a 
eticii aplicate kantiene. Deşi acest nivel de aplicare “aparține prezentăni complete 
a sistemului” (6:469), după Kant el îi aparține numai ca o “anexă” și nu cao 
“diviziune” a sa. În fapt, anexa nu a fost niciodată scrisă. De ce? Presupunem că, 
la acest nivel de specificitate, volumul și tipurile de date empirice necesare au 
depăşit capacitățile teoreticianului de a le clasifica riguros și sistematic: 

contingența și caracterul total deschis ale datelor empirice înseamnă că “acestea 
nu admit o clasificare care să poată fi garantată drept completă” (6:468; cf. 205). 

Totuşi, atât în prelegerile sale din sălile de curs cât și cu alte ocazii, Kant 
nu acceptă mereu ca această preocupare pentru completitudinea clasificării să-i 
stea în cale. Către finalul prelegerilor Collins, de exemplu, el critică Etica 
filosofică a lui Alexander Gottlieb Baumgarten (una din cele două manuale 
aprobate oficial pentru cursul lu: Kant de filosofie morală) pe motivul că ar avea o 
enumerare incompletă a datoriilor speciale: 


“Autorul nu are deloc o bună ordonare; ar fi putut împărți aceste datorii după 
diferențele de statut, sex și vârstă. Diferența de sex nu este atât de 
nesemnificativă pe cât s-ar putea crede. Mobilurile [7riebfedern] sexului 
masculin sunt foarte diferite de cele ale sexului feminin. În ceea ce priveşte 
deosebirea în funcţie de sex, aceasta se poate verifica în Antropologie, de unde 
pot fi apoi extrase datoriile”. (27:466) 


lar atunci când ne întoarcem la Anrropologia din  punci de vedere 
pragmatic a lui Kant, ni se spune că femeia nu poate “să ia parte la afaceri civile 
în nume propriu, ci doar printr-un reprezentant” (An 7:209). Sau, cum afimiă 
fără menajamente în altă parte, femeii îi lipsește “personalitatea civică” (Md$ 
6:314). Totuşi, în Collins auditoriul este ferit de încă o aprobare adusă de filosoful 
nostru critic prejudecăților momentului prin afirmația făcută câteva rânduri mai 
departe că o clasificare completă a tipurilor de datorii bazată pe diferenţele dintre 
oameni este imposibilă: *“Moralitatea în general este un domeniu inepuizabil” 
(27:466). 

După cum se ştie, Kant face frecvent remarci (uneori chiar mai neplăcute) 
despre subgrupuri de oameni aflate în diverse alte contexte. “Umanitatea atinge 
cea mai înaltă perfecţiune în rasa albă. Indienii galbeni sunt întrucâtva mai puțin 
dăruiți. Negrii se află mult mai Jos, iar în partea cea mai de jos se află rasele 
americane” (Geo 9:316). lar filosofia femeii 


“nu este să argumenteze [verniinfteln], ci să simtă [emp/inden)]. Trebuie să avem 
mereu în fața ochilor această relație atunci când vrem să dăm femeilor 
oportunitatea de a-şi cultiva frumoasa lor natură. Vom încerca să extindem 
sfera sentimentului lor moral şi nu memoria lor şi aceasta, desigur, nu prin 
reguli universale, ci printr-o judecată despre conduita aşa cum şi-o văd 
singure”. (Beob 2:230) 


În timp ce Kant nu încearcă să ajungă la o clasificare sistematică a 
datoriilor morale în funcție de fiecare subgrup al umanităţii, el nu poate totuşi să 
nu emită judecăţi normative despre multe dintre aceste subgrupuri. După cum voi 
arăta mai târziu, există o tensiune nerezolvată între mesajul central al 

universalităţii din etica sa și frecventele sale afirmaţii conform cărora multe 
grupuri diferite de oameni (care, atunci când sunt luate împreună, constituie marea 
majoritate a rasei umane) se află într-un stadiu pre-moral de dezvoltare. 


Cum judecăm ce avem de făcut într-o situație specifică 


Acesta este nivelul cel mai specific în procesul de aplicare, dar şi aici — din 
motive amintite mai înainte — ne aflăm într-un anume sens “în afara sistemului” 
din punctul de vedere al lui Kant. Suntem în afara sistemului în sensul că la acest 
nivel nu este posibilă o clasificare completă a informației empirice necesare. 
Deoarece informaţiile precise vor fi întrucătva diferite pentru fiecare individ și 
pentru orice situație de alegere din viața fiecărui individ, nu este posibilă nici o 
teorie sistematică la acest nivel. Totuși, acțiunea și alegerea apar exact la acest 
nivel de contingenţă iar dacă teoria morală e să ne ghideze într-adevăr acţiunile, 
atunci ea trebuie să fie capabilă să dea formă deliberării și la acest nivel. Kant 
pune într-o diversitate de moduri problema judecății în situaţii de contingență 
radicală, iar eu le voi examina în detaliu în capitolul 2, unde voi avea în vedere 
scrierile sale despre educația morală. Două distincţii esenţiale ar trebui totuși 
notate aici, şi anume. 

Catehismul moral. Pentru copii, “prima şi cea mai esențială” formă de 
educație morală recomandată de Kant este ““catehismul moral” în care instructorul 
pune întrebări cazuistice elevilor, înregistrându-le răspunsurile “în cuvinte clare, 
care să nu poată fi cu uşurinţă modificate” (MdS 6:478-79; cf. Logik Pălitz 
24:599-600) astfel încât să şi le întipărească în memorie. Aplicarea catehismului 
trecând “prin toate articulațiile virtuţii și viciului” (ceea ce Kant însuşi nu 
realizează pentru noi) face ca profesorul să-i ajute pe elevi “să simtă progresul 
puterii lor de judecare” (KpV 5:154) provocându-i să reflecteze asupra unor 
probleme tot mai dificile pe care el le propune (MdS 6:482-83). Cazurile pot fi 
extrase atât din “viața obişnuită” (Pad 9:490) cât şi din “biografii ale timpurilor 
antice şi moderne” (KpV 5:154). În Prelegeri de pedagogie, Kant deplânge lipsa 
cărţilor de catehism moral potrivite și recomandă ca profesorii ““să consacre o oră 
în fiecare zi” spre a discuta cazuri cu studenţii, dacă și când asemenea cărți vor 
deveni disponibile (Pâăd 9:490). 

Cazuistica. În Metafizica moravurilor Kant afirmă: cazuistica nu este “nici 
o ştiinţă, nici o parte a unei științe”. Ea este “nu atât o doctrină [Lehre] despre 
cum să găseşti ceva, ci mai degrabă o practică [Ubung] despre cum să cauţi 
adevărul”, fiind “inserată în etică într-un mod fragmentar, nu sistematic” (6:411). 
Aici el face încă o dată aluzie la idealul intangibil al sistematicităţii în cadrul 
experienței umane. În Zugendlehre, această inserare fragmentară este obținută prin 
adăugarea de întrebări cazuistice specifice la unele dintre discuţiile despre 

datoriile imperfecte privind, de exemplu, sinuciderea, moralitatea sexuală, 
folosirea de droguri şi alcool sau înșelăciunea. Spre deosebire de cazurile 
prezentate elevilor în catehismul moral, aceste întrebări cazuistice sunt adresate 
numai adulților și au o rezolvare deschisă. Dar în ambele cazuri scopul este de a 
oferi un antrenament în practica judecării morale. Însă deşi nu este posibilă nici o 
teorie completă a judecării practice (căci întotdeauna vor apărea situații noi și 
neprevăzute în fața judecății noastre) şi în ciuda faptului că arta judecării nu poate 
fi împărtăşită formal elevilor cu ajutorul regulilor (regulile nu se referă niciodată 
la propria aplicare: nu există reguli care să ne spună cum să aplicăm regulile [Anth 
7:199; KrV A 133/ B 172]), teoreticienii și educatorii pot şi trebuie să facă multe 
pentru a ajuta ca judecata tinerilor să fie ascuţită corect cu ajutorul experienței. 


Traducere de: Alexandra Varga 

CUM SĂ FACEM EXCEPȚII 
FĂRĂ SĂ ABANDONĂM PRINCIPIUL: 
SAU DESPRE CUM AR PUTEA GÂNDI UN KANTIAN 
TERORISMUL 


THOMAS Hilti, Jr.! 


|. Dificultatea kantienilor şi o problemă mai generală 


Terorismul ridică o problemă practică presantă și dificilă. Cum putem, în 
limitele conștiinței noastre morale, să răspundem efectiv la activitățile și 
ameninţănile teroriste violente, ținând cont mai ales de fanatismul ideologic şi de 
revendicările non-negociabile care le însoțesc de obicei? Problema este în parte 
instrumentală și în parte morală. Sarcina instrumentală este de a găsi, printre 
mijloacele permise din punct de vedere moral, cea mai bună cale de a minimiza 
violenţa teroristă luând în considerare celelalte țeluri şi valori ale noastre. Sarcina 
morală este de a identifica mijloacele de răspuns care sunt permise din punct de 
vedere moral. Mă voi concentra în continuare pe această a doua problemă sau, mai 
degrabă, pe un anume mod de a o gândi. 

Desigur că teroriștii pretind adesea că scopunle lor sunt bune din punct de 
vedere moral și că mijloacele pe care le folosesc sunt justificate moral în contextul 
dat. Nu doar că unele dintre aceste pretenţii merită să fie luate în senos, dar chiar şi 
pretențiile cele mai revoltătoare pot ridica probleme pe care filosofii moralei nu ar 
trebui să le ignore. Însă, ținând cont de intenţiile mele prezente, voi presupune pur și 
simplu că teronsmul este imposibil de apărat din punct de vedere moral, cel puțin în 
cazurile pe care le voi lua eu în considerare; și nu voi discuta de ce lucrurile stau 
astfel. În schimb, cercetarea mea priveşte răspunsurile permise în cazul în care 
teroriștii amenință într-un mod imoral vieţile unor ostatici nevinovați. 

Chiar şi această întrebare oarecum mai restrânsă este prea vastă pentru a fi 
abordată aici. Pentru a da un răspuns adecvat ar trebui nu numai să rezolvăm unele 
probleme adânci ale teoriei morale, ci și să investigăm faptele relevante, să facem 


' Textul de faţă reprezintă traducerea unei părți a capitolului 10 din cartea lui T. Hill, Jr, Digniwy 
«nd Practical Reason in Kant's Moral Theery, Cornell University Press, 1992. 

distincții atente între cazuri, să ne reamintim judecățile morale pe care le-am făcut 
cu privire la probleme similare și așa mai departe. Prin urmare, consideraţiile mele 
se vor adresa numai unui aspect teoretic al problemei morale generale, anume, 
cum poate o etică de tip Kantian, corespunzător interpretată și precizată, să rezolve 
problemele de viață și de moarte puse de amenințările teroriste? De exemplu, 
poate ea vreodată să permită folosirea forţei letale împotriva teroriștilor chiar şi cu 
riscul semnificativ de a ucide ostatici nevinovaţi? Poate refuza cineva să 
negocieze pentru viețile câtorva ostatici în speranţa că o politică dură va salva pe 
termen lung mai mulți oameni? 

Deşi voi explica punctul de vedere kantian pe care îl susțin, scopul meu aici 
nu este de a-l apăra nici ca perspectivă morală, nici ca interpretare a lui Kant. În loc 
să presupun corectitudinea perspectivei Kantiene, îmi văd mai degrabă proiectul de 
faţă ca fiind unul preliminar oricărei evaluări finale a meritelor perspectivei 
kantiene în raport cu perspectivele altemative: adică e doar o încercare de a lămuri 
cum ar putea să ne ajute o abordare kantiană să gândim câteva dintre alegerile 
tenbile la care ne forțează terorismul. Mai exact, poate o persoană (asemeni mie), 
care simpatizează cu anumite trăsături esenţiale ale eticii lui Kant, să facă judecăți 
(intuitiv) rezonabile despre terorism fără să abandoneze, în realitate, principiile 
Kantiene fundamentale? Şi dacă cineva admite că terorismul reclamă "excepţii" de 
la aplicarea simplă a principiilor kantiene de bază în circumstanţe normale, poate el 
recunoaște aceste excepții într-un mod coerent, și nu ad hoc, dintr-o perspectivă 
morală care păstrează în mare măsură spiritul eticii lui Kant? 

Proiectul meu, trebuie să subliniez, nu este de a folosi principiile kantiene 
pentru a trasa o linie clară între răspunsurile permise și cele nepermise la adresa 
terorismului, ci mai degrabă de a vedea în ce măsură o etică esențialmente 
kantiană oferă o modalitate rezonabilă și coerentă de abordare a cazurilor 
problematice. Multe dintre aceste cazuri mă pun într-o situație de perplexitate 
morală. Nu sunt sigur ce ar fi corect de făcut. Dar chiar și această incertitudine e 
suficientă pentru a ridica problema în situaţia în care, la prima vedere, principiile 
kantiene de bază par a nu lăsa nici un loc pentru ceea ce generează incertitudinea. 
Ceea ce ne îndeamnă să considerăm că, de pildă, a sacrifica puţini oameni pentru 
a salva mai mulţi este un mod de raţionare care are sens doar într-o perspectivă 
morală radical opusă celei Kantiene. Chiar şi admiterea raționamentului în 
favoarea excepțiilor pare să însemne abandonarea perspectivei kantiene. 

Această problemă este un caz particular al unei probleme mai generale cu 
care se confruntă mulți oameni care nici măcar nu au auzit de Kant, dar care cred în 
posibilitatea adoptăni unei "poziţii principiale” în chestiuni morale. Problema este 
pusă acut de un vechi dialog care poate lua multe forme?. O persoană, A, o întreabă 


d ._. . £ . . . . . 
“ Am reformulat aici un dialog adesea repetat, şi atribuit uneori lui G.B. Shaw, deoarece versiunea 
originală exploatează stereotipuri sexiste şi diferențele sunt irelevante pentru ceea ce încerc să 
demonstrez. 

pe o alta, B, dacă pentru un milion de dolari B ar face ceva împotnva principiilor 
sale (e.g., să se culce cu un străin, să spună o glumă rasistă sau să ia prosoapele de 
la hotel fără să plătească pentru ele). B răspunde "Da, cred că aş face-o”. Apoi A 
întreabă "Dar pentru cinci dolani?”. B răspunde indignat "Drept cine mă iei?!"”. "Am 
stabilit deja asta”, spune A, "acum ne tocmim în legătură cu prețul.” 

Pe cei care se mândresc cu adoptarea unei poziţii bazate pe principii 
povestea aceasta îi pune în fața unei dileme: ori îţi păstrezi rigid principiile în 
toate circumstanţele ori, altfel, eşti pregătit să le suspenzi, sau să admiţi sincope, 
pentru cazuri speciale. În circumstanţe extreme și anonmale prima conduită poate 
să pară nebună, contrară atât simțului comun cât și reflecției raționale; dar 
alegerea de către cineva a celei de-a doua opțiuni ridică suspiciunea că principiul 
său nu este decât o regulă de eficienţă (rule of rhumb) şi că acea persoană ar putea 
fi persuadată cu ajutorul unor considerații care nu au nimic de-a face cu rațiunea 
fundamentală a acelui principiu. 

Tipul de dialog menţionat mai sus nu a fost menit să formuleze o dilemă 
morală serioasă, dar nu sunt greu de imaginat cazuri mult mai dramatice. Să 
presupunem, ca în romanul lui John Fowles, Magicianul, că cineva ar fi forțat să 
aleagă între a omori în bătaie doi partizani ai Rezistenței şi a asista la 
împuşcarea unei duzini de partizani de către nemilosul comandant nazist. Să 
presupunem că cineva ar fi nevoit să tortureze un terorist pentru a afla locul în 
care a fost pusă o bombă menită să distrugă oraşul New York. Dacă, pe deo 
parte, admitem excepții de la principiile morale familiare în aceste cazuri, atunci 
criticii noştri pot să ne împingă pe o pantă alunecoasă. Dar dacă bomba ar 
distruge doar cartierul Bronx? Sau doar jumătate din el? Sau doar zece oameni? 
Sau doi? Dacă ne păstrăm cu fennitate principiile, refuzând să admitem excepții, 
atunci „mutarea” criticilor va fi aceea de a ridica miza, întrebând, de exemplu, 
cum am judeca dacă i-am ucide pe cei doi partizani sau am tortura teroristul în 
condiţiile în care astfel am salva întreaga omenire. Obiectivul celor care ne 
critică este de a crea o spărtură în barajul absolutist, lăsându-ne numai mijloace 
consecinţioniste pentru a controla inundația excepțiilor. Ei pot chiar să admită că 
este aproape întotdeauna corect să faci ceea ce prescrie principiul, deoarece 
problema esențială nu este frecvența excepțiilor. Criticii vor mai degrabă să 
creeze suspiciunea că nu există nici un temei bun pentru a menţine principiul ca 
principiu, ca opus unei reguli de eficiență flexibile. 


* De dragul simplităţii îmi imaginez că, în cazul de față, „criticii” mei sunt consecinționişti 
acţionali (act-consequentialists) şi nu consecinţionişti normativi (rule-consequentialists), deoarece 
cei din urmă pot insista ca, în practică, să tratăm anumite reguli ca principii inflexibile şi totuşi să 
apere această concepţie consecinţionistă la "un nivel mai înalt” al deliberării prin apelul pe care-l 
fac la consecinţe. Totuşi, opțiunea kKantiană luată în considerare este în opoziţie cu ambele forme 
de consecinţionism, din cauza constrângerilor impuse asupra rolului pe care îl au consecințele în 
justificarea principiilor. 

Cineva care insistă să se ţină de principiile obişnuite indiferent de 
circumstanţe, în ciuda provocării criticilor, ar putea desigur să împrumute una din 
practicile consecinționiștilor negând relevanţa cazurilor fictive și argumentând că 
noi nu ne confruntăm în realitate cu asemenea altemative severe. Dar, deși 
opțiunile din lumea reală sunt rareori atât de precis conturate şi de clare cum apar 
ele în exemplele filosofilor, a insista în mod repetat că fiecare caz dificil este o 
simplă ficţiune pare o apărare lamentabilă, una care apelează mai mult la credință 
decât la experiență. În plus, din moment ce susținătorii principiilor au folosit atât 
de des contraexemple fictive împotriva utilitarismului, ei ar trebui să se simtă 
jenaţi, şi încă nu puţin, că recurg la strategia respingerii în totalitate a exemplelor 
ipotetice în încercarea de a-și apăra poziția. 

Istonia eticii este plină de tentative subtile de compatibilizare cu 
provocarea formulată de criticii noștri imaginari la adresa celor ce susțin principii 
morale familiare ca principii. Nu voi trece în revistă aici aceste încercări, dar o 
strategie des întâlnită merită o atenţie specială. Aceasta este tendinţa de a adăuga 
principiilor obișnuite o "clauză pentru catastrofe” ori de câte ori consecințele 
aderării la principii sunt atât de respingătoare încât pare de-a dreptul pervers din 
punct de vedere moral să refuzi excepția. De exemplu: "Nici măcar să nu ameninţi 
cu uciderea unor persoane nevinovate, în afara cazului în care, făcând aceasta, 
ajuţi la evitarea unui război nuclear", sau "Lasă justiția să-și urmeze cursul, în 
afara cazului în care (dacă s-ar întâmpla asta) s-ar prăbuşi cerurile”. Această 
strategie de a adăuga "clauze pentru catastrofe” păstrează, formal, principiul 
aproape inflexibil şi totuşi ne pennite să ne alăturăm simțului comun în cazul 
contraexemplelor extreme. Totuşi, problema acestei strategii este aceea că ea nu 
răspunde principalei obiecţii ridicate de criticii noștri: dacă soldul consecințelor 
determină ce să facem în cazul extrem, de ce nu ar face același lucru în cazul mai 
puțin extrem și așa mai departe? Dacă putem sacrifica o viaţă pentru a salva un 
milion şi una de vieţi, atunci de ce nu și pentru a salva un milion, sau un milion 
minus una, sau un milion minus două, sau trei, sau patru? Până la urmă, nu e totul 
o chestiune de calcul? Aceasta rămâne o obiecţie serioasă, în afara cazului în care 
cineva poate da un fundament coerent, comun atât pentru menţinerea principiului 
familiar aproape inflexibil cât şi pentru acceptarea excepțiilor în situaţii extreme. 

Deși discuţia mea este oarecum abstractă și teoretică, tipul de problemă 
descris aici nu este doar o încurcătură cu care se confruntă filosofii, ci el apare şi 
sub forma unei crize de conștiință în cazul multor oameni. Încercaţi să vă 
imaginați, dacă puteţi, că sunteți una din studentele mele obișnuite, ale cărei 
talente şi ambiţii o conduc în cercurile închise ale Washington-ului unde este 
confruntată cu decizii şi viziuni asupra lumii mai degrabă apropiate de cele ale lui 
Oliver North decât de cele ale conducerii localităţii ei natale. Crescută într-o 
comunitate restrânsă şi liniştită, cu valori împărtășite de toți și o viziune de 
ansamblu îngustă, ea a ajuns să considere drept certe anumite prohibiţii absolute 

considerate drept cadru al oricărei vieţi sociale tolerabile și al conştiinţei oricărei 
persoane decente. Credinţele religioase acceptate ca atare tind să-i întărească 
principiile, dar am putea bănui că nu atât principiile ei sunt derivate din religie, cât 
credințele ei teologice sunt întărite de faptul că împrumută acestor principii o aură 
de autoritate. În universul local, cazurile dificile nu au forțat-o la reflecţie. Mutată 
însă în lumea mai dură a conflictului intemaţional, a politicii bazată pe putere, a 
terorismului și a compromisului constant, ea trebuie să se obişnuiască cu opinia 
larg împărtășită după care principile sale inițiale sunt nerealist de rigide şi să se 
confrunte cu alegeri în contextul cărora a rămâne fidel acelor principii pare a fi 
insuportabil de costisitor. Facerea unor excepţii, ici și colo, poate cu o conştiinţă 
încărcată, s-ar putea să nu o forțeze la început să-și regândească poziția; dar, după 
un timp, ea se poate foarte bine întreba cum ar putea continua să facă ceea ce, 
după toate aparențele sunt excepții justificabile, fără să-şi abandoneze, de fapt, 
principiile. Corăbiile cu prea multe fisuri se scufundă iar principiile cu prea multe 
excepții nu mai funcţionează ca principii. 


II. Principiile kantiene şi prezumpția împotriva uciderii 


Pentru un posibil kantian, provocarea ia două forme. În primul rând, poate 
Imperativul Categoric, într-o formă sau alta a sa, să fie în mod justificat păstrat ca 
principiu inflexibil în cazurile extreme? În al doilea rând, dacă cineva admite 
excepții intuitiv rezonabile de la principiile mai specifice referitoare la crimă (sau 
la minciună, la ţinerea promisiunilor, etc.) îndeobşte asociate moralității kantiene, 
în ce sens pot fi acestea menținute ca principii fără a abandona nucleul viziunii 
kantiene? De exemplu, pot fi excepţiile însele justificate prin apel la Imperativul 
Categoric, sau sunt ele, până la urmă, doar concesii parțiale făcute unei viziuni 
morale radical diferite? Preocuparea mea principală este prima interogație, dar 
ceea ce am de spus este relevant şi pentru a doua. 

Spre deosebire de mulţi dintre cei care împărtăşesc filosofia morală 
kantiană, eu nu sunt deloc convins că faimoasele formulări de tipul "legii 
universale" ale Imperativului Categoric pot funcționa adecvat ca ghid în luarea 
deciziilor morale. Cred că mai promițător este principiul kantian după care 
umanitatea din fiecare persoană trebuie întotdeauna tratată ca un scop în sine, 
niciodată doar ca mijloc. Acest principiu, spune Kant, este necondiționat 
constrângător pentru toate ființele umane, oricare ar fi circumstanţele și indiferent 
ce scopuri (contingente) trebuie sacrificate pentru a-l respecta. Este, se presupune, 
nu doar o datorie "perfectă" printre altele, ci articularea fundamentului comun al 
tuturor datoriilor, "perfecte" şi "imperfecte". Ca fundament al unui sistem raţional 
de principii morale, el ar trebui să nu poată genera sau permite apariția vreunui 
conflict real între datorii sau (cum se mai spune adesea) a unor "dileme morale”. 

Dacă din el sunt derivabile conflicte nerezolvabile între datorii, atunci nu poate 
avea statutul pe care a pretins Kant că îl are. 

În ciuda faptului că acest principiu kantian este primit cu căldură de non- 
consecinţioniştii de pretutindeni, interpretarea lui rămâne controversată. Pentru 
scopurile noastre, însă, voi considera ca dată următoarea reconstrucţie.* 

În primul rând, "umanitatea din fiecare persoană" pe care suntem obligați 
să o respectăm este "natura rațională” a ființelor umane sau ființele umane în 
măsura în care sunt considerate agenţi raţionali care au autonomie. Raţionalitatea 
şi autonomia discutate aici sunt capacităţi şi dispoziții pe care se presupune că le 
posedă în mod virtual toate fiinţele umane adulte şi în deplinătatea facultăților 
mintale, iar nu manifestarea deplină a acestora în comportamentul real. Prin 
urmare, oamenii care acționează stupid și imoral sunt, în sensul relevant al 
cuvântului, agenţi raţionali cu autonomie iar "umanitatea" lor trebuie şi ea tratată 
ca un "scop în sine”. 

Statutul copiilor şi al celor incompetenţi mintal rămâne problematic din 
perspectiva acestui principiu şi, în plus, el nu se referă la valoarea animalelor non- 
umane. Dar putem lăsa la o parte aceste probleme speciale limitând exemplele la 
ființele umane adulte în deplinătatea facultăților mintale şi nepresupunând că 
principiul umanității este singurul adecvat pentru rezolvarea tuturor acestor 
probleme morale. 

În al doilea rând, porunca de a nu trata umanitatea doar ca mijloc este 
incompletă şi inaplicabilă fără sintagma complementară "întotdeauna ca scop în 
sine”, căci fără a cunoaşte ce înseamnă să tratezi umanitatea ca scop în sine nu 
putem judeca ce înseamnă, în sensul intenţionat, a o trata doar ca mijloc. Prin 
contrast, dacă reușim să tratăm umanitatea întotdeauna ca scop în sine, noi 
satisfacem automat interdicția de a nu o trata doar ca mijloc. Mai mult, aşa cum 
Kant precizează cu claritate în scrierile sale ulterioare, a trata umanitatea unei 
persoane ca scop în sine înseamnă mai mult decât a te abține de la acţiuni care ar 
exploata persoana respectivă doar ca mijloc. Indiferenţa faţă de o persoană este de 
asemenea interzisă și ajutorul pozitiv poate fi pretins (MPV (Meraphysical 
Principles of Virtue”), 54). 

În al treilea rând, termenul "scop”, aşa cum recunoaște şi Kant, este un 
termen tehnic care poate induce în eroare, însemnând în mare ceva care oferă un 
temei (reason) sau "bază pentru determinarea voinţei” („ground for determining 
the will"). Un "scop în sine” sau "scop obiectiv” este temeiul alegerii care ar 
determina voinţa unui agent pe deplin rațional şi ar trebui să o determine și pe a 


* Câteva din aceste aspecte sunt explicate mai detaliat în lucrările mele „Humanity as an End in 
Itself” şi (într-o formă puţin modificată) „Kantian Constructivism in Ethics”, amândouă 
republicate în volumul Dignity anul Practical Reason. Multe din operele lui Kant sunt relevante, 
dar mai ales Întemeierea metafizicii moravurilor; vezi G 89 şi 97. 

5 Partea a doua a Metafizicii moravurilor (n.trad.) 

noastră. Desigur că, în înțelesul comun al termenului, nici persoanele şi nici 
natura rațională a persoanelor nu sunt "scopuri". 

În al patrulea rând, cred că atunci când spune că agenţii raţionali cu 
autonomie sunt scopuri în sine, Kant spune că ei au "demnitate", pe care o 
defineşte ca o "valoare necondiționată și incomparabilă" care, spre deosebire de 
"preţ", "nu admite echivalent”. Ca o valoare necondiționată, demnitatea nu 
depinde de faptul contingent că ceva este util, dorit, sau chiar plăcut. Prin contrast, 
lucrurile care au doar "preţ", sau valoare condiţionată, au o valoare care depinde 
de utilitate ("valoare de piaţă”) sau cel puţin de un sentiment individual ("valoare 
afectivă”). Once are doar preţ are o valoare care "admite un echivalent” şi poate 
face obiectul unor schimburi calculate; indiferent cât de mare ar fi valoarea sa, 
poate exista în principiu altceva care să compenseze pierderea şi să justifice 
sacrificiul. Bunurile materiale, reputația și plăcerile ca atare au doar preţ, astfel 
încât cantități oricât de mari din aceste lucruri pot fi uneori rezonabil sacrificate de 
dragul altor lucruri care au același tip de valoare. Prin contrast, demnitatea este 
"deasupra oricărui preţ”, așa că cineva nu poate niciodată acționa contrar 
demnităţii altcuiva de dragul unor lucruri care au doar preţ, indiferent cât de mare 
ar fi acel preţ“. 

În al cincilea rând, principiul kantian fundamental are a face în mod direct 
nu cu "acţiuni exterioare”, ci de atitudini sau priorităţi valorice (value priorities) 
care stau în spatele felului în care îi tratăm pe ceilalți și pe noi înşine. Anumite 
acte (e.g., sinuciderea și crima) şi instituţii (€.g., sclavia) sunt condamnate nu doar 
ca tipuri de comportament intenţional care duc la consecinţe indezirabile, ci ca 
manifestări ale unor priorități valorice intolerabile. Exemplul sinuciderii este 
instructiv în acest caz. De pildă, în Întemeiere sinuciderea pe care o condamnă 
Kant este curmarea vieţii cuiva deoarece calculul hedonist prezice că viitorul 
aceluia îi va aduce mai multă durere decât plăcere (G 89, 97). Kant spune în altă 
parte că a evita sinuciderea este o datone "perfectă" sau fără excepții, dar el 
acceptă faptul că rămâne o problemă deschisă, care aparține cazuisticii, dacă ar 
trebui considerat ca sinucidere autosacrificarea deliberată pentru patrie sau 
sinuciderea cu scopul de a evita o condamnare nedreaptă la moarte ori nebunia 
terminală cauzată de mușcătura unui câine turbat (MPV 84). Este evident că 
principiul care operează în acest caz nu este acela că uciderea intenționată a unei 
fiinţe umane este întotdeauna moralmente greşită, ci mai degrabă acela că (lăsând 
la o parte puţinele excepţii imaginabile) temeiurile pe care le au oamenii pentru a 
se sinucide au doar o valoare condiţionată ("preţ") care nu poate fi comparată cu 
demnitatea umană. 


[e x RS a >: R E) a - : : 
" Datorită locului central pe care îl ocupă ideea de „demnitate”, de acum înainte voi folosi 
sintagma „principiul demnităţii” pentru a trimite la reconstrucţia mea a principiului Kantian după 
care trebuie întotdeauna să tratăm umanitatea ca scop în sine. 

Această înţelegere a principiului kantian al demnității se potriveşte bine cu 
celelalte moduri în care Kant foloseşte ideea umanității ca scop în sine în partea a 
doua a Metafizicii moravurilor care se ocupă de etică dincolo de aspectele ce ţin 
de lege, dreptate și drepturi. De exemplu, principiul este folosit pentru a 
condamna beţia şi lăcomia gurmandă (care ne împiedică funcţionarea rațională), 
batjocora (care îi tratează pe oameni ca lipsiți de valoare) şi servilismul (care 
exprimă atitudinea că valoarea umană a unui om se măsoară prin utilitatea lui 
pentru ceilalți) (MPV 88-90, 96-100, 132-33). Datoria de a-i respecta pe ceilalți 
este întemeiată pe valoarea umanităţii lor, nu pe realizările lor sau pe conduita lor 
morală; şi, în mod semnificativ, datoria de a promova fericirea celorlalți nu este 
întemeiată explicit pe principiul demnității (MPV 112-19). Rezumând, aceste 
principii spun că fiecare trebuie să urmărească să conserve, să dezvolte, să 
exercite și să „onoreze” natura sa de agent rațional și să o respecte în celelalte 
fiinţe umane, indiferent cât de imoral şi irațional s-ar comporta acestea. A 
conserva viața umană per se nu este unul dintre principii. 

Acum, deşi aplicaţiile de mai sus ilustrează principiul demnităţii, ele nu 
privesc tipul de alegeri între viață şi moarte cu care terorismul ne poate confrunta. 
În legătură cu aceste din urmă cazuri, este mai relevant ceea ce spune Kant despre 
lege și dreptate în prima parte a Metafizicii moravurilor. Dar înainte de a ne 
concentra asupra acestui aspect, trebuie să răspundem unei întrebări suplimentare 
privitoare la interpretarea principiului demnității. 

Pe scurt, problema este aceasta: dat fiind faptul că demnitatea nu poate fi 
tranzacționată pentru nici un preț, poate fi oare demnitatea sacrificată pentru mai 
multă demnitate? Să punem întrebarea mai puţin criptic: presupunând că, aşa cum 
am hotărât, demnitatea este „deasupra oricărui preţ” şi deci nu poate fi sacrificată 
pentru lucruri care au doar o valoare condiţionată, implică acest principiu în 
continuare că demnitatea însăși este o valoare non-cantitativă ce nu admite 
comparații de genul „Demnitatea acestei (persoane) este mai mare decât 
demnitatea acelei (persoane)” sau „Două lucruri cu demnitate valorează de două 
ori mai mult decât unul singur”? Oare demnitatea „nu admite echivalent” doar față 
de lucrurile cu valoare condiționată sau nu există echivalenți nici între lucrurile 
care au demnitate? Din moment ce demnitatea este valoarea atribuită fiinţelor 
umane, este evident că aceste întrebări vor influența hotărâtor răspunsul la 
întrebarea: când permite principiul demnității (dacă permite vreodată) sacrificarea 
unei ființe umane în schimbul vieţii uneia sau mai multor fiinţe umane diferite? 

Când citim că |. Kant a fost de acord cu pedeapsa capitală şi uneon cu 
uciderea în caz de război, suntem tentaţi să tragem concluzia că |. Kant însuși a 
înțeles principiul demnității într-un sens mai permisiv, dându-ne voie să Justificăm 
anumite tipuri de ucidere a ființelor umane pe temeiul că demnitatea mai multor 
persoane cântărește mai greu decât demnitatea câtorva. Totuși. din motive textuale pe 
care nu le mai menţionez aici, nu cred că această interpretare este corectă. Ceea ce 

este mai important pentru scopurile noastre e că interpretarea mai penmisivă 
subminează ceea ce părea să fie trăsătura specifică a eticii kantiene, anume refuzul ei 
de a reduce deciziile morale la cântărirea și punerea în balanță a unor valon 
comensurabile.” În interpretarea permisivă, teoria ar deveni doar o altă versiune a 
unui lip întru totul familiar: anume, o teorie care mai întâi atribuie o cantitate de 
valoare intrinsecă diferitelor rezultate posibile și apoi consideră decizia corectă ca 
fiind o funcţie de aceste atnbuiri valorice. Teoria lui Kant ar avea în acest caz 
trăsătura unică de a dispune de două scale valorice (demnitate și preţ), orice cantitate 
de valoare din prima scală funcţionând ca un „atu” în raport cu orice cantitate de 
valoare de pe a doua scală; ea ar confeni o mai mare valoare faptului de a trăi ca agent 
rațional, opus valorilor hedoniste. Însă, asemeni formelor sofisticate de utilitarism 
care dau o netă priontate vieţii umane în raport cu plăcerile animalice, o asemenea 
teorie ar considera că „binele are prioritate faţă de corectitudinea morală” și ar trata 
alegerile morale ca fiind în esență o problemă de calcul. 

De aceea, pentru discuţia care urmează, vom lucra cu a doua interpretare, 
cea non-permisivă. Potrivit acesteia, demnitatea este în continuare „deasupra 
oricărui preț” în sensul inițial: demnitatea nu trebuie niciodată violată în schimbul 
unor lucruri care au doar preţ. Dar în acest caz demnitatea nu trebuie înţeleasă ca 
noțiune cantitativă. Demnitatea este „fără echivalent” chiar şi între alte lucruri care 
au demnitate, în sensul că nu se pot justifica violări ale demnităţii susținându-se că 
ele reprezintă un sacrificiu necesar pentru a promova „mai multă” demnitate în 
altă parte. De aceea, distrugerea a ceva ce are demnitate, dacă ar putea fi vreodată 
justificată, nu poate fi justificată doar prin cântărirea cantităților de valoare 
intrinsecă, nici măcar dacă ar fi vorba de valoarea cea mai înaltă. Astfel, atribuirea 
unei demnități oricărui agent rațional are rolul nu de a introduce un nou tip de 
calcul al valorilor, ci mai degrabă de a ne bloca tendinţa de a trata agenţii raționali 
ca mărfuri care pot fi schimbate între ele. Mai mult, „corectitudinea morală” (/he 
right) rămâne anterioară „binelui” (/he good) prin aceea că atribuirea de demnitate 
agenţilor raționali rezultă dintr-o poruncă raţională/morală de a adopta și de a 
acţiona conform unei anumite atitudini față de agenţii raționali, nu dintr-o teză 
metafizică despre valori intrinseci sau dintr-o teză empirică despre preferințele 
fix ate de natura umană. 

Deşi analogia nu este perfectă, putem spune că atitudinea Kantiană față de 
conservarea vieţii agenţilor raționali este mai degrabă asemănătoare atitudinii pe 
care o au anumite persoane pioase față de un obiect pe care îl consideră „sacru” 
sau „sfânt”. Ele respectă şi preţuiesc obiectul şi se străduiesc cu toată puterea să îl 
conserve. Gândul că ar putea să fie nevoite să distrugă obiectul este o oroare 
pentru ele, aşa că depun toate eforturile pentru a evita situaţiile în care distrugerea 


E! ate su fa a A s sia = i 

Refuzul de a reduce deciziile morale la cântărirea costurilor şi beneficiilor nu înseamnă, cu 
siguranţă, că o asemenea cântărire nu are niciodată un rol legitim în gândirea morală, deşi anumite 
remarci mai extreme ale lui Kant ar sugera că el ar fi gândit astfel. 

sa ar fi necesară. Ele văd obiectul ca fiind „de neînlocuit”, nu doar în sensul că nu 
l-ar schimba pentru nici o copie identică, ci în sensul că nici măcar nu pot accepta 
înlocuirea lui cu mai multe alte obiecte prețuite în același fel, ca valori 
comensurabile ce ar putea compensa pierderea. Însă, dacă ar apărea anumite 
circumstanțe nefericite, ele ar putea totuşi accepta că trebuie să distrugă obiectul, 
de exemplu pentru a împiedica profanarea lui de către duşmani. Atitudinea care 
spune că asemenea obiecte „nu admit echivalent” nu se traduce pur şi simplu 
într-un principiu de acţiune confonm căruia acestea nu trebuie niciodată distruse, 
ci este mult mai complex. Ea se referă de asemenea la felul în care ar trebui văzută 
pierderea lor, la cum trebuie să acționăm pentru a preveni situaţiile în care 
anumite pierderi vor rezulta inevitabil din alegerile noastre și cum ar trebui să 
gândim ce este de făcut atunci când asemenea situații tragice au loc. 

Atitudinea în discuţie este poate mai uşor de intuit dacă ne gândim la felul 
în care ar privi un părinte iubitor situația groaznică de a putea salva de la înnec fie 
pe unul dintre copiii săi, fie pe alți doi, dar nu pe toți. Cu siguranţă el ar fi 
îndreptățit să îi salveze pe cei doi, dar este greu de conceput că ar accepta să 
spunem că Justificarea rațională a gestului său a fost aceea că cei doi valorează de 
două ori mai mult decât celălalt. Desigur, problema este de a determina ce altă 
justificare rațională poate fi găsită. 

Cred că interpretarea mai radicală a principiului demnităţii, cea 
non-permisivă este cea răspunzătoare pentru atractivitatea principiului; dar tot ea 
este cea care generează în modul cel mai acut provocarea consecinţioniştilor. 
Principiul nu interzice în mod absolut uciderea ființelor umane şi nici nu ne 
interzice cu necesitate, atunci când nu avem nici o altă opţiune, să facem alegerea 
dificilă care are ca rezultat moartea câtorva și salvarea mai multora. Dar, dacă 
asemenea alegeri pot fi justificate din punct de vedere moral, ele nu pot fi 
justificate doar de ideea că „vieţile unui număr mai mare de oameni valorează 
mai mult decât viețile câtorva oameni”, sau chiar [de ideea că] „mai multe vieți 
nevinovate valorează mai mult decât mai puţine [vieţi nevinovate)”. Şi mai 
evident este că principiul demnităţii nu pennite ca alegerile să fie justificate de 
gândul că prin conservarea vieților unor oameni mai fericiţi vom produce 
experiențele cu cea mai mare „valoare intrinsecă”. 

Atunci, problema este cum ar putea un kantian, în ciuda acestei restricții 
severe față de modul consecinţionist de gândire, să justifice vreodată aceste 
alegeri dificile, între viață şi moarte, care par a se impune la nivel intuitiv, mai 
ales în cazurile în care, la un anumit nivel al deliberării, numărul pare a începe 
să conteze? Problema este mult mai ușor de enunțat decât de rezolvat, dar cred 
că anumite indicii în legătură cu răspunsul pot fi găsite în concepţia lui Kant 
asupra coerciţiei şi pedepsei impuse de stat, aspect asupra căruia mă voi 
concentra acum. 

III. Demnitate, pedeapsă şi folosirea forței letale împotriva 
terorismului 


Kant a susţinut că dreptatea (justice) nu numai permite, ci chiar necesită 
pedeapsa capitală pentru crimă (murder). Nu sunt de aceeaşi părere, dar cred 
că ceea ce spune Kant pentru a-și justifica poziția sugerează, cel puţin, cum 
poate fi reconciliat în anumite cazuri principiul demnităţii cu folosirea forței 
letale împotriva teroriștilor. De asemenea, ceea ce spune el deschide o cale de 
a gândi cazurile în care răspunsul la amenințarea teroriștilor ar pune în pericol 
vieţile unor persoane nevinovate. Încă o dată, voi reconstrui liber concepţia 
lui Kant, fără-a mai argumenta, deoarece scopul meu aici este de a discuta 
asupra unei posibile reconcilieni, nu asupra unor probleme ce țin de 
interpretarea textului.ă 

Asumpţia de fundal a discuţiei este aceea că avem de-a face cu agenți care 
sunt raţionali, deși nu neapărat morali sau ideal raţionali. Ei ştiu ceea ce fac, sunt 
capabili de auto-control şi ştiu destul de bine diferenţa dintre ceea ce este corect 
(right) şi incorect (wrong) [din punct de vedere moral]. Mai mult, ei sunt dispuși, 
chiar și atunci când acţionează imoral, să recunoască cerințele morale ca raționale 
şi nu doar ca impuse de ceilalți. Atunci când conștiința și argumentul moral nu 
reuşesc să-i convingă să renunțe la proiectele lor imorale, ei sunt, de regulă, 
suficient de raționali încât să fie descurajaţi de amenințările clare şi credibile la 
adresa propriei lor bunăstări. Desigur, aceste asumpții nu sunt întotdeauna 
satisfăcute în lume reală; iar în măsura în care nu sunt satisfăcute, argumentația 
kantiană ar putea fi viciată. 

În continuare, să acceptăm, din diferite motive, că ființele umane trebuie 
să se unească în comunități, cu legi comune tuturor, care să atribuie fiecăruia 
drepturi și responsabilităţi. Într-o „stare de natură” (sau anarhie), rațiunea 
individuală și conştiinţa nu ar fi în fapt de ajuns pentru a crea şi conserva 
condițiile necesare pentru ca oamenii care trăiesc împreună să ducă o viaţă de 
agenţi raționali. Astfel, statele sunt necesare pentru a defini şi a asigura fiecărei 
persoane, ca agent rațional şi autonom, o şansă rezonabilă pentru viață şi libertate. 
Aşadar, există atât motive morale cât și prudenţiale pentru a forma și sprijini 
autorităţile civile înzestrate cu putere coercitivă. 

Lucrurile stând astfel, principiul demnităţii trebuie aplicat nu doar 
relațiilor dintre indivizii izolați ci, înainte de toate, construirii unui sistem de legi 


* Kant vorbeşte despre pedeapsă în mai multe lucrări, dar în primul rând în prima parte a 
Metafizicii moravurilor, tradusă uneori separat cu Principiile metafizice ale teoriei dreptului. 
Viziunea mea asupra poziției lui Kant este prezentată pe scurt în „Kant's Anti-Moralistic Strain”, 
retipărită în acest volum. Pentru o altă interpretare vezi Edmund L. Pincoffs, The Rationale of 
Legul Punishment (New York, Humanities Press, 1966), cap. 1). 

care pot oferi cadrul pentru relaţiile morale dintre indivizi”. Atunci când încercăm 
să stabilim implicaţiile principiului demnităţii în cazul legilor, trebuie să adoptăm 
punctul de vedere al legislatorilor din „imperiul scopurilor”, adică al unor 
persoane pe deplin raționale şi autonome, fiecare având „scopuri private” dar 
„făcând abstracţie de diferențele personale” și dând naştere doar unor legi 
universale!%. Din acest punct de vedere, Kant şi Rawls sunt de acord că primul 
principiu al dreptății adoptat ar fi acela că sistemul de legi trebuie să asigure 
fiecărei persoane, făcându-se abstracție de contingențele particulare, o șansă egală 
şi deplină de a-şi trăi viaţa ca agent raţional, în cadrul constrângerilor acelor legi. 
Acesta este în esență ceea ce Kant numeşte „principiul universal al dreptăţii” şi el 
este, desigur, mai mult sau mai puţin, primul principiu al dreptăţii al lui Rawls". 

Din păcate, natura umană fiind aşa cum este, doar articularea legilor care 
coordonează activitățile şi stabilesc porția echitabilă de libertate pentru fiecare nu 
este de ajuns pentru a asigura respectarea lor. Mulţi vor depăşi limitele și vor viola 
libertatea celorlalți. De aceea, coerciția este necesară ca o „obstrucţie a 
obstrucționării libertății” (MEJ (Metaphysical Elements of Justice), 35-36). 
Puterea coercitivă a statului trebuie să ofere mobiluri astfel încât, chiar și fără 
conştiinţă, fiecare să aibă un temei clar și suficient pentru a nu viola libertatea 
celorlalți (așa cum este defmită de legile drepte). Scopul sistemului legal coercitiv 
nu este cel de a maximiza bunăstarea sau de a le da celor vicioși moral ceea ce 
merită, ci mai degrabă de a crea condiţiile în care fiecare are, atât cât este posibil, 
o şansă echitabilă de a-şi trăi viaţa ca agent rațional şi autonom. 


” Acesta este un punct crucial în firul argumentaţiei kantiene pe care o sugerez. Este asemănător 
orientării procedurale a lui Rawls de a fixa mai întâi constrângerile morale pe structura de bază a 
societăţii şi abia apoi de a elabora principiile interacțiunii dintre indivizi. Ideea este de a lua 
principiul demnităţii, aşa cum a fost prezentat iniţal, ca fiind inflexibil dar abstract, nefiind 
specificat modul său de aplicare. Exemplele din Înremeiere ilustrează aplicarea sa la relațiile 
interpersonale dintr-un presupuns cadru al unei societăți constituite care are o ordine juridică 
legitimă. Principiile metafizice ale teoriei dreptului ridică întrebări preliminare despre justificarea 
morală şi limitele oricărui sistem de legi publice, cu asumpţia că relațiile de zi cu zi dintre indivizi 
trebuie să se conformeze tuturor cerințelor dreptăţii privitoare la” acest cadru necesar. De aceea, 
sugestia pe care o examinăm este acea că principiul demnităţii se aplică mai întâi deciziilor cu 
privire la sistemul legilor publice de bază şi doar apoi deciziilor individuale care rămân 
nedeterminate de aceste legi. Deşi prioritatea implicită aici poate fi pusă la îndoială, ea nu este 
aceeaşi cu viziunea inconsistentă că principiul absolut al demnităţii se aplică independent legilor şi 
comportamentului individual şi că atunci când aceste aplicaţii intră în conflict ar trebui să facem 
excepții în sfera individuală. 

9 Aici schițez o reconstrucție a perspectivei legislative kantiene, pe care o tratez mai pe larg, în 
„The Kingdom of Ends”, retipărit în acest volum. Viziunea este lărgită (și puțin modificată) în 
„Kantian Constructivism in Ethics”, de asemenea retipărit aici. Desigur, ideea de bază este 
asemănătoare cu ideea „poziţiei originare” din teoria dreptăţii a lui John Rawls, dar există şi 
diferențe importante. 

'! Vezi MEJ 35 şi A Theory of Justice a lui John Rawls (Cambridge: Harvard University Press, 
1971), chap. 1. 

Desigur, reprezentanţii statului nu pot fi prezenţi de fiecare dată când o 
persoană începe să încalce libertatea altcuiva, contrar legilor drepte, aşa că este 
necesar un sistem de pedepse. Deși aplicabil doar după ce o infracţiune a fost 
comisă, sistemul de pedepse poate servi pentru a „obstrucționa obstrucționarea 
libertăţii” prin ameninţări credibile, care oferă mobiluri raţionale, altele decât 
conştiinţa [morală], pentru ca fiecare să rămână înlăuntrul graniţelor libertăţii care 
i-a fost în mod echitabil alocată. Ameninţările trebuie să fie reale, aplicabile şi 
publice, astfel încât să fie credibile, și ele trebuie aplicate aşa cum prescrie legea, 
urmărindu-se atât echitatea cât şi eficacitatea. 

Totuși, sistemul pedepselor trebuie să aibă nu doar un rol de descurajare 
rațională; el trebuie de asemenea să onoreze demnitatea fiecărui agent raţional. 
Asta înseamnă că delicvenţii trebuie trataţi cu respect, ca ființe umane, şi nu 
trebuie umiliți sau folosiţi ca niște animale. Înseamnă, de asemenea, că infractorul, 
ca orice alt cetăţean, trebuie să fi beneficiat de o şansă echitabilă de a evita 
pedeapsa. Astfel, legile ex post facto, responsabilitatea automată (strict liability) şi 
pedepsele impredictibile trebuie evitate'?; legea penală trebuie să fie publică, ușor 
de înţeles, aplicată uniform şi preocupată de „acţiuni externe” care pot fi dovedite, 
mai degrabă decât de calități morale interioare. La modul ideal, pedepsele ar 
trebui să fie doar atât de severe încât, în condiţiile unei aplicări eficiente, 
persoanele raționale şi care-și urmăresc interesul să poată vedea că fiecare delict e 
improbabil să fie profitabil şi cu toate acestea standardele de proporționalitate 
dintre pedeapsă şi infracțiune sunt respectate. Sistemul trebuie să poată fi justificat 
chiar și în ochii criminalului în măsura în care acesta e dispus să privească 
problema cu demnitate din perspectiva unui agent rațional între alții. 

Kant credea că sistemul care satisface cel mai bine aceste criterii se 
bazează pe jus talionis sau „ochi pentru ochi” ca regulă ce determină gradul şi 
tipul de pedeapsă care ar trebui ataşat fiecărei infracțiuni (MEJ 101). Astfel, 
execuţia ar fi pedeapsa pentru crimă. Aşa cum am argumentat în altă parte, aceasta 
nu se întâmplă pentru că „natura interioară vicioasă” a ucigașului ar merita 
pedeapsa cu moartea şi cu atât mai puțin pentru că ucigașul și-a pierdut dreptul de 
a mai fi considerat ca subiect juridic şi ca ființă umană. Şi nici nu cred că 
argumentul principal al lui Kant ar susține pretenția implauzibilă că, săvârşind o 
infracțiune cu o pedeapsă cunoscută, criminalul chiar şi-ar fi dorit propria 
pedeapsă. Justificarea rațională, implicită în trăsăturile centrale ale teoriei kantiene 
a dreptului, este aceea că pedeapsa capitală este o parte necesară a unui sistem 
echitabil, necesar pentru a asigura fiecărui cetăţean, în măsura în care este posibil, 
şansa de a-și trăi viaţa ca agent raţional şi autonom. 


” „Legi retroactive” şi „responsabilitate automată”, adică responsabilitatea pentru delicate în 
lepătură cu care nu ai intenționat sau ştiut circumstanțele ori consecințele. De exemplu, 
responsabilitatea unui şef pentru faptele subalternilor sau responsabilitatea de a vinde țigări unui 
minor (n.trad.). 


93 


Putem pune la îndoială anumite asmuţii, cum ar fi aceea, de exemplu, că 
doar pedeapsa cu moartea poate oferi contra-mobiluri (non-morale) adecvate în 
cazul crimelor şi că echitatea cere aplicarea inflexibilă a pedepsei. Dar haideţi să le 
acceptăm deocamdată. Cum se potrivește reconstrucţia pe care am dat-o uciderii pe 
baze juridice (judicial killing) a ființelor umane cu principiul demnității? Acest 
principiu, aplicat sistemelor de legi juridice, presupune evident că infractorii trebuie 
trataţi cu respect, că pedeapsa cu moartea ar trebui aplicată cu reținere și că 
sistemele ar trebui să conţină alte trăsătun menite să prevină infracțiunile care cer 
pedeapsa cu moartea. Principiul demnității implică de asemenea că pedeapsa cu 
moartea nu poate fi justificată prin argumentul că ar economisi bani, ar reduce 
teama, sau ar promova fericirea celor mai mulţi oameni. Justificarea nu poate fi nici 
doar aceea că „vom salva mai mulți oameni decât ucidem” sau „oamenii pe care îi 
salvăm valorează mai mult decât aceia pe care îi omorâm”. 

Însă justificarea schițată mai sus nu a fost de felul acesta. Ea folosea 
principiul demnităţii pentru a stabili standardele unui sistem general de legi, 
ajungând la concluzia că un sistem juridic exprimă respectul pentru valoarea 
incomparabilă a fiecărui agent rațional căutând să asigure fiecăruia, în ciuda unor 
accidente particulare, o şansă pe deplin echitabilă de a trăi ca un agent raţional. 
Un sistem general de legi recunoaște valoarea cetăţenilor nu aşa cum e aceasta 
definită la un moment dat de trăsăturile lor de caracter, de rolul lor social, de 
reușitele şi de comportamentul de până atunci, ci aşa cum sunt aceştia concepuți 
într-un mod mai abstract ca agenţi raționali caracterizați de continuitate temporală 
şi capabili să aleagă orice număr de roluri şi de cursuri ale acțiunii. Atunci când se 
aplică pedeapsa justă, se poate argumenta că sistemul a asigurat, pe cât posibil, 
chiar şi criminalului, abstracție făcând de alegerile lui particulare, o viaţă întreagă 
în care dispune de maximul de libertate posibil într-un sistem imparţial de legi. 
Deşi criminalul nu doreşte (wish) ca instanțele judecătoreşti să aplice pedeapsa în 
cazul lui, sistemul respectă pe cât posibil ceea ce el voieşte (wi/) sau ar voi ca 
acest sistem juridic să facă dacă ar privi problema doar din perspectiva unui agent 
rațional, făcând abstracţie de istoria sa particulară și de circumstanțe. Dacă, așa 
cum credea Kant, pedepsirea crimei cu pedeapsa capitală este o componentă 
necesară a acelui sistem, criminalii nu ar trebui să aibă nici o plângere legitimă că 
legea nu le-a respectat demnitatea umană.!* 


Merită să subliniem aici încă o dată faptul că principiul demnității nu spune că prelungirea vieţii 
unui agent rațional este valoarea care le surclasează în mod absolut pe toate celelalte, deşi 
atitudinea lui Kant din Întemeiere, de puternică împotrivire la adresa sinuciderii (combinată cu 
absența unor cazuri de ucidere justificată), sugerează cititorilor deseori acest lucru. Cea mai 
evidentă cale de a arăta că cineva prețuieşte un obiect fizic, să spunem o vază „inestimabilă”, este 
de a arăta că el face tot ce-i stă în putință pentru a preveni distrugerea ei, (aproape) orice s-ar 
întâmpla. Dar „agenții raționali” nu sunt /ucruri ca vazele şi, prin umiare, în cazul lor e mai 
complicat să spui ce anume înseamnă să-i prețuieşti pentru ceea ce sunt. Atribuirea valori: supreme 
agenţilor rațional: în genere ne obligă nu doar să căutăm să-i conservăm, ci de asemenea să 
respectăm structurile cu care ei, ca agenți raționali, sunt de acord. 

Această manieră de a gândi, în măsura în care e convingătoare, poate fi 
uşor extinsă pentru a justifica legi care autorizează poliția, în anumite cazuri 
extreme, să ucidă un terorist care ameninţă în mod iminent viaţa unor cetăţeni care 
respectă legea. Potrivit asumpției mele inițiale, teroristul nostru, asemeni 
criminalului, este un agent competent rațional care în mod flagrant şi imoral 
încalcă graniţele libertăţii pe care un sistem drept de legi încearcă să o asigure 
fiecăruia, inclusiv lui'”. Autorizând poliția să folosească forța necesară, chiar și 
forța letală, împotriva teronştilor implicaţi direct în activităţi care ameninţă viețile 
celorlalți, sistemul serveşte pentru a „obstrucționa obstrucționarea libertăţii” fără a 
viola demnitatea cuiva. De fapt, acest argument pentru folosirea forței letale 
împotriva acțiunii teroriștilor pare mai putemic decât argumentul pentru 
pedepsirea crimelor cu pedeapsa capitală, deoarece în cel de-al doilea caz 
eforturile de prevenire au eșuat şi rămâne o problemă controversată dacă pedeapsa 
capitală este necesară ca descurajare. 


IV. Demnitatea şi punerea în pericol a ostaticilor nevinovați 


Până acum am luat în considerare doar modul în care principiul demnității 
ar putea fi reconciliat cu politicile care presupun luarea vieților teroriștilor înşişi, 
date fiind anumite asumpţii tari despre cum sunt teroriștii. Această analiză 
sugerează că un Kantian poate admite excepţii legitime de la regula „Nu ucide 
fiinţe umane”, chiar dacă rămâne cu o putemică înclinaţie pentru aplicarea acelei 
reguli în majoritatea cazurilor. Totuşi, apar întrebări mai spinoase atunci când 
luăm în considerare cazul cum să răspundem actelor teroriste care pun în pericol 
vieţile unor persoane nevinovate. În această situație nu mai putem susţine în fața 
persoanelor [nevinovate] ale căror vieți le punem în pericol că au încălcat cu bună 
ştiinţă graniţele libertăţii alocate lor într-un sistem echitabil de legi. Mai mult, în 
cel puţin câteva din aceste cazuri, simțul comun ne spune că numărul contează, că 
(de exemplu) a risca viața unui ostatic pentru a salva câteva sute nu este un lucru 
nerezonabil. 

Aici problemele sunt complexe. Mai multe variabile pot fi relevante. De 
exemplu, avem opțiunea de a negocia fără a pune în pericol pe cineva? Dacă nu, 
atunci morţii vor rezulta oare din acțiunea noastră violentă asupra teroriștilor sau 
din acțiunea teroriștilor înşişi atunci când refuzăm să negociem cu ei sau când îi 


Desigur, aceste asumpții pot să nu fie satisfăcute în situațiile reale. Teroriştii pretind adesea 
motive „înalte” şi neagă caracterul drept al sistemului legal pe care îl atacă. Din cauza diferențelor 
culturale, deseori noi nu putem face supoziţia că teroriştii au violat în cunoştinţă de cauză un cadru 
moral larg împărtăşit, iar în unele cazuri ei pot să nu satisfacă nici măcar condiția minimei 
raționalități. În măsura în care aceste asumpții se dovedesc false, tipul de justificare pe care l-am 
avut în vedere nu se aplică în nici un modplauzibil. 

atacăm? Persoanele pe care le punem în pericol sunt deja puse în pericol de către 
teroriști? Există vreo șansă de a salva persoanele pe care le punem în pericol? 
Cum estimăm şansele ca noi să ucidem ostaticii, ca teroriștii să ucidă ostaticii sau 
ca noi să salvăm ostaticii şi teroriștii să ucidă alți oameni? Şi cât de siguri suntem 
de aceste estimări? La câți supraviețuitori și la câți ostatici uciși ne așteptăm în 
cazul fiecărui scenariu? Cât de pure sunt intențiile noastre atunci când impunem 
acest risc? Există o politică recunoscută şi acceptată în mod public cu privire la 
aceste situaţii? 

Nu putem trece în revistă toate variantele, dar să începem cu unul din 
cazurile mai ușoare. Să presupunem că negocierile pentru a elibera ostaticii nu 
reprezintă o opțiune, așa că trebuie să atacăm sau să asistăm pasiv şi să acceptăm 
consecințele. Să presupunem mai departe că este aproape sigur că toţi ostaticii vor 
fi ucişi dacă nu facem o încercare de a-i salva. Dacă încercăm să îi salvăm, există 
o şansă destul de bună să putem salva toţi ostaticii, dar există de asemenea o şansă 
deloc neglijabilă să ucidem câţiva ostatici în cursul acestei tentative. Pentru 
simplitatea exemplului, să presupunem că pericolul la adresa atacatorilor şi a altor 
oameni nevinovaţi este minim. 

Cred că majoritatea oamenilor ar spune că ar trebui să facem încercarea de 
salvare a ostaticilor și că, dacă ucidem ostatici nevinovaţi în cursul tentativei, în 
ciuda precauţiilor noastre, noi tot am fi justificaţi să facem ceea ce a avut ca 
rezultat moartea lor. Până la urmă, ar putea spune ei, e o alegere între uciderea 
câtorva și uciderea tuturor. Așadar, se pare că în acest caz judecata intuitivă că 
numărul contează e valabilă. Deoarece sunt puse în pericol viețile unor persoane 
care nu amenință pe nimeni și respectă legea, kantianul nu poate justifica această 
judecată intuitivă prin acelaşi argument pe care l-am avut în vedere în cazul 
pedepsei capitale şi al folosirii forței letale împotriva teroriştilor înșiși. Contrar 
simțului comun, Kantianul trebuie să nu permită atacul sau, dacă nu, să găsească 
un nou argument. 

Cazul e simplificat de faptul că am stipulat că ostaticii care ar putea fi ucişi 
în cursul atacului ar fi ucişi oricum de către teroriști dacă nu am ataca noi. Nu e 
nevoie să punem în pericol viaţa unei persoane pentru a salva altele. Trebuie doar 
să justificăm riscul uciderii de către noi a acelei persoane în efortul de a preveni 
uciderea aproape sigură a respectivei persoane aflată în mâinile altora. 

Poate un Kantian justifica vreodată această situaţie? Din nou, principiul 
demnităţii presupune o respingere a uciderii sau chiar a riscului de a ucide ființe 
umane și el implică faptul că trebuie să depunem toate eforturile pentru a nu fi 
nevoiți să ajungem în situaţii în care aceste acţiuni ar fi necesare. Dar, cum 
principiul demnităţii nu interzice în mod absolut uciderea fiinţelor umane, el nu 
poate interzice în mod absolut asumarea unui risc serios de a ucide ființe umane. 
Intrebarea este, putem risca să ucidem persoane nevinovate în tipul de situație pe 
care am avut-o în vedere? 

Împrumutând o idee din argumentul pentru puterea coercitivă a statului şi 
pentru pedeapsa capitală, kantianul ar trebui să trateze problema nu din 
perspectiva cazului izolat, ci aşa cum ea apare din perspectiva politicilor și legilor 
generale aplicabile tuturor în decursul timpului. Aici problema este următoarea: ce 
politici publice moralmente legitime ar putea adopta o comunitate pentru a 
autoriza răspunsuri oficiale la adresa terorismului? Ca și mai înainte, punctul de 
vedere kantian potrivit pentru deliberarea asupra acestei chestiuni este cel al 
legislatorului rațional din „imperiul scopurilor”. 

Atașamentul legislatorilor faţă de principiul demnității înseamnă că ei sunt 
serios preocupați de conservarea șanselor fiecărei persoane de a funcționa ca un 
agent rațional autonom. Deci ei au un interes inițial de a salva vieţi. Dar 
principiul demnității impune de asemenea constrângeri asupra modului în care ei 
pot face acest lucru în mod justificat. De exemplu, legislatorii nu pot doar să 
atribuie o cantitate de valoare fiecărei vieți şi apoi să încerce să găsească politica 
ce maximizează valoarea totală. Mai mult, ei trebuie să găsească politici care pot 
fi justificate chiar și în faţa celor care vor suferi din cauza lor (în măsura în care și 
ei adoptă acelaşi punct de vedere legislativ). În plus, din moment ce demnitatea 
umană înseamnă mai mult decât simpla conservare a vieţii, legislatorii trebuie să 
aibă în vedere alte căi prin care politicile pot să afirme această valoare centrală. 
De exemplu, ei pot tinde să favorizeze politicile care exprimă pregnant și 
încurajează respectul reciproc, opunându-se politicilor contrare, indiferent de 
efectul acestor politici asupra ratei de supravieţuire. 

Consideraţiile despre demnitate, luate singure, sunt de multe ori 
insuficiente pentru a rezolva o problemă. Dar, în ciuda acestui fapt, poate exista o 
cale rezonabilă de a gândi problema din punct de vedere legislativ kantian. 
Fiecare legislator nu numai că prețuiește demnitatea umană, dar are de asemenea 
un set de „scopuri private”, pe care le poate urmări doar cât timp e în viaţă. (Las 
aici la o parte credințele despre nemurire.) Preţuind fiecare persoană ca pe un 
scop, legislatorul (sugerează Kant) are de asemenea temeiuri să acorde o anumită 
greutate scopurilor altora. Din punctul de vedere al legislării, legislatorii trebuie 
să „facă abstracție de conţinutul scopurilor private” și astfel nu se pot ocupa în 
detaliu de cine și ce vrea. Dar faptul că fiecare se preocupă în general de propria 
lui supravieţuire pare a rezulta din ideea că membrii au scopuni private (Şi sunt 
conștienți de lucrul acesta). Desigur, legislatorii se angajează să caute politici care 
promovează propria lor supravieţuire numai în condiţiile în care politica în cauză 
este în mod egal acceptabilă pentru ceilalți. Dar şi ceilalți au o preocupare similară 
pentru propria lor supravieţuire. Prin urmare, s-ar putea argumenta, toți ar fi 
în favoarea oricărei politici care ar promite să prelungească supraviețuirea 
persoanelor reprezentative ca persoane raționale autonome, în condiţiile în care 
alte lucruri ar rămâne neschimbate și acea politică ar fi consistentă cu principiul 
demnităţii. Fiecare legislator ar favoriza o anume politică atunci când ar privi-o 

din perspectiva proprie (concepută abstract) şi de asemenea atunci când ar 
revedea-o din perspectiva oricărei alte persoane. 

Acum, o anumită politică — corespunzător limitată de restricţii — care 
ar permite unor agenţi autorizați să pună în pericol viaţa unui ostatic în încercarea 
de a salva acel ostatic şi pe alţii de la o moarte aproape sigură, ar fi văzută, 
făcându-se abstracție de contingenţele particulare, ca îmbunătăţind șansele de 
supravieţuire în situația amenințării teroriste pentru fiecare cetăţean care respectă 
legea. Dacă lucrurile stau astfel, politica ar fi întemeiată și, se pare, nu ar fi în mod 
inerent contrară principiului demnităţii. Dacă, în plus, politica respectivă ar fi 
stabilită în cadrul unui proces politic legitim, dacă ar fi cunoscută tuturor și dacă 
ar fi pusă în aplicare de indivizi autorizaţi, atunci (în lipsa altor obiecţii) se pare că 
principiul demnităţii ar permite punerea ei în practică, chiar și cu riscarea serioasă 
a unor vieţi nevinovate. 

Acest argument este prea schematic pentru a putea trasa o linie de 
demarcație precisă între cazurile care pot fi permise și acelea care nu pot fi 
penmnise, dar măcar sugerează că un kKantian nu este forțat să aleagă între a trata 
demnitatea ca pe o cantitate măsurabilă şi a condamna orice ucidere evitabilă a 
unor persoane nevinovate. Raționamentul ne permite să luăm în calcul „şansele de 
supraviețuire” și astfel (în mod indirect) numărul de vieți în pericol, dar acest 
considerent intră în deliberare nu ca un principiu de bază („mai multe vieţi 
valorează mai mult decât mai puţine”), ci ca o informaţie pertinentă într-un stadiu 
ulterior al deliberării. „Încearcă să salvezi cât mai multe vieţi” poate deveni un 
principiu derivat foarte bine precizat pentru anumite circumstanţe specificate dar, 
dacă această maximă este restricționată corespunzător, ea devine compatibilă cu 
principiul demnităţii. Şi, desigur, ar fi o nebunie curată să susţii că şansele de 
supraviețuire, diferite în cazul fiecărei politici, nu constituie în nici un fel un 
considerent moral relevant.!* 

O întrebare mai dificilă ia naștere atunci când persoanele puse în pericol 
în cursul tentativei noastre de a elibera ostaticii nu sunt ostatici deja supuși 
riscului, ci alţii. Chiar dacă atacul va salva multe vieți, el nu poate fi apărat 
spunând că dă o șansă mai mare de supravieţuire chiar persoanelor amenințate 
de teroriști. După toate aparențele, a ataca ar însemna a trata persoanele mai 
puţine la număr ca fiind pasibile de a fi schimbate cu alte persoane în număr mai 
mare, contrar principiului demnității. 


'* Din cauza atitudinii foarte tranşante în privința anumitor probleme (e.g., minciuna), dezbaterile 
contemporane îl etichetează deseori pe Kant pur şi simplu ca „absolutist”, tratând orice teorie care 
admite că „numărul conteză” ca fiind una „consecinţionistă”, dar această viziune induce în eroare. 
Contează cum, din ce motive şi în cadrul căror constrângeri o teorie permite ca numerele să 
conteze. O interpretare (sau extindere) a teoriei lui Kant, care adrmte că uneori trebuie — la un 
anumit nivel al deliberării — să ținem seama de faptul dacă unul sau o mie de oameni vor fi ucişi, 
nu se „reduce” prin aceasta la consecinționism. 

Deși cred că există temeiuri serioase pentru a nu spnjini o permisiune 
generală de a ataca în asemenea cazuri, linia kantină de gândire pe care am avut-o 
în vedere nu duce cu necesitate la o interzicere absolută. Susţinătorii ei ar putea 
permite atacul în anumite cazuri extreme, delimitate cu atenţie dar, desigur, nu pe 
motivul că „mai multe vieți valorează mai mult decât mai puţine”. Raționamentul 
în favoarea atacului, ca şi mai înainte, ar trebui să fie acela că politica de atac în 
cazuri excepţionale de acest fel ar putea fi apărată din punctul de vedere al 
legislării în genere chiar și în faţa celor care ajung să fie victime din cauza ei. Din 
acel punct de vedere, argumentul ar fi acela că politica respectivă, luând în seamă 
toate aspectele, sporește șansele de supraviețuire ale fiecărui cetăţean 
reprezentativ (care respectă legea), fără a încălca vreuna din constrângerile 
esenţiale pe care le impune perspectiva legislativă kantiană. Pentru a arăta aceasta 
am putea avea nevoie să stabilim că șansele fiecărui cetățean de a ajunge în 
situaţia nefericită de a fi luat ostatic sunt în esență aceleași, indiferent de alegerea 
lui de a-și asuma riscuri speciale. Ar trebui de asemenea să luăm în considerare 
probabilitatea ca această politică să submineze respectul pentru viaţă, să conducă 
la asumarea stupidă a riscurilor şi să constituie obiectul abuzurilor oficialilor 
insensibili şi „domici de acţiune”. Un sistem legal sau un cod moral care ar spune, 
fără atente precizări, că "Autorităţile își pot asuma riscul de a ucide o persoană 
oricând cred ele că pot salva astfel mai multe persoane”, ar invita la abuzuri și, 
probabil, ar duce la pierderea mai multor vieţi pe termen lung. Mai mult, 
conservarea vieții umane nu este singura valoare aflată implicit în principiul 
demnităţii. Orice politică trebuie de asemenea să fie evaluată în legătură cu modul 
în care ea exprimă și încurajează respectul reciproc, onorează angajamentele 
asumate anterior, susține instituțiile drepte, ete.!€ 

Totuşi, putem presupune că o politică mai bine circumscrisă de acest fel va 
da fiecărui cetățean reprezentativ o şansă mai bună de a-și trăi întreaga viață ca 
agent rațional decât ar face-o interdicția absolută de a pune în pericol vieţi 
nevinovate în asemenea cazuri. Deşi miza s-ar putea să fie mai mare decât atât, 
argumentul în favoarea unei asemenea politici ar fi în principiu la fel cu 
argumentele în favoarea legilor de astăzi care permit poliţiştilor să depășească 
limita de viteză atunci când sunt angajaţi în mod direct în urmărirea unor hoți 
înarmaţi, deşi acest lucru impune un risc asupra conducătorilor auto care respectă 
legea. Dacă toate celelalte exigențe ar fi satisfăcute, asemenea politici ar putea fi 
aprobate de toți, dacă ar privi lucrurile dintr-un punct de vedere adecvat. 


19 Aceste constrângeri secundare pot fi importante. Argumentul meu nu este acela că orice politică 
ar fi acceptabilă dacă ar fi aprobată de legislatori raționali imparțiali, preocupați exclusiv de 
supravieţuire. Prețuirea demnităţii umane presupune mai mult decât a-ţi păsa de prelungirea vieții 
agenților raționali. Ideea este că principiul demnităţii ne va permite şi chiar ne va încuraja să luăm 
în calcul probabilitatea ca politica în cauză să salveze cele mai multe vieţi, în afara cazului în care 
circumstanțele arată că o politică ce maximizează şansele de supraviețuire violează sau 
subminează o altă valoare implicită în demnitatea umană . 

Pe această linie de gândire, calculul șanselor de supravieţuire ale fiecărei 
persoane reprezentative aflate sub incidența unor politici generale diferite ar fi o 
informație relevantă în justificarea de ansamblu, dar principiul fundamental 
privind răspunsul oficial la terorism va rămâne următorul: „Politicile publice 
trebuie să fie conforme principiilor acceptabile tuturor din punct de vedere 
legislativ abstract care, printre altele, privește fiecare persoană ca având o valoare 
incalculabilă”. Un mod de a respecta demnitatea tuturor este de a autoriza poliţia 
să îi pună pe oameni în situații de mare risc numai atât cât permit politicile 
publice pe care ei înşişi, ca agenți raționali, le-ar aproba. 


V. Sacrificarea intenționată a unor persoane nevinovate 


Scopul pe care l-am urmărit trecând în revistă această serie de cazuri a fost 
acela de a sugera un mod de a gândi (mai mult sau mai puţin) Kantian care ar 
putea reconcilia principiul demnității și opinia comună că în anumite circumstanțe 
este permis moral să ucizi teroriști și să pui în pericol ostatici nevinovați. 
Scenariile pe care le-am trecut în revistă ridică probleme numai în legătură cu 
asumarea riscului de a ucide persoane nevinovate în mod neintenţionat atunci 
când încercăm să-i salvăm pe alții. Oamenii raționali pot să aibă păreri diferite cu 
privire la gradul de risc care e garantat, dar aproape oricine va fi de acord că 
merită să ne asumăm unele riscuni de acest fel. Din păcate, putem să ne imaginăm 
situații în care terorismul ne confruntă cu alegeri mai oribile decât acelea pe care 
le-am discutat și despre aceste cazuri dezacordurile dintre filosofi vor fi şi mai 
mari. De exemplu, să presupunem că singurul mod de a preveni faptul ca un 
terorist să arunce în aer o clădire care adăpostește mulți ostatici este de a împușca 
teroristul printr-un ostatic nevinovat luat ca scut. Sau, încă și mai rău, să 
presupunem că am putea salva numeroșii ostatici aflați acolo numai ucigând 
deliberat o victimă nevinovată, la alegerea sa. 

Aici moralitatea tradițională trage linia, refuzând să autorizeze sacrificarea 
intenţionată a unei persoane nevinovate chiar și pentru a-i salva pe alţii.” Kant 
însuşi va fi fost oripilat de gândul acesta și e fără dubiu că mulți consecinționiști 
vor simţi la fel. Dar întrebarea este aici dacă zeoriile în chestiune pot permite 
uciderea și cum își pot ele justifica propriile concluzii. 


'"! Pentru a fixa discuţia, să presupunem că victima în discuţie este fie incapabilă, fie nu vrea să se 
prezinte ca voluntar şi că respectă legea şi că e dintre aceia cu risc ridicat de a fi ucişi de către terorişti. 
De acum înainte mă voi concentra pe cazuile în care uciderea sacrificială în chestiune va fi 
intenţionată, nu doar o „consecință neintenționată prevăzută”. (A ucide o victimă aleasă pentru a 
împiedica teroristul să acționeze este un exemplu clar; a-l împuşca pe terorist printr-un ostatic este un 
caz mai controversabi]). De asemenea, îmi restrâng, remarcile, ca şi mai înainte, la răspunsurile oficiale 
date teronsmului (e.g. poliția) şi presupunând că victimele sunt „nevinovate” într-un sens intuitiv, dar 
incă nedefinit. Desigur, într-o discuţie mai completă vor trebui luate în considerare şi alte variaţii. 

Aceste cazuri extreme ridică în faţa Kantianului o provocare care e diferită 
de cea care a fost principala mea preocupare până acum. Neliniștea nu mai e acum 
că teoria Kantiană nu poate pennite destul din ceea ce persoanele raționale ar 
permite; neliniştea e că teoria, așa cum e construită aici, permite prea mult ca 
fiind  moralmente tolerabil, autentic kantian sau semnificativ diferit de teoria 
consecinționistă.!8 

Acestea sunt preocupări importante, care merită o tratare mai completă 
decât cea pe care am dat-o aici.!” Un răspuns bine elaborat ar cere o mai detaliată 
caracterizare a perspectivei legislative kantiene decât cea pe care am dat-o deja. 
Dar, chiar şi fără aceasta, pare clar că legislatorii noştri Kantieni au temeiuri 
putemice să refuze autorizarea uciderii intenţionate a unor persoane nevinovate ca 
răspuns la actele teroriste. Cel mai evident e faptul că toate considerentele care-i 
fac pe legislatorii Kantieni să aibă rezineri la a pune în pericol ostaticii nevinovaţi 
vor fi temeiuri încă şi mai puternice pentru a nu autoriza uciderea intenționată de 
nevinovaţi. A legitima o asemenea ucidere ca politică publică ar fi o invitație 
periculoasă la abuz pentru oficialii corupți, închipuiți şi superficiali. Această 
politică ar diminua probabil sentimentul securității şi încrederii tuturor. Cei ce 
ocupă posturi cu autoritate nu ar putea spune niciodată cinstit nici măcar unei 
persoane iubite „nu te voi ucide sau nu te voi preda ucigaşilor niciodată”. Mai rău 
chiar, disponibilitatea oficială de a ucide persoane nevinovate ca răspuns la 
amenințările teroriste nu doar că va încuraja un asemenea șantaj, ci va întări 
totodată puterea teroriştilor. Lansând ameninţări convingătoare că vor face un rău 
şi mai mare, teroriștii pot manipula uşor autoritățile determinându-le să facă un 
rău mai mic. Astfel, cei fără de lege pot să folosească aplicarea legii ca ajutor în 
ducerea la îndeplinire a sarcinilor lor murdare. 

Puţini vor nega că politica generală de a ucide oameni nevinovaţi pentru 
a-i bara pe terorişti va avea aceste consecințe rele, şi multe altele; dar unii vor 
încerca să ridice o obiecţie pusă adesea consecinționiştilor. Ei ar putea argumenta 
bunăoară că în unele situaţii extraordinare un sacrificiu singular, ţinut secret, 
neautorizat, al unei persoane nevinovate ar putea salva vieți fără a mai ridica toate 
problemele legate de admiterea deschisă a unei politici de negocieri cu teroriștii. 
In acest caz, continuă obiecţia, uciderea va fi tot moralmente greșită dar nu pentru 
temeiurile date mai sus. 

Acest  contraexemplu poate pune probleme anumitor genuri de 
consenciţionism, dar el nu se aplică utilizării limitate a perspectivei legislative 
kantiene pe care am propus-o aici. Această idee a fost introdusă nu ca o procedură 


5 Aceste neliniști au fost des și bine exprimate la întâlnirile în care am prezentat acest articol, 
precum şi de către un cititor anonim. Acestora le datorez nu doar mulțumiri ci, cu timpul, un 
răspuns mai complet. 

" Aşa cum mi-a reamintit Larry Becker, orice teorie care încearcă să rezolve aceste dileme va lăsa 
nefericite persoanele conştiincioase deoarece, în ciuda bunăvoinţei noastre, unele lucruri de care 
oamenilor buni le pasă profund vor fi pierdute iar alegerile noastre influențează care anume vor fi 
acestea. 

de decizie morală atotcupninzătoare, ci ca un experiment mintal care să ghideze şi 
să constrângă tentativele de a justifica politicile publice cu privire la chestiuni 
cum ar fi crima și terorismul, în cazul cărora a nu avea politici publice aplicabile 
prin forță ar fi un dezastru. O asumpţie crucială de fundal a fost aceea că 
procedura justifică politici numai în măsura în care sunt recunoscute deschis şi 
scrupulos administrate. Dacă e să justificăm unele „excepţii” prin procedura 
legislativă, atunci ele trebuie justificate ca aspecte deschise ale unei politici 
publice generale și nu ca deviații secrete și singulare. 

O etică de tip Kantian trebuie de asemenea să țină seama de următoarele. 
Principiul demnității cere ca noi să privim întotdeauna fiecare persoană ca având 
o valoare incomparabilă şi astfel nu doar ca pe un mijloc, fie el și un mijloc folosit 
în vederea unor scopuri valoroase. Aceasta e o atitudine pe care e cazul să ne-o 
menţinem în viața de fiecare zi, dar e și o constrângere impusă gândirii din 
punctul de vedere legislativ abstract amintit mai sus. Așadar, pentru a justifica 
înfăptuirea unei ucideri deliberate, o persoană trebuie să fie capabilă să stea față în 
faţă cu victima și să spună, sincer și cinstit, „Am ales să te ucid (când puteam să 
nu aleg acest lucru), dar eu te privesc ca fiind mai mult decât doar un mijloc, de 
fapt te privesc ca pe o persoană care are o valoare incalculabilă”2. Ei bine, e greu 
de imaginat că o ființă umană poate să-și menţină această atitudine în timp ce-l 
ucide deliberat pe celălalt, chiar dacă, aparent, Kant considera că un gâde public 
ar putea face asta Şi mulți cred că doctorii ce administrează eutanasia pot de 
asemenea face asta.“ Pare încă și mai puţin probabil ca ființele umane în general 
să poată autoriza, aproba şi aplica politici publice de sacrificare deliberată a unor 
persoane nevinovate în timp ce continuă să afirme cinstit un respect deplin pentru 
demnitatea umană. În calitate de legislatori Kantieni, ei nu pot aproba nici o 
politică pe care să nu o poată aplica într-un mod consistent cu principiul 
demnității. Așadar pare neplauzibil că ei ar putea accepta vreo politică ce 
presupune sacrificarea deliberată a persoanelor nevinovate chiar dacă au prezis că 
aceasta va salva mai multe vieți. [...] 


Traducere de Vlad Puescu 


* A trata pe cineva ca mai mult decât „doar un mijloc” în sensul obişnuit nu e suficient pentru a arăta 
că îl privim ca pe un „scop” în sensul lui Kant. Putem, de exemplu, să privim o veche maşină dragă 
nouă ca mai mult decât „doar un mijloc” fără a-i atribui o „valoare incomparabilă şi necondiționată”. 
”! Această idee mi-a fost sugerată de A. Reath. Ideea interesantă este nu că e logic imposibil să 
atribui o valoare incalculabilă sau incomparabilă unei persoane în timp ce ucizi deliberat acea 
persoană. Poate că o comunitate de ființe supraumane, având un autocontrol complet şi o puritate 
totală a motivelor, ar putea să cadă de acord între ele asupra unei politici de sacrificare deliberată 
în condiţiile în care aceasta ar salva mai multe vieţi şi apoi ar aplica respectiva politică din pură 
devoțiune pentru datorie, neprivind niciodată aceasta ca pe un schimb al unei valori mai mici 
pentru una mai mare. Dar noi nu suntem făcuți astfel. Aşadar, dată fiind natura umană, pare 
improbabil că noi am cădea de acord, sau chiar că am putea să cădem de acord, şi că am 
implementa politica „Ucide deliberat persoane nevinovate atunci când aceasta va salva mai multe 
vieţi” fără a ajunge să privim persoanele ca lucruri având o valoare care poate fi schimbată. 

ANEXĂ 


DESPRE UN PRETINS DREPT DE A MINȚI 
DIN IUBIRE DE OAMENI! 


IMMANUEL KANT 


(8: 425) În revista Frankreich in Jahr 1797 (Franţa în 1787) partea a VI-a, 
nr. I: articolul Despre reacţiile politice de Benjamin Constant conține următorul 
fragment (p. 123): 


Principiul moral “a spune adevărul este o datorie” ar conduce, dacă ar fi 
luat în mod necondiționat şi izolat, la imposibilitatea oricărei societăți. Dovada 
acestui lucru o avem în consecințele nemijlocite pe care un filosof german le 
trage din acest principiu, mergând până la a susţine că minciuna faţă de un ucigaş 
care ne-ar întreba dacă prietenul nostru umnărit de el nu se ascunde cumva în casa 
noastră ar fi un delict. 


Filosoful francez respinge acest principiu în felul următor (p. 124): “A 
spune adevărul este o datorie. Conceptul de datorie este inseparabil de conceptul 
de drept. O datorie este ceea ce, de partea unei fiinţe, corespunde dreptunlor 
alteia. Acolo unde nu există drepturi, nu există datorii. A spune adevărul este 
aşadar o datorie, însă numai față de acela care are un drept la adevăr. Dar nici un 
om nu are dreptul la un adevăr care aduce prejudicii altora”. 

Proton pseudos” se găsește aici în propoziţia: 'A spune adevărul este o 
datorie, însă numai fată de acela care are un drept la adevăr. 


' Traducerea se face după Kants Werke, Akademie-Textausgabe, Band VIII, Walter de Gruyter & 
Co., Berlin 1968 (am inclus în text paginaţia ediției Academiei). Am tradus Menschenliebe cu 
“iubire de oameni” şi nu cu modemizatul “filantropie” (Philantropie), chiar dacă autorul le 
foloseşte ca sinonime: e.g. “.... Menschenliebe (Philantropie) ...” (MM, 6: 450). Termenii apropiați 
Wohltun şi Wohltătigkeit pot fi redaţi cu “binefacere” (a face din fericirea altora propriul tău scop), 
iar Wohlwollen cu “bunăvoință” (satisfacerea prin fericirea altora). 

"1. D. Michaelis din Găttingen a susținut această opinie curioasă mai devreme încă decât Kant. 
Însuşi autorul scrierii menţionate mi-a spus că în acest loc este vorba de Kant”. (K. F. 
Cramer). Mărturisesc prin aceasta că am susținut undeva un asemenea lucru, dar nu-mi mai 
amintesc acum unde. 

” Eroarea originară. (N. trad.) 

(8: 426) Trebuie remarcat mai întâi că expresia “a avea un drept la 
adevăr” este lipsită de sens. Ar trebui spus mai degrabă că omul are un drept la 
propria sa sinceritate (Wahrhaftigkeit) (veracitas), adică are un drept la 
adevărul subiectiv în propria sa persoană. Fiindcă a avea în mod obiectiv un 
drept la un adevăr ar însemna nici mai mult nici mai puţin decât a spune că, la 
fel ca în disputa cu privire la ce e al meu şi ce e al tău“, faptul dacă o propoziţie 
dată este adevărată sau falsă depinde în întregime de voința cuiva, ceea ce ar da 
naştere unei logici ciudate. 

Acum, prima întrebare este dacă omul are îndrituirea (dreptul) să fie 
nesincer în cazurile în care nu poate evita un răspuns prin “da” sau “nu”. A doua 
întrebare este dacă, pentru a preveni o fărădelege care îl ameninţă pe el sau pe 
altcineva, omul nu este ţinut chiar să fie nesincer într-o anumită depoziţie pe care 
e constrâns să o facă printr-o coerciţie injustă (ungerechrY. 

Sinceritatea în depoziţiile care nu pot fi evitate este o datorie formală 
a omului faţă de alţii”, oricât de mare ar fi neajunsul provocat lui sau 
altora de aceasta; şi chiar dacă, atunci când fac o depoziție falsă, nu fac o 


5 Am tradus Wahrhaftigkeit cu “sinceritate” pentru că “veracitate” sau “veridicitate” nu ni s-a părut 
o redare firească şi nici aplicabilă persoanelor. “Minciuna” (nendacium) e opusul “sincerității” 
(veracitas) (aceasta din urmă e exprimarea intenționată, cu deplină conştiinţă, a ceea ce crezi în 
sinea ta). Sinceritatea în declarații sau depoziții e “cinstea” (Erlickeit); sinceritatea în promisiuni e 
“loialitate” (Redlichkeit); într-un sens cu totul general, sinceritatea e numită “onestitate” 
(Aufrichtigkeit) (MM, 6: 430). (N. trad.) 

* Vezi discuția despre “ce este al meu sau al tău în genere” în MM, 6: 245. “Acel ceva este a/ meu 
de drept (meum iuris) de care sunt astfel legat încât utilizarea sa de către altul mi-ar aduce un 
prejudiciu. Condiţia subiectivă a oricărei utilizări posibile e posesia. ... Oricine vrea să afirme că 
are un lucru ca fiind al său trebuie să fie în posesia unui obiect, căci altfel el nu poate fi vătămat de 
utilizarea de către altul a acelui lucru fără consimțământul său. ... Pot exista doar trei obiecte 
exteme ale capacității mele de alegere: 1) un /ucru (corporal) extem mie; 2) capacitarea de alegere 
a altuia de a realiza o faptă specifică (praestatio); 3) statutul altuia în raport cu mine” (MM, 6: 
427). (N. trad.) 

5 “Acea acțiune este permisă (licitum) care nu e contrară obligaţiei; şi această libertate, care nu e 
limitată de nici un imperativ care să i se opună (de nici o interdicție ori poruncă — n. trad.), e 
numită îndrituire (facultas moralis). Din aceasta reiese clar şi ce se înțelege prin interzis 
(illicitum)”. “Oricărei datorii îi corespunde un drept în sensul unei îndrituiri de a face ceva 
(facultas moralis generatim), dar nu e adevărat că fiecărei datorii a cuiva îi corespund drepturi ale 
celuilalt de a o constrânge (facultas iuridica)” (MM, 6: 222; 383). Deci “prima întrebare” a lui 
Kant este dacă omului îi este permis să fie nesincer (dacă minciuna este permisă, cel puțin în 
anumite circumstanțe speciale). (N. trad.) 

* “Datoria e acea acțiune pe care cineva e ținut să o facă” (MM, 6: 222). Deci “a doua întrebare” 
a lui Kant este dacă poate exista o datorie de a minţi, cel puțin în anumite circumstanțe speciale. 
(N. trad.) 

” Nu aş vrea să întăresc aici principiul până la a spune: 'Lipsa de sinceritate este o lezare a 
datoriei față de sine”. Căci aceasta ţine de etică, aici fiind însă vorba de o datorie juridică. — 
Doctrina virtuţii are în vedere, în această încălcare. doar lipsa oricărei demnități 
(Nichtswiirdigheit), pe care mincinosul şi-o reproşează sieşi. ['“Prin minciună o ființă umană 
disprețuieşte şi, oarecum, distruge demnitatea sa ca ființă umană” (MM, 6: 429) (N. trad.)]. 

nedreptate (Unrecht) celui care mă constrânge în mod injust să fac depoziţia”, 
totuşi, printr-o asemenea falsificare, care de aceea se poate numi și minciună (deşi 
nu în sensul juriştilor)*, eu fac o nedreptate părţii celei mai esenţiale a datoriei în 
genere, adică fac, atât cât depinde de mine, ca depoziţiile (declaraţiile) în genere 
să nu mai fie crezute şi, prin urmare, Şi ca toate drepturile întemeiate pe contract 
să nu mai însemne nimic şi să-și piardă forța, iar aceasta este o nedreptate făcută 
umanităţii în genere'0. 

Aşadar minciuna, definită doar ca o declarație intenționat neadevărată-făcută 
altui om, nu are nevoie de adaosul, pe care insistă juriştii în definiţia lor, anume că 
ea trebuie să aducă prejudicii altuia (mendacium est falsiloquium in praeiudicium 
alterius!!). Căci ea întotdeauna aduce prejudicii altuia, chiar dacă nu altui om, ci 
umanităţii în genere, şi aceasta în măsura în care face inutilizabil izvorul dreptului '?. 


” Adică, minţindu-l pe ucigaș, nu-i violez dreptul la propria mea sinceritate (nu-i fac o nedreptate), 
căci nu e adevărat că datoriei mele de a fi sincer îi corespunde un drept al său de a mă constrânge 
(injust) să fiu sincer (cf. MM, 6: 383). Aşadar, de fapt, făcând depoziția falsă în faţa sa, eu nu îl 
“mint” în sens juridic. În practica juridică din secolele XVI-XVIII exista interdicţia generală a 
minciunii şi echivocării sub jurământ, dar se recunoșteau şi excepții atunci când cel ce punea 
întrebările nu avea autoritatea să o facă sau direcția întrebărilor îi depăşea autoritatea. (N. trad.) 

* Această depoziţie falsă e o minciună numai în sens moral, care nu ţine seama de faptul dacă i-am 
făcut sau nu ucigașului o nedreptate (dacă prin aceasta i-am violat sau nu un drept) (N. trad.) 

” Datoria în genere (“morală”) e de două tipuri: juridică (a dreptului) și etică. Cea etică e 
fundamentală: “Toate datoriile presupun conceptul unei contrângeri printr-o lege. Datoriile etice 
presupun o constrângere pentru care e posibilă numai o lepislare intemă, pe când datoriile 
dreptului presupun o constrângere pentru care e de asemenea posibilă o lepislare externă. Prin 
urmare, ambele presupun constrângerea, fie că e vorba de auto-constrângere ori de constrângere de 
către altul. Deoarece capacitatea morală de a te auto-constrânge poate Îi numită virtute, acțiunea 
care ia naştere dintr-o asemenea dispoziţie (respect al legii) poate fi numită acțiune virtuioasă 
(etică), chiar dacă lepea exprimă o datorie a dreptului; căci doctrina virtuţii e cea care ne 

orunceşte să tratăm ca sfânt dreptul ființelor umane” (MM, 6: 394). (N. trad.) 

* În limbajul lui Kant există o familie de cuvinte legate de termenul central “drept” (jus), cuvinte 
care trebuie distinse şi care ridică nu puține probleme de traducere. Se poate întreba care e 
“dreptul” une: comunităţi (was Rechtens sei, quit sid iuris), i.e. care sunt legile juridice pozitive ale 
unei comunități şi ce spun ele. Ceea ce e conform legilor juridice externe se numeşte “just” 
(gerecht, iustum), ceea ce nu, “injust” (ungerecht, iniustum). Într-un sens mai general, incluzându-l 
şi pe cel moral, o faptă care e conformă datoriei sau e contrară ei se numeşte “dreaptă” sau 
“nedreaptă” (rectum aur minus rectum, recht/unrecht) - în sens juridic sau etic, într-un cuvânt, 
« moral ». (MM, 6: 224; 229). (N. trad.) 

"Minciuna este o nespunere a adevărului făcută în prejudiciul altuia. (N. trad.) 

' “În doctrina dreptului, nespunerea intenționată a adevărului e numită minciună numai dacă 
violează dreptul altuia; dar în etică, unde din absenţa prejudiciului nu e dedusă nici o îndrituire, e 
de la sine înțeles că nici un neadevăr intenționat în exprimarea propriilor gânduri [nu poate să nu 
fie numit minciună) (MM, 6: 429). “Minciuna (în sensul etic al cuvântului), nespunerea 
intenționată a adevărului în genere, nu e nevoie să aducă prejudicii altuia pentru a fi repudiată; 
căci în acest caz ar fi o violare a drepturilor altuia. Ea poate fi făcută doar din neseriozitate sau 
chiar din generozitate; cel ce o spune poate intenționa chiar atingerea unui scop bun prin ea. Dar 
acest mod de a atinge scopul este, doar prin forma sa, un delict al omului față de propria sa 
persoană și un fapt nedemn, care-l compromite în proprii săi ochi” (MM, 6: 430). (N. trad.) 

Totuşi, o asemenea minciună generoasă (gutmiitig) poate şi ea deveni, 
întâmplător (casus), pasibilă de pedeapsă conform legilor civile; dar ceea ce 
reuşeşte să nu fie pasibil de pedeapsă doar printr-o întâmplare, (8: 427) poate fi 
condamnat ca nedrept și după legi exteme!?. Adică, dacă printr-o minciună 
tocmai l-ai împiedicat de la faptă pe un individ cu intenții criminale, atunci ești 
responsabil din punct de vedere legal de toate urmările care pot decurge de aici. 
Dacă însă te-ai ținut strict de adevăr, justiţia publică nu-ţi poate aduce nici o 
atingere, oricare ar fi consecința neprevăzută!“. Este totuși posibil ca, după ce i-ai 
răspuns cinstit cu “da” ucigașului la întrebarea dacă cel urmărit de el este în casă, 
acesta din urmă să fi părăsit neobservat locul și să fi scăpat ucigașului, așa încât 
fapta nu s-ar produce; dar dacă ai mințit și ai spus că nu este în casă, iar el chiar a 
părăsit locuința (deși fără ca tu să o ştii), astfel încât ucigașul îl întâlneşte când 
pleacă şi îşi comite crima, atunci poți fi învinuit pe drept ca autor al morții 
acestuia. Căci dacă ai fi spus adevărul, atât cât îl știai, ucigașul ar fi fost poate 
prins pe când cotrobăia prin casa dușmanului său de vecinii veniți în grabă și fapta 
ar fi fost astfel împiedicată. Deci acela care minte, oricât de generos, trebuie să 
răspundă pentru consecințele minciunii chiar și în fața tribunalului civil și să 
plătească pentru ele, indiferent cât de imprevizibile ar fi fost, căci sinceritatea este 
o datorie care trebuie considerată ca fundamentul tuturor datoriilor întemeiate pe 
contract, a cărei lege devine nesigură și inutilă atunci când se acceptă fie și cea 


mai mică excepţie de la ea'?. 


5 După legi juridice, nu etice. “Legile obligatorii pentru care poate exista o legislare externă se 
numesc legi externe (leges externae) în general”. Legile pozitive sunt cel mai bun exemplu, dar şi 
legile naturale ar putea fi incluse aici (MM. 6: 224). (N. trad.) 

" Acesta e un principiu juridic. Dacă cineva face mai mult, în sensul datoriei, decât poate fi 
constrâns de lege să facă, ceea ce face el e meritoriu (meritum), dacă face exact ceea ce cere legea, 
atunci face ceea ce era dator să facă (debitum), dacă face mai puţin decât cere legea, atunci e 
culpabil (demeritum). Efectul juridic a ceea ce e culpabil e pedeapsa (poena); efectul juridic a ceea 
ce e meritoriu e recompensa (praemium), acțiunea ce se ține strict de ceea ce suntem datori să 
facem nu are nici un efect juridic. Rezultatele bune sau rele ale unei acţiuni pe care suntem datori 
s-o facem (ca şi rezultatele omiterii unei acțiuni meritorii) nu pot fi imputate unui subiect (modus 
imputationes tollens, prin suprimarea imputării). Numai încălcarea legii e imputabilă juridic (MM, 
6: 227-228). (N. trad.) 

5 Aşadar, a permite “minciuna generoasă” în situația dată (pe temeiul că ea poate salva 
întâmplător viața prietenului din casă) reprezintă o “excepție” inacceptabilă de la datoria 
sincerităţii atâta vreme cât nu actul de a minţi (din iubire de oameni) este aici cauza salvării vieţii 
prietenului, ci întâmplarea, prietenul putând la fel de bine să fie ucis întâmplător şi dacă am mințit 
(caz în care, deşi nu am intenționat această consecință nefastă, sunt totuşi culpabil de crimă; deci 
“minciuna generoasă” a favorizat o crimă), doar respectarea absolută și fără excepții a legii atrage, 
din principii juridice, suprimarea imputării oricăror consecințe neintenționate ale faptei. Deci 
“minciuna generoasă” nu e permisă: omul nu are “îndrituirea (dreptul) să fie nesincer”, fie şi din 
iubire de semenii săi. S-ar mai putea spune că şi dacă, prin absurd, minciuna generoasă ar fi 
pernusă, ea nu ar putea fi permisă ca “excepție” morală, deoarece o acțiune “permisă” e, pentru 
Kant, “indiferentă din punct de vedere moral”. (N. trad.) 


106 


Să fii sincer (cinstit) în toate declarațiile este aşadar o poruncă sfântă 
a rațiunii ce prescrie în mod necondiţionat și nu este restricționată de nici 
un avantaj !€. 

Profundă și deopotrivă corectă este aici observația domnului Constant cu 
privire la denigrarea acelor principii care sunt atât de stncte încât se pierd, 
chipurile, în idei irealizabile şi care, de aceea, ar trebui repudiate: “De fiecare dată 
(spune el la p. 123 jos) când un principiu dovedit ca adevărat pare inaplicabil, 
aceasta se datorează faptului că nu cunoaștem principiul intermediar care conține 
mijloacele de aplicare”. El găseşte în doctrina egalității prima verigă a lantului 
social: “Şi anume că nici un om nu poate fi obligat decât prin acele legi la a căror 
făurire a contribuit. Într-o societate foarte restrânsă acest principiu poate fi aplicat în 
mod nemijlocit (8: 428) și nu are nevoie de un principiu intermediar pentru a deveni 
ceva obișnuit. Însă într-o societate numeroasă trebuie să mai adăugăm un principiu 
celui deja amintit aici. Acest principiu intermediar este acela că indivizii pot 
contribui la făurirea legilor lor fie personal, fie prin reprezentanți. Cine ar vrea să 
aplice primul principiu la o societate numeroasă, fără a-l folosi pe cel intermediar 
pentru aceasta, va ruina negreşit acea societate. Dar această circumstanţă, care ar 
arăta doar ignoranţa sau nepriceperea legiuitorului, nu va infirma principiul însuşi”. 
EI conchide (p. 125) astfel: “Un principiu recunoscut ca adevărat nu trebuie așadar 
niciodată abandonat, oricât de vădit ar fi pericolul pe care-l conține”. (Și cu toate 
acestea destoinicul bărbat a abandonat el însuși principiul necondiționat al 
sincerităţii din cauza pericolului pe care l-ar reprezenta pentru societate, deoarece 
nu a putut descoperi un principiu intermediar, care să servească la prevenirea 
acestui pericol, fiind adevărat că, în acest caz, nici nu poate fi introdus vreunul.) 

Dacă vrem să păstrăm numele persoanelor așa cum ne-am referit la ele 
până acum, atunci “filosoful francez” a confundat acţiunea prin care cineva aduce 
prejudicii (nocet) altuia spunând un adevăr a cărui mărturisire nu o poate evita, cu 
acțiunea prin care îi face o nedreptate altuia (Unrecht) (laedit)!”. A fost doar o 
întâmplare (casus), nu o faptă liberă (în sens juridic)!*, aceea că sinceritatea 


19 ce ar putea rezulta de pe urma încălcării ei (N. trad.) 


” Cu alte cuvinte, acțiunea de a fi sincer cu ucigașul aduce (în mod întâmplător) prejudicii 
prietenului din casă (uciderea lui), a face o nedreptate prietenului din casă înseamnă a presupune 
că acesta are un drept de a-mi pretinde să mint în avantajul lui (spre a-i salva viața), iar eu violez 
acest drept ; violând acest drept (făcând o nedreptate altuia), eu îmi încalc o pretinsă datorie, 
corespunzâtoare lui. anume aceea de a minți din iubire de semeni. Dar o asemenea datorie ar fi 
« contrară oricărei legalități », căci chiar dacă, respectând-o (minţind ucigaşul), nu i-aş face o 
nedreptate prietenului, aş face totuşi o « nedreptate » mult mai mare, în sensul că aş leza chiar 
principiul dreptului şi aş submina întreaga instituție a dreptului. “Nu nedreptăți pe nimeni 
(neminem laede)” — e un principiu al dreptului (MM, 6: 236). (N. trad.) 

'5 «O acţiune e numită faptă în măsura în care ea se află sub legi obligatorii şi deci în măsura în 
care subiectul, făcând-o, e privit în termenii libertăţii sale de alegere. Printr-o asemenea acțiune 
agentul e privit ca autor al efectelor ei şi acestea, împreună cu acțiunea însăşi, îi pot fi imputate” 
(MM, 6: 223) (Nitrad.) 

depoziţiei a adus prejudicii locatarului casei. lar din dreptul cuiva de a pretinde 
altuia să mintă în avantajul său ar urma o pretenție contrară oricărei legalități. 
Totuși, orice om are nu doar un drept, ci şi cea mai strictă datorie de a fi sincer în 
depozițiile pe care nu le poate evita, fie că acestea îi dăunează lui însuși sau altuia. 
Așadar, prin spunerea adevărului nu e/ prejudiciază, strict vorbind, pe cel care 
suferă de pe urma acesteia, ci prejudiciul e cauzat de întâmplare. Căci, în acest 
caz, el nu este deloc liber de a alege deoarece sinceritatea (atunci când trebuie să 
vorbească) este datorie necondiționată. “Filosoful german” nu va accepta astfel ca 
principiu al său propoziția (p. 124) “A spune adevărul este o datorie, însă numai 
față de acela care are un drept la adevăr”, mai întâi din cauza formulării neclare a 
acesteia, adevărul nefiind o posesie asupra căreia unora li se poate garanta dreptul, 
în timp ce altora li se refuză; (8: 429) şi apoi mai ales pentru că datoria sincerității 
(singura chestiune aflată în discuţie aici) nu face nici o deosebire între persoanele 
faţă de care avem această datorie şi acelea față de care ne putem sustrage ei, ea 
fiind o datorie necondiționată, valabilă în toate relaţiile. 

Acum, pentru a ajunge de la o metafizică a dreptului (care face abstracție 
de toate condițiile luate din experienţă) la un principiu al politicii (care aplică 
aceste principii la cazuri luate din experiență) și, prin mijlocirea acestuia, la 
soluționarea unei sarcini a politicii în conformitate cu principiul universal al 
dreptului, filosoful va da (1) o axiomă, adică o propoziţie apodictic certă, care 
rezultă nemijlocit din definiția dreptului extem (acord al libertății fiecăruia cu 
libertatea tuturor după o lege universală), (2) un postulat (al legii exteme publice, 
ca voință unificată a tuturor după principiul egalității, fără de care n-ar exista 
libertate a nici unuia) și (3) o problemă: cum trebuie procedat ca într-o societate, 
oricât de numeroasă, să se menţină totuși armonie după principiile libertăţii şi 
egalității (şi anume printr-un sistem reprezentativ), acesta va fi apoi un principiu 
al politicii, a cărei organizare și punere în ordine va conţine decrete care, scoase 
din cunoașterea empirică a oamenilor, vizează numai mecanismul administrării 
dreptului și felul în care acesta trebuie adaptat scopului său. Dreptul nu trebuie 
niciodată să se conformeze politicii, politica trebuie însă întotdeauna să se 
conformeze dreptului. 

Autorul scrie: “Un principiu de bază (Grundsatz) recunoscut ca adevărat 
(la care eu adaug: recunoscut a priori, prin urmare în mod apodictic) nu trebuie 
abandonat niciodată, oricât de vădit ar fi pericolul pe care-l conține”. Aici trebuie 
însă înțeles nu pericolul de a aduce prejudicii (schaden) (contingent), ci pe acela 
de a face o nedreptate (Unrecht) în genere'*, așa cum s-ar întâmpla dacă aș 


'? Putem, aşadar, accepta abandonarea datoriei absolute a sincerității (ce conţine pericolul 


sacrificării vieţii prietenului prin informarea sinceră a ucigaşului), admițând o “datorie 
condiționată” de a minți din iubire de semeni? Nu, căci datoria condiționată de a minţi din iubire 
de oameni nu salvează necesarmente viața prietenului. Ma: mult, ea “face o nedreptate în genere” 


(chiar dacă nu face o nedreptate ucigaşului) în sensul că minciuna încalcă “principiul dreptului” cu 

transforma datoria sincerităţii, care este absolut necondiționată şi constituie 
condiţia legală supremă în depoziţii, într-una condiționată și subordonată altor 
considerații căci, cu toate că printr-o anumită minciună nu fac, de fapt, o 
nedreptate nimănui, lezez totuşi principiul dreptului? cu privire la toate 
depozițiile necesare ce nu pot fi evitate în genere (fac o nedreptate formaliter, deşi 
nu materialiter), ceea ce este cu mult mai rău decât a comite o injustiţie (eine 
Ungerechigkeil) față de unul sau altul, o asemenea faptă nepresupunând 
întotdeauna în subiect un principiu de a face acest lucru. 

(8: 430) Acela care nu se indignează în fața întrebării puse de un altul dacă 
va fi sau nu sincer într-o depoziţie pe care tocmai trebuie să o facă, întrebare care 
exprimă suspiciunea că ar fi un mincinos, cerând în schimb permisiunea de a 
reflecta mai întâi asupra excepțiilor posibile, este deja un mincinos (in potentia), 
căci el arată că nu recunoaște sinceritatea ca datorie în sine, ci își rezervă excepții 
de la o regulă care potrivit naturii ei nu admite excepții, deoarece prin aceasta s-ar 
contrazice direct. 

Toate principiile practice de bază ale dreptului (rechrlich-praktische 
Grundsătze) trebuie să conțină adevăr strict, iar așa-numitele principii 
intermediare pot conţine doar determinarea mai concretă a aplicării primelor la 
diverse cazuri (după reguli ale politicii), însă niciodată excepții de la acestea, căci 
excepţiile ar distruge tocmai universalitatea datorită căreia poartă numele de 
principii de bază. 


Traducere şi note de Andrei Apostol şi Valentin Mureşan 


privire la sinceritatea depoziţiilor în genere ca o condiție a coexistenței libere a indivizilor; şi 
încalcă chiar formula umanităţii, fiind “o nedreptate făcută umanității în genere”. Prin urmare, 
minciuna (fie ea şi generoasă) nu poate fi o datorie morală (juridică sau etică). (N. trad.) 

“ Principiul universal al dreptului (4llgemeines Prinzip des Rechts): “Orice acţiune e dreaptă dacă 
ea poate coexista cu libertatea fiecăruia în acord cu o lege universală” (MM, 6: 230). Dreptul e 
condiția, valabilă independent de orice experiență, pentru ca mai multe persoane să poată coexista 
liber. El asigură fiecărei persoane o libertate de acțiune compahbilă cu libertatea de acțiune a 
tuturor celorlalți. Oricine aduce atingere libertății mele de acțiune astfel detinite îmi produce o 
nedreptate (Unrecht) deoarece opoziția lui nu poate coexista cu libertatea mea în acord cu o lege 
universală. Prin urmare, confonn acestui principiu, noi trebuie să acționăm exterior astfel încât 
folosirea liberă a voinţei noastre să poată coexista cu libertatea tuturor celorlalți urmând o lege 
universală. (N. trad.) 

LEGILE MORALE A PRIORI ŞI EXCEPȚIILE LOR APARENTE 


VALENTIN MUREŞAN 


Așa-zisul “rigorism” al eticii kantiene a fost pe cât de celebru, pe atât de 
contestat. Prin acest temmen comentatorii lui Kant au înțeles lucruri diferite, pe 
care ar fi bine să le precizăm pentru a putea vedea, apoi, dacă obiecțiile lor sunt 
justificate sau nu. Mircea Flonta distinge trei asemenea sensuri: (1) un cult al 
datoriei dictate de rațiune, chiar cu prețul sacrificării fericirii; (ii) ideea că a 
acționa moral înseamnă a acționa împotriva plăcerilor; şi (iii) ideea că datonile 
morale sunt absolute, în sensul că nu admit nici o excepţie.! În acest studiu mă 
voi referi numai la cel de-al treilea sens, care e şi cel mai notoriu. 

Dispute există și în legătură cu sursele rigorismului kantian. Teza lui Mircea 
Flonta, de exemplu, este că acesta nu decurge logic din înseşi bazele teoriei morale 
a lui Kant, ci este mai degrabă rezultatul unei inconsecvenţe teoretice, apărute spre 
sfârşitul vieții şi cauzată de o serie de factori extra-teoretici: de pildă, de 
“utopismul” lui Kant (i.e. de relativa iemorare de către acesta a lumii morale reale și 
a eticii empirice), de educaţia sa religioasă protestantă, de scăderea încrederii sale în 
forța rațiunii morale comune, apărută odată cu înaintarea în vârstă. Unii au vorbit 
despre “dogmatismul” și chiar despre “totalitarismul” eticii Kantiene, deduse din 
pretenţia acesteia de a oferi legi morale categorice, care interzic sau obligă în mod 
absolut înfăptuirea anumitor acțiuni, fără a admite nici o excepție, fără a ține cont 
de, şi fără a încerca să se adapteze la circumstanțele particulare în care ele sunt 


Sunt îndatorat profesorului Mircea Flonta pentru criticile şi sugestiile făcute pe marginea 
manuscrisului acestui studiu. Trimiterile se Fac la Întemeierea metafizicii moravurilor prin G. plus 
indicarea numărului capitolului şi a numărului paragrafului; la Critica ratiunii pure (Editura IRI, 
1998), prin CRP şi numărul paginii; la lucrările traduse de Mary Gregor în I. Kant, Practical 
Philosophy, Cambridge University Press, 1999 prin PP, mm, pagina — pentru lucrarea 7he 
Meraphysics of Morals; prin PP, sr, pagina — pentru On A Supposed Right to Lie from Philantropy. 
Prescurtarea LE este pentru ]. Kant, Lectures on Ethics, Cambridge University Press, 1997 (trad. 
P. Heath). Prescurtarea A. este pentru E. Kant, Anrhropologie du point de vue pragmatique, 
Flammarion, Paris, 1993 (trad. A. Renaud), iar prescurtarea R stă pentru lucrarea I. Kant, Religia 
în limitele ratiunii pure, Humanitas, 2004 (trad. R. G. Pârvu). Articolul reprezintă o versiune 
prescurtată a unor studii publicate anterior. 

'M. Flonta. Kant în lumea lui şi în cea de azi, Polirom, Iaşi, 2005, pp. 150-179. 

aplicate. Acest excesiv “cult al datoriei” i-a făcut pe mulţi comentatori să acuze 
incapacitatea acestei teorii de a da seama de varietatea recunoscută a culturilor şi 
moravurilor, precum şi o anume obtuzitate din care ar rezulta, de pildă, că este 
justificată moral respectarea absolută a datoriei de a nu minţi chiar și cu preţul 
sacrificării vieții unui prieten lăsat astfel pradă ucigașului. Aceste critici mi se par 
nejustificate şi voi arăta în continuare de ce. Consider că, într-adevăr, etica lui Kant 
este una rigoristă, dar nu sunt convins că avem de-a face aici cu un rigorism obtuz 
care să justifice o crimă de dragul respectării datonei de a nu-l minţi pe răufăcătorul 
aflat în căutarea victimei sale. Rigorismul eticii lui Kant nu e nici un semn de exces 
puritan şi nici un omament al biografiei sale, ci consecința necesară a specificului 
epistemologiei subiacente teonei sale morale. 

Epistemologia aprioristă subiacentă teoriei etice kantiene era similară celei 
prin care profesorul de la Kânigsberg a încercat să explice posibilitatea fizicii 
matematice newtoniene. Ea presupunea două planuri de analiză interrelate, planul 
eticii “pure” și planul eticii “aplicate” sau empirice. Tema rigorismului e proprie 
primului plan şi e legată de presupunerea existenței unor “legi morale” care sunt 
“strict universale”, adică “necesare”, şi deci a priori. Şi aceasta pentru că o lege 
morală care se aplică în mod “strict universal” e una care, prin definiţie, nu poate 
avea excepţii.” Am putea stabili de aceea o corespondenţă între tipologia legilor 
naturii din filosofia sa speculativă și tipologia legilor și regulilor morale. 
Bunăoară, există un prim nivel, complet a priori, format din legile “naturii în 
genere” (principiile filosofiei transcendentale care stabilesc condiţiile de 
posibilitate ale cunoașterii în genere și, în particular, ale cunoașterii lumii fizice, 
cum ar fi principiul general al cauzalității ca principiu total a priori al intelectului 
pur) şi din principiile fizicii newtoniene (principiul inerţiei, al forței, al acțiunii și 


Kant distinge “universalitatea strictă”, care e a priori şi e totuna cu necesitatea, de 
“universalitatea empirică”, inductivă, specifică generalizărilor din experienţă ale chimiei şi 
“regulilor practice” ale moralei sociale. “Experiența nu dă niciodată judecăților ei universalitate 
adevărată sau strictă, ci numai una presupusă şi relativă (prin inducție), astfel încât propriu-zis 
trebuie să se spună: pe cât am observat până acum, nu se găseşte nici o excepție la cutare și cutare 
regulă. Dacă deci o judecată e gândită cu universalitate strictă, adică astfel încât absolut nici o 
excepție nu e îngăduită ca posibilă, atunci ea nu e dedusă din experienţă, ci e valabilă absolut a 
priori” (CRP, B 4). Lucrurile stau in mod analog şi în domeniul moral: “Oricine trebuie să 
recunoască faptul că, pentru ca o lege să fie morală, adică să constituie temeiul unei obligaţii, ea 
trebuie să poarte cu sine necesitate absolută [universalitate strictă, a priori — V.M.]; că porunca 
“Să nu minţi” nu este valabilă doar pentru oameni. ca şi cum alte ființe raționale n-ar trebui s-o 
urmeze; şi la fel se întâmplă cu toate celelalte legi morale propriu-zise; că, prin urmare, temeiul 
obligaţiei nu trebuie căutat în natura omului sau în circumstanțele lumii în care el e plasat, ci 
exclusiv a priori în conceptele rațiunii pure şi că orice alt precept care se întemeiază doar pe 
principiile experienţei [adică inductiv - V.M.) — chiar şi un precept într-un anume sens universal 
[universalitatea empirică — V.M.] - în măsura în care se sprijină oricât de puţin pe temeiuri 
empirice, poate doar în ce priveşte un singur motiv, se poate numi ce-i drept regulă practică, dar 
niciodată /ege morală” (G. Pref. 7). 


11] 


reacţiunii) ca principii ale naturii corporale în genere “demonstrate a priori” în 
lucrarea Principiile metafizice ale ştiinţei naturii. Lor le corespund în teoria etică 
principiile a priori ale voinței tuturor fiinţelor raționale finite în genere (i.e. unicul 
principiu suprem al moralității sau Formula Autonomiei). La al doilea nivel se 
situează legile cauzale particulare ale fizicii matematice — cum e legea gravitaţiei 
— care au un caracter mixt, “relativ a priori”, ele fiind corelaţii necesare ale 
fenomenelor dar presupunând şi un minimum de informaţie empirică pentru a fi 
deduse din principiile a priori. Acestui nivel îi corespund în etică “datoriile a 
priori” ale “fiinţei umane în genere”, legile morale necesare și universale (căci a 
priori) deduse din principiu în Merafizica moravurilor, acestea sunt considerate 
a.priori, dar au în realitate același caracter mixt. În fine, legilor empirice 
propriu-zise ale fizicii newtoniene le corespund “datoriile speciale” ale anumitor 
fiinţe umane, datorii ce reprezintă “aplicații ale principiilor pure la cazuri ale 
experienţei”. Pe lângă acestea, mai pot exista în etica empirică (antropologie) şi 
multe generalizări pur inductive, care nu sunt “corolare” ale unor legi morale 
propriu-zise, iar acestea se vor situa în afara sistemului unei etici bazate pe 
principii pure, la fel cum “uniformitățile stabilite pe baza unor observații repetate” 
ale chimiei (o simplă “artă practică”) rămân în afara “științei” propriu-zise”. 

Criticii au derivat din rigorismul lui Kant, bazat pe ideea de universalitate 
strictă, imposibilitatea acestuia de a mai recunoaşte ceea ce toți ceilalți constatau 
cu prisosință, anume variabilitatea și relativitatea codurilor morale reale, faptul că 
există reguli morale locale, diferite de la o comunitate umană la alta sau de la o 
epocă istorică la alta, faptul că omenirea nu e efectiv guvemată de aceleaşi legi 
morale necesare şi universale. Unii autori postmodemi, de pildă, ce identifică 
epoca modemă cu o “eră a datoriei absolute”, cred că “necesitatea de a recunoaşte 
ca morale doar acele reguli care trec testul unor principii universale, 
extratemporale şi extrateritoriale, a însemnat, în primul rând şi în cea mai mare 
măsură, negarea pretențiilor colective, temporale și locale, de a emite judecăți 
morale cu autoritate. ... Postulatul universalității subminează astfel prerogativele 
morale ale comunităților, transformate acum în unități administrative ale statului- 
națiune omogen. ... Pentru apărătorii eului “localizat” ... ambițiile universaliste şi 
practicile de universalizare sunt desigur o nelegiuire, mijloace de oprimare, un act 
de violență comis asupra libertăţii umane”.“ E ca și cum caracterul strict universal 
al legii (matematice a) inerției ar putea fi imputat ca o “nelegiuire” şi ca un mijloc 
de “oprimare” a omenirii de către natura “totalitară” sau de către un Dumnezeu nu 
mai puțin sever. 


* Pentru legile naturii, vezi M. Flonta, Ştiinta naturii şi legile ştiinţei, în A. Boboc, N. L. Mariş (ed), 
Studii de istorie a filosofiei universale, Editura Academiei Române, 2004, pp. 100-101. Vezi şi 
|. Kant, Întemeierea metrafizicii moravurilor, Editura Humanitas, Bucureşti, 2007, cu un 
comentariu de V. Mureşan. 

1 Z. Bauman, Etica postmodernă, Editura Amarcord, Timişoara, 2000, pp. 45-47. 

Semnificaţia reală a rigorismului Kantian e însă departe de aceea sugerată 
de postmodemi. Ar fi absurd să credem că ]. Kant nu a ştiut că spartanii aveau 
moravuri în bună măsură diferite de ale noastre, așa cum eschimoşii au cutume 
morale diferite de ale europenilor; că datoriile specifice moralei familiei sunt 
diferite de datoriile profesiei medicale ori de cele ce caracterizează „caracterul 
unui popor”, etc. Discuţia asupra acestei diversități ține însă de zona empirică a 
eticii kantiene. Universalismul absolutist în sens strict e o caracteristică a eticii 
sale pure. Ceea ce vrea într-adevăr să spună Kant e că nu putem accepta că 
trebuie să existe sisteme de datorii morale diferite şi la fel de justificate pentru 
două popoare diferite; de pildă, că ar fi la fel de justificat moral să nu ucizi funţe 
umane și să ucizi copiii cu deficienţe fizice la naștere; că poligamia e imorală în 
Europa dar că, în alte contexte culturale, ea trebuie acceptată ca morală. Însă Kant 
nu a negat niciodată în mod naiv că asemenea sisteme diverse de datorii există. 
Prin teoria sa etică, profesorul de la Kânigsberg nu a negat variabilitatea de facto a 
moravurilor, atât de evidentă pentru orice istoric ori antropolog, ci, dimpotrivă, a 
ilustrat-o și a comentat-o mai cu seamă în cursurile sale de la Universitate. Dar 
nici nu a acceptat relativismul moral ca o teorie valabilă. 

Patru sunt tezele pe care le voi susţine în continuare: (1) Existenţa unor 
“legi morale” strict universale şi necesare, cu caracter a priori, susținută de 
teoria lui Kant, nu implică o unifonnitate a moravurilor lumii sub opresiunea 
“totalitară” a unui “trebuie” unic. Universalismul absolutist al lui Kant e 
compatibil cu existenţa unor “datorii speciale” (valabile numai pentru anumite 
comunități umane), ca și cu existența unei multitudini de “reguli practice” 
empirice, bune sau rele, obținute prin generalizarea unor experienţe sociale 
locale. Lumea morală reală apărea tot atât de policromă în ochii lui Kant precum 
apare în ochii susținătorilor actuali ai eticii ““post-datoriei”. (2) E adevărat că, 
prin definiție, “legile morale” strict universale şi a priori nu pot avea excepţii, 
aşa cum legea inerției nu poate avea excepţii în spațiul pur al geometriei unde e 
formulată. Ele pot fi încălcate de oameni, dar încălcarea lor nu reprezintă 
propriu-zis o “excepţie”, ci un fenomen firesc ce are loc în mod continuu, din 
cauza diferenţei de planuri: planul perfect al rațiunii practice pure (o adevărată 
“geometrie morală”), respectiv planul imperfect al vieții morale reale. Dar deşi 
continuu încălcate în acest sens slab, legile morale pure nu își pierd, din această 
cauză, valabilitatea lor ca judecăţi sintetice a priori. (3) Există două sensuri 
plauzibile ale expresiei “excepție de la legea morală”, dar Kant are dreptate să 
susțină că ambele sunt imposibile. “Rigorismul” său e de aceea perfect justificat 
în limitele epistemologiei sale morale de tip apriorist. (4) Totuşi, Kant admite că 
există unele cazuri exceptionale, care par simțului moral comun excepţii de la 
lege, şi crează mecanisme de internalizare a lor, ceea ce conferă /lexibilitate 
teoriei sale rigoriste, o flexibilitate neîndeajuns apreciată de critici. 

1. Absolutismul lui Kant şi variabilitatea codurilor morale 


Așa cum rezultă din Prefaţa la Întemeierea metafizicii moravurilor şi din 
multe alte scrieri, Kant şi-a conceput proiectul moral pe două dimensiuni, etica 
pură şi etica aplicată — chiar dacă ultima nu a mai ajuns să beneficieze de 
elaborarea pe care ar fi meritat-o. Și acest lucru nu e de mirare atâta vreme cât el 
gândea conceptul de teorie morală ca pe un cuplu format din nucleul a priori al 
teoriei (Legea morală supremă plus datoriile pure ale ființelor umane în genere 
derivate în Metafizica moravurilor din Legea morală supremă)”, respectiv 
aplicațiile empirice intenționate ale nucleului (““datoniile speciale” ale unor clase 
particulare de oameni, “regulile practice” obținute prin generalizare empirică etc.). 
Prin “datorii speciale” se înțelege “aplicaţiile principiilor pure la cazuri ale 
experienței” (PP, mm, 468); ele sunt universale pe domeniul lor, fiind “corolare” 
ale principiilor a priori, deşi sunt desigur mai specifice, mai puțin generale: de 
pildă, datoria de a nu minţi se referă la orice ființă umană în genere, pe când 
datoria medicului de a nu-şi minţi pacienţii se referă numai la medici și pacienți. 
Cea de-a doua datorie morală este universală pe domeniul medicilor și pacienților 
lor, deşi e mai specifică decât prima. 

Kant a fost neîndoielnic conștient de varietatea şi relativitatea moravurilor 
omeneşti empirice, de faptul că datoria de a nu ucide oameni e privită în anumite 
comunități locale ca un viciu și nu ca o virtute morală, fiind încălcată zilnic chiar 
şi în jurul nostru. Dar el respingea ferm posibilitatea de a ridica această relativitate 
la rang de virtute teoretică fără a arunca moralitatea în anarhie, căci în acest caz ar 
trebui să admitem că totul este moral. Mai: degrabă, presupunea el, trebuie să 
existe un ghid rațional al vieții morale, un criteriu obiectiv al moralității, iar 
abaterile realității de la această normă ideală ar putea fi tratate ca firești anomalii 
empirice. Atitudinea lui Kant era următoarea: legile morale universale arată ceea 
ce trebuie să facă omul, nu descriu ceea ce face el, din acest punct de vedere, 
chiar dacă am trăi într-o lume ce oferă numai contraexemple la datoria de a nu 
ucide, valabilitatea acestei datorii a priori nu ar fi infirmată. Dar existența acestei 
legi a priori nu impune nici o uniformitate de facto a obiceiurilor. Obiceiul de a 
omori ritualic ființe umane — considerat un gest moralmente nobil în unele 
comunități arhaice — arată pentru Kant numai cât de departe de idealul moral sunt 
acele comunități, el e de asemenea o dovadă în plus că legile şi principiile etice 
ale metafizicii moravurilor nu pot fi obținute inductiv din aceste realități morale 
contradictorii (căci rezultatul ar fi un haos normativ), ci numai în mod a priori, 
forma lor pur rațională fiind singurul ghid pentru corectarea comportamentului 


* Prin Legea morală supremă înțeleg principiul suprem al moralității, adică aşa-zisa “Fonmulă a 
autonomiei”; prin datoriile a priori din Metafizica moravurilor înţeleg, cele 14 datorii pure deduse 
de Kant din principiul moralității, cum ar fi: Să nu te sinucizi, Să nu minţi, Să nu duci o viață 
perversă, etc. Ambele sunt plasate de Kant la nivelul eticii sale pure. 

real. Teoria lui Kant nu și-a propus să descrie varietatea obiceiurilor morale 
existente, dar nici să o ignore. Ea pleacă de la această varietate, ține seama de 
faptul larg recunoscut că există şi obiceiuri imorale, că moravurile nu au stagnat, 
ci au progresat din timpul spartanilor şi până în epoca luminării — şi că toate 
acestea ar trebui explicate. Bunăoară, de ce un obicei este moral și altul imoral? 
De ce susţinem că am progresat moral atunci când blamăm obiceiul spartanilor de 
a-şi arunca nou născuţii handicapați în prăpastie? De ce “regula practică” a 
uciderii ritualice nu poate fi acceptată etic (juridic) de contemporani și se cere ca 
acolo unde ea există să fie corectată? lată cum se exprima Kant însuși în faţa 
auditoriului din Kânigsberg la unul din cursurile sale: “Legea morală ... conţine 
norma perfecțiunii morale. Dar norma trebuie să fie exactă şi riguroasă, ... ea nu 
ține cont dacă o fiinţă umană o poate respecta sau nu în practică” (LE, 301). 
Studiul acestei norme ideale revine “eticii pure”. 

Etica pură, aşadar, poate pretinde existența unor legi necesare şi strict 
universale numai în măsura în care ea e „absolut independentă de orice 
experienţă” (CRP, B 3); tocmai de aceea ea poate „conţine numai legile morale 
necesare ale unei voințe bune în_genere”, adică una în cazul căreia se face total 
abstracţie de condiţiile contingente ale existenței umane reale. Dimpotrivă, etica 
aplicată „priveşte aceste legi sub influenţa sentimentelor, înclinațiilor și 
pasiunilor cărora le sunt supuse mai mult sau mai puțin ființele umane” (CRP, A 
55). Etica pură (metafizica moravurilor)” e un sistem de cunoştinţe a priori 
extrase numai din concepte raţionale pure şi ne spune cum trebuie să se 
comporte „ființele umane în genere”. Etica aplicată introduce ingredientele 
empirice şi circumstanţiale legate de om ca fiinţă psiho-socială şi ne spune cum 
se aplică „principiile morale universale” la „natura particulară a ființelor 
umane”, care sunt condițiile empirice, subiective sau obiective, care împiedică 
sau ajută la înfăptuirea legilor metafizicii moravurilor (PP, mm, 217). 
Fundamental în această discuție mi se pare următorul lucru: aşa cum legile 
fizicii pure nu sunt privite de Kant ca legi ale unor clase de fenomene naturale 
aşa cum le observăm, ci ca legi ale unei naturi abstracte, formale, ale așa- 
numitei „naturi (corporale) în genere”, ele fiind numai temeiul a priori, cadrul 
matematic şi metafizic de bază al legilor empirice ale fizicii newtoniene, tot 
astfel legile eticii pure nu sunt privite ca legi ale comunității mondiale, aşa cum 
Je cunoaștem din observaţia istorică ori antropologică, ci ca legi ale unor ființe 
raționale finite în genere (de pe Pământ sau de pe alte planete) sau ale unei 
naturi umane abstracte, pur conceptuale, doar posibile, dar nu reale, sau, cum 
spune Kant, ale „ființei umane în genere”. “Fiinţa umană în genere” este un 
construct al rațiunii practice așa cum geometria este un construct al raţiunii 


6 = a - î . Sp ăi . apă . -. B . 
Prezentată de Kant în lucrările /ntemeierea metafizicii moravurilor, Critica ratiunii practice şi 
Metafizica moravurilor. 

speculative pentru uzul fizicii newtoniene. Legile morale sunt doar temeiul a 
priori al datoriilor locale şi al regulilor morale empirice. 

Pe scurt, legile morale necesare şi universale (ale metafizicii moravurilor) 
nu descriu o situaţie socio-istorică de fapt, o lume aflată în plin elan al 
modernității sub povara acelorași, inflexibile, “datorii universale”, ci ne spun cum 
trebuie să acționeze (chiar dacă nu acționează) orice ființă umană — anume aşa 
cum ar acționa dacă ar fi o ființă morală perfectă („sfântă”). Kant repetă cu 
insistență că nu vom găsi asemenea legi necesare şi strict universale în nici o 
experiență. Ele formează numai o infrastructură conceptuală pură (un fel de 
“oeometrie morală”) ce ajută la explicarea regulilor practice variabile ce pot fi 
observate în viaţa socială. Aceste legi pure, necesare şi strict universale, sunt de 
două feluri: (i) legile morale necesare și universale valabile pentru orice ființă 
rațională finită în genere, umană sau nu (de pe alte planete), care sunt /oral 
independente de cunoaşterea constituţiei naturii umane (anume: Formula legii 
universale, Formula scopului în sine, Formula autonomiei — într-un cuvânt, 
Principiul suprem al moralității sau Legea morală de bază)”; respectiv (ii) legile 
necesare şi universale valabile pentru orice ființă umană în genere („datoriile 
reale” deduse în Metafizica moravurilor), care presupun o minimă informaţie 
despre natura reală a ființelor umane dar sunt considerate, totuși, „derivate din 
rațiune” cu ajutorul FLN şi FU, adică a priori (PP, mm, 217; 468-9). 

Dacă aplicăm legile pure, valabile pentru fiinţele umane în genere, la 
„constituţia particulară a naturii umane” vom obţine „datoriile speciale”, acestea 
sunt obiectul de studiu al diferitelor domenii ale câmpului eticii aplicate 
(antropologia, educaţia, religia, istoria). Și în cazul acestora am putea vorbi de 
două tipuri de datorii speciale: unele valabile pentru fiinţele umane în roralitatea 
lor („„umanitatea”) şi altele valabile doar pentru anumite grupuri specifice ale 
speciei umane (particularizate după sex, vârstă, statut social, stare de sănătate, 
religie, etnie etc.). O clasificare exhaustivă a acestora din urmă e imposibilă, atâta 
vreme cât nimeni nu va putea epuiza varietatea infinită a circumstanțelor naturale 
şi sociale în care acționează omul. Dar o eventuală morală a genului feminin, de 
pildă, nu va presupune în nici un caz căutarea unor „reguli universale” valabile 
pentru omenire în genere, ci numai a unor legi universale (categorice) valabile 
pentru femei şi, eventual, a unor reguli empirice obținute prin inducţie, care să 
permită o judecare cât mai adecvată a conduitei femeilor“. În orice caz, este clar 
că |. Kant nu a negat existența unor datorii speciale, valabile numai pentru 
anumite subgrupuri de oameni și nu pentru om în genere (PP. mm, 469). 


! Vezi, pentru aceste concepte, V. Mureșan, Teoria-cadru a criticii raţiunii practice şi formulele 
imperativului moral, în A. Boboc, N. | Mariş (ed.), Studii de istorie a filosofiei universale, vol. 
XII, Editura Academiei Române, 2004. 

ş Apud, R. Louden, Kanr's /mpure Ethics, p. 15. Totuşi, regulile empirice pot avea o universalitate 
limitată (Pref. 7). 

Comentând la cursurile sale manualul lui Baumgarten, el l-a criticat pentru că nu a 
dat o enumerare adecvată acestor datorii speciale: „Autorul (Baumearten) nu a 
nimerit deloc o bună ordonare; el ar fi putut diviza aceste datorii în raport de 
diferențele de statut social, de sex şi de vârstă. Deosebirea de sex nu e atât de 
minoră precum cred poate unii. Mobilurile sexului masculin sunt foarte diferite de 
mobilurile sexului feminin. Cu privire la diferenţele de sex se poate verifica în 
Antropologie, din care pot fi scoase apoi datoriile respective” (LE, 466). 

Prin urmare, contrar interpretării obtuze a universalismului Kantian, dată 
de autorii postmodemi, Kant a negat existenţa în realiratea socială a unor legi 
morale strict universale, de fier! Ele există numai în spațiul rațional al 
“geometriei morale”, acela al scopurilor în sine, al voințelor pure neafectate de 
înclinații. Aplicarea în viaţa umană reală a legilor morale a priori e întotdeauna 
aproximativă şi supusă revizuirii judecăților noastre succesive. Kant nu neagă, ci 
confirmă, existenţa în realitatea socială a unor reguli empirice variabile de la 
popor la popor (consacrând, bunăoară, ample discuţii „caracterului diverselor 
popoare”), de la rasă la rasă, de la o micro-comunitate umană la alta, etc. Omul 
poate să subziste foarte bine, spune el, chiar și cu moravuri primitive precum 
cele ale „locuitorilor insulelor mării de sud”, în ciuda faptului că teoria sa ne 
spune că el nu trebuie să facă acest lucru (G. II, 37). Căci dacă îl privim ca 
specie, omul (omenirea) are un destin spre care progresează în mod inevitabil: să 
se cultive, să se civilizeze şi să se „moralizeze” (A. 324). lar țelul final al 
moralizării este „imperiul (Reic/) lui Dumnezeu pe pământ; acesta este destinul 
ultim al ființei umane” (Re/lexionen, 1396). Acesta e destinul omenirii în 
totalitatea ei şi el poate fi realizat doar „prin instaurarea și răspândirea unei 
societăţi în acord cu, și în vederea, legilor virtuţii — o societate pe care rațiunea o 
impune ca sarcină şi ca datorie întregii specii umane” (R. 94). Acesta e însă 
numai un ideal spre care specia umană înaintează asimptotic, iar unele popoare, 
cele înapoiate, poate că nici nu vor avea vreodată şansa să-l viseze: pentru că, de 
pildă, „negrii pot fi disciplinaţi și cultivați, dar niciodată cu adevărat civilizați”, 
crede Kant, iar femeile sunt prin natura lor „incapabile de principii'”. Legile 
pure necesare și universale dau formă tocmai acestui ideal. Așa-numitul 
„universalism” al lui Kant nu înseamnă că acesta era convins, împotriva 
evidenţei, de necesitatea existenţei unei stări reale a omenirii în care toate legile 
morale din Metafizica moravurilor să fie de facto actualizate, eventual prin forța 
brutală a statului. Teoria sa nu e, sub acest aspect, descriptivă, ci normativă, ea 
sugerând acele schimbări în legile şi instituțiile sociale care ar putea face ca toți 
oamenii de pe planeta Pământ să se civilizeze şi să progreseze, aspirând spre 
statutul de membri ai „comunităţii morale”. Teoria sa este o teorie despre o 
„universalitate morală graduală” (Louden), despre un model ideal ce ar putea fi 


a Apud R. Louden, Kant'5 Impure Erhics,p. 105. 

folosit de specia umană pentru a se orienta cu mai multă siguranță spre 
împlinirea destinului ei colectiv. Dincolo de aceasta, însă, variabilitatea și 
relativitatea moravurilor diferitelor comunități umane subzistă ca o indiscutabilă 
stare de fapt, semn al etemei imperfecțiuni a omului. 


2. Încălcările legilor morale nu sunt “excepții” propriu-zise şi 
nici nu le infirmă 


Așa cum am văzut, legile morale propriu-zise conțin norme ideale ale 
perfecțiunii morale care își menţin valabilitatea chiar dacă nici un om nu le 
respectă în viața practică și chiar dacă unele comunități adoptă prerogative 
morale care le contrazic. Cu alte cuvinte, nucleul a priori al teoriei — având în 
centru principiul suprem al moralității, însoțit de datoriile pure ale “fiinţei 
umane în genere” deduse cu ajutorul lui în Merafizica moravurilor — rămâne 
imun la încălcări tocmai pentru că e a priori. Altemativa (empinist-inductivistă) 
ar însemna relativismul absolut, adică pulverizarea eticii, incertitudinea și 
ambiguitatea morale absolute, pe care le descoperă astăzi cu atâta fascinaţie 
moraliștii post-modemi!”. Spre deosebire de aceștia — un fel de “ziariști 
transcendentali” încântați de a fi descoperit primii era ““post-datoriei” — Kant știa 
bine ce vorbeşte. El avea temeiuri raţionale pentru teza sa și nu se baza pe 
simple “impresii”. 

Temeiurile epistemologice ale teoriei etice a lui Kant sunt foarte 
asemănătoare acelora pentru care structuralismul meta-teoretic contemporan, ce 
reconstruieşte epistemolosic, între altele, fizica lui Newton, susține posibilitatea 
“imunizării” acestei teorii în fața contraexemplelor observaţionale care abundă. 
Exemplară pentru începuturile acestei discuţii a fost disputa teoretică dintre 
K. Popper şi T. Kuhn. Ori de câte ori un om de știință se confruntă cu o 
anomalie observațională, de exemplu descoperă un sistem fizic pe care teoria ar 
trebui să îl explice, dar nu îl poate totuși explica, el poate reacționa în două 
feluri: să respingă teoria (pe baza lui Modus 7ollens), sau să nu o respinsă (din 
rațiuni mai complexe decât cele logice). Dacă ar fi un logicist extremist (cum nu 
a fost, totuși, Popper), atunci ar trebui să abandoneze teoria ca fiind “falsificată” 
de fapte. Dar putem uşor observa că toate rezultatele experienţelor uzuale de 
laborator infirmă continuu legile “pure” ale lui Newton pentru că ele nu sunt 
decât într-o măsură aproximativă concordante cu rezultatele teoretice, calculate 
matematic. Teza lui Kuhn este că acest punct de vedere logic nu ţine cont de 
practica științifică reală în care fenomenul de respingere descris aici nu se 
observă: căci dacă ar fi așa, atunci toate teoriile fizice ar trebui să fie infirmate 


zi Bauman, Etica postmodernă, Editura Amarcord, Timişoara, 2000, p. 22. 

în orice moment, deoarece toate au avut și au contraexemple. Aceasta ar 
însemna că am trăit, de la Aristotel încoace, în iluzia colectivă că am avea teorii 
care explică lumea naturală, când, de fapt, nu aveam nimic. Locvacele moralist 
post-modem într-o asemenea iluzie (naivă) se complace. Trebuie așadar să 
acceptăm că în practica efectivă a științei, cercetătorii se bazează de obicei (în 
perioadele ““normale”) pe proceduri de “imunizare” a teoriei la contraexemple 
pentru a evita respingerea oricărei teorii științifice la cel mai mic eșec de 
aplicare. Din fericire, aceste proceduri există și ele sunt practicate de oamenii de 
ştiinţă, ceea ce asigură o relativă stabilitate teoriilor (paradigmelor) științifice în 
ciuda conflictului lor cu experiențele recalcitrante. lată numai trei dintre ele: 
(1) De regulă, “nucleul” unei teorii (“legea fundamentală”) e “extins” cu diferite 
“legi speciale” valabile numai pentru anumite domenii particulare; atunci când 
apar “experienţe recalcitrante” la nivelul acestor extinderi, putem gândi că 
anomalia se datorează nu nucleului structural, ci caracterului nereușit al 
“extinderii” — motiv pentru care legea specială e sacrificată, menținând însă 
nucleul structural; (2) Dacă o anume aplicație intenţionată se dovedeşte 
recalcitrantă, vom respinge nu teoria, ci experiența recalcitrantă (respingem nu 
teoria, ci faptele sau le reinterpretăm sensul). De exemplu, “odată ce printre 
experți s-a răspândit convingerea că speranța lui Newton în explicarea 
fenomenelor optice cu ajutorul conceptelor mecanicii clasice a particulelor nu 
poate fi satisfăcută, ei nu au declarat teoria lui Newton ca falsificată, ci, 
dimpotrivă, au conchis că lumina nu constă din particule”!!. (3) Am putea 
reacționa şi menţinând atât teoria cât şi aplicaţiile, dar spunând că ele nu sunt 
aplicațiile acestei teorii. Prin urmare, procedura de imunizare presupune în 
genere că “nucleul” teoriei rămâne constant, pe când legile speciale, unele 
constrângeri speciale inteme teoriei și chiar mulțimea aplicațiilor intenționate 
pot fi modificate!?. 

Îl văd pe Immanuel Kant gândind în termeni foarte asemănători și acest 
lucm nu e de mirare date fiind presupoziţiile structuraliste ale construcției sale 
teoretice!“ Teza sa conform căreia “Legea morală” (adică esenţa nucleului a priori 
al teoriei sale etice, i.e. Formula autonomiei) “conţine norma perfecțiunii morale” 
care “nu ţine cont” de experiențele recalcitrante, mi se pare că sugerează prezența 
implicită a unor proceduri de imunizare a teoriei etice pure în faţa încălcărilor 
uzuale ale Legii și chiar în fața unor eventuale “excepţii”. Căci omenirea e 
într-adevăr variată, moravurile diferă de la o epocă la alta şi de la o regiune 
geografică la alta, abătându-se mai mult sau mai puţin de la norma perfecțiunii 
morale; vedem apoi, în fiecare zi, încălcări ale datoriilor morale recunoscute, 


11 W. Stegmuiller, Dinamica teoriilor şi întelegerea logică, în |. Pârvu (ed), /storia ştiinţei şi 
reconstrucţia ei conceptuală, Editura ştiinţifică şi enciclopedică, Bucureşti, 1981, p. 432. 

 W. Stegmiiller, The Srructure and Dynamics of Theories, Springer- Verlag, 1976, p. 119. 

5 Pentru această interpretare vezi 1. Pârvu, Posibilitatea experienței, Editura Politeia, 2004. 

încălcări care au devenit în unele medii aproape un obicei. Toate acestea nu îl fac 
însă pe Kant să abandoneze principiul suprem al moralității sau “datoriile în 
genere” aparținând eticii pure. Dacă există în lume nenumărate fapte care contrazic 
datoriile pure ale rațiunii practice, cu atât mai rău pentru fapte. Nefalsificabilitatea 
empirică a nucleului de legi fundamentale ale metafizicii moravurilor se datorează 
faptului că ele sunt propoziții sintetice a priori care nu pot fi validate sau infirmate 
prin experiență. Dacă cineva ar putea “deriva” din aceste legi fundamentale ale 
teoriei morale, prin “restricții” adecvate (și o infuzie treptată de date empirice), o 
serie de “datorii speciale” (pentru fiinţele raționale de sex feminin, pentru şomeri, 
pentru tahitieni, pentru doctori etc.) și va constata ulterior că unele dintre aceste 
extinderi ale nucelului a priori sunt infirmate de fapte (i.e. sunt în conflict cu cele 
mai solide precepte ale “raţiunii morale comune”) 'î, aceasta nu va însemna că el 
trebuie să abandoneze teoria, căci el poate presupune că respectivele “extinderi” ale 
nucleului au fost greșit făcute: “lumea nu ar pierde nimic dacă Tahiti ar dispărea” cu 
moravurile sale cu tot (Re/lexionen, 1500). 

Am putea conchide propunând o caracterizare mai matură a așa-zisului 
“rigorism” al eticii lui Kant: el nu e reflexul banal al unei trăsături de caracter 
a autorului (pe care o avea) ori a rigidității recunoscute a eticii protestante, ci e 
o exigență impusă de cadrul episremologic specific în care a fost edificată 
această teorie etică; rigorismul moral derivă din construcţia a priori a teoriei (0 
construcție analogă metafizicii naturii) și constă în existenţa unor proceduri de 
imunizare a nucleului a priori al teonei (“legile morale strict universale”) în 
faţa experiențelor recalcitrante şi a aparentelor “excepţii”. Nucleul structural al 
teoriei (principiul suprem al moralității și sistemul datoriilor în genere) e 
menținut în faţa unor potenţiale excepţii și contraexemple prin modificarea 
regulilor speciale, prin introducerea unor restricţii inteme în teorie (e.g. 
jerarhizarea datonilor, distincţia dintre maxime veritabile și maxime aparente) 
sau prin resemnificarea mulțimii aplicaţiilor intenţionate. De exemplu, un 
etician Kantian care vede că teoria sa -— teorie ce interzice în mod absolut 
minciuna -— nu explică un anume tip de acțiune morală excepțională (“minciuna 
necesară” sau nobilă), nu va declara pentru aceasta că teoria (mai exact, datoria 
a priori de a nu minți fără excepție) e falsificată de amintitul contraexemplu 
sau că ea are prin aceasta o “excepţie” ci, dimpotrivă, va modifica faptele, 
conchizând, eventual, că așa-zisa “minciună necesară” nu e de fapt o minciună, 
ci un alr fel de “a nu spune adevărul” decât minciuna, care e justificat de o alră 
datorie decât datoria de a nu minţi. 


" În opinia lui Kant, “prima condiţie pe care trebuie să o satisfacă o teorie a moralității demnă de 
atenţie este cea a acordului cu intuiţii care conferă substanță rațiunii morale comune. Incapacitatea 
unei filosofii morale de a da socoteală de reprezentările morale ale rațiunii sănătoase, de a 
contribui la întemeierea şi clarificarea lor, îi va fi fatală” (M. Flonta, Kant în lumea lui şi în cea de 
uzi, Editura Polirom, laşi, 2005). 

3. De ce excepţiile de la legea morală sunt imposibile? 


Să plecăm de la o datorie pură, strict universală, valabilă deci pentru orice 
fiinţă umană în genere şi indiferent de circumstanțe: 


(D). Trebuie să fii sincer (în orice circumstanţe). 


În raport cu ea, „Trebuie să fii sincer în relaţiile de familie” și „Trebuie să 
fi sincer în raporturile contractuale” sunt două aplicații, două „datorii speciale” 
aparținând eticii empirice, valabile pentru grupuri particulare de ființe umane și 
subordonate datoriei pure (D). Fiind o lege “strict universală”, deci a priori, ea nu 
poate avea nici o excepţie (CRP, B 4). Ce poate însemna „excepţie” în acest caz? 
Ea poate însemna, eventual, o nerespectare accidentală a legii, de pildă faptul că 
am minţit pur şi simplu într-o anumită împrejurare. Dar acesta nu e un sens 
semnificativ al cuvâtnului “excepţie”, căci asemenea excepţii au toate legile, şi 
anume tot timpul. Chiar dacă am trăi într-o lume reală în care toate persoanele ar 
minţi mereu, datoria a priori de a nu minţi şi-ar menţine valabilitatea, odată ce a 
fost stabilită prin mijloace raționale (a fost “*dedusă” prin Formula umanităţii, de 
pildă), căci ea e, prin defmiţie, complet independentă de faptele empirice. 

Kant pare să identifice, totuşi, două sensuri plauzibile ale excepţiei de la 
lege, pentru a respinge apoi posibilitatea amândurora. Primul e acela că legea e 
compatibilă cu “permisiunea” (“îndrituirea”)'5 de a face, în anumite circumstanţe, 
la alegere, negația “sarcinii” trasată de lege: dacă legea categorică e “Trebuie să 
fii sincer (în orice circumstanțe)”, atunci această lege ar admite, pentru unele 
circumstanțe excepționale, excepția “E permis să minţi (în circumstanţele C)”. Al 
doilea sens e mai tare: trebuie să admitem, pentru anumite circumstanţe, o datorie 
morală condiționată contrară legii, aceea de a minţi — “Trebuie să minți (în 
circumstanţele C)”.!S 

Prin urmare, o excepție de la (D) (Trebuie să fii sincer, punct) nu poate 
însemna altceva decât 

1) fie că negația “sarcinii” (“sarcina” acestui imperativ categoric e “a fi 

sincer”, negația sarcinii e “a minţi”) este permisă (““permisă” în sensul 


5 «Acea acțiune este permisă (licitum) care nu e contrară obligaţiei” (PP, mm, 6: 222). “O acțiune 
care nu este nici poruncită, nici interzisă, este numai permisă, întrucît cu privire la ea nu există nici 
o lege care să îngrădească lbertatea noastră (îndrituirea noastră) şi astfel nici o datorie. O 
asemenea acțiune e numită moral indiferentă (ind:/ferens, adiaphoron, res merae facultatis); 

„ cuiva îi este permis să facă sau să nu facă ceva după bunul său plac, în afara legii care 

orunceşte ... şi a legii care interzice” (PP, mm, 6: 223). 

* Această distincție e făcută de Kant în următorul pasaj: “Acum, prima întrebare este dacă omul 
are îndrituirea (dreptul) [îi e permis] să fie nesincer în cazurile în care nu poate evita un răspuns 
prin “da” sau “nu”. A doua întrebare este dacă, pentru a preveni o fărădelege care îl ameninţă pe el 
sau pe altcineva, omul nu este ținut [nu cumva are datoriajchiar să fie nesincer într-o anumită 
depoziție pe care e constrâns să o facă printr-o coerciție injustă” (PP, sr, 8: 426). 

lui Kant, adică nici obligatorie şi nici interzisă, ci la alegerea agentului, 
şi deci “indiferentă moral”), i.e. agentului îi e îngăduit să mintă și 
totodată îi e îngăduit să nu mintă, la alegere; 

il) fie că negația sarcinii este obligatorie (Trebuie să minți — în 

circumstanţele C). 

La întrebarea dacă legea morală (D) poate admite asemenea “excepții” Kant 
răspunde negativ în studiul său polemic Despre un pretins drept de a minți din iubire 
de oameni, cu imperceptibile oscilații între planul juridic şi cel etic al discuţiei, ceea 
ce face cu atât mai dificilă interpretarea. Lăsând la o parte complicațiile acestui text, 
am putea observa, mai întâi, că aceste două “excepţii” sunt, una, o permisiune 
ipotetică, iar cealaltă un imperativ ipotetic. În acest caz, fiind ipotetice, ele nu pot fi 
excepții morale, forma oricărui principiu moral fiind cea categorică. 

În al doilea rând, ele nu ar putea fi excepţii și dintr-un motiv strict logic: 
dacă acceptăm (D), atunci ambele variante ale “excepţiei” sunt /ogic imposibile — 
ceea ce nu face decât să confirme “rigorismul” lui Kant. Căci dacă “Trebuie să fii 
sincer (în orice circumstanțe)” e o datorie morală, atunci “Trebuie să minți (în 
circumstanțele C)” nu poate fi o datorie morală căci e contrara ei, iar contrarele 
nu pot fi adevărate împreună. Pe același temei strict logic, dacă “Trebuie să fiu 
sincer (în orice circumstanțe)” e o datorie morală, atunci contradictoria ei, anume 
“e fals că [e fals că “Trebuie să minți” & e fals că “E permis (indiferent) să 
minți”), e falsă; prin urmare “E permis (indiferent) să minți (în circumstanțele 
C)” e şi ea falsă. În concluzie, dacă datoria sincerităţii e adevărată, atunci e fals că 
“Trebuie să minţi” şi e totodată fals că “E permis (indiferent) să minți”. Acesta nu 
e chiar argumentul lui Kant, dar mi se pare că reprezintă infrastructura logică 
simplă aflată tacit în spatele argumentelor “metafizice” complicate ale lui Kant. 

În concluzie, ambele sensuri de mai sus ale “excepţiei” de la legea morală 
contrazic (D) („eu dăunez formal, deși nu material”), iar a admite asemenea 
„excepţii” înseamnă a accepta că (D) „se contrazice singură” (PP, sr, 430): cel 
care „cere permisiunea să gândească posibile excepții este prin chiar acest lucru 
un mincinos (in potentia), căci el arată că nu recunoaște sinceritatea ca o datorie în 
sine şi îşi rezervă pentru sine excepţii de la o regulă care prin esența ei nu admite 
excepții ... căci excepţiile ar anula universalitatea ei” (ibid). De aici rezultă că e 
cât se poate de logic să susţinem, împreună cu Immanuel Kant, că o lege morală 
strict universală nu poate avea “excepţii” fără a se auto-anihila. Aceasta este chiar 
teza rigoristă. 


4. Teoria lui Kant poate explica unele excepții aparente 


Este cazul să ne întrebăm acum dacă, în condiţiile descrise mai sus, e 
plauzibil să credem că I. Kant a fost atât de rigid încât să excludă din discuţie 

orice sens al ideii de “excepţie” de la legea morală strict universală, așa cum l-au 
acuzat bunăoară utilitaniștii, mândri de flexibilitatea teoriei lor. Putea el susține că 
e moral să contribui la uciderea prietenului meu doar de dragul de a nu-l minţi pe 
ucigaș că acesta se află în casa mea? Mi se pare că, în ciuda unor aparențe 
contrare, răspunsul corect este cel negativ. Rigorismul etic al lui Kant e suficient 
de maleabil! El nu exclude, sau nu exclude în orice sens al cuvântului, 
“excepţiile” de la legea morală. Desigur, Kant crede și afirmă explicit că termenul 
“excepţie” e unul nepotrivit aici'”, dar admite existenţa unor situaţii excepționale 
- pe care noi le numim în limbaj obișnuit “excepţii” — și care presupun 
“determinarea mai concretă” și mai nuanțată a aplicării principiilor la asemenea 
cazuri deosebite care pot apărea în experiență (PP, sr, 615). În acest fel, rigidele 
sale legi morale ajung să se mlădieze oarecum pe fapte, în funcţie de varietatea 
circumstanțelor contingente în care s-ar putea afla omul. Cea mai bună probă în 
favoarea disponibilităţii lui Kant de a absorbi în teorie unele cazuri excepționale 
semnificative moral e reprezentată de “întrebările cazuistice” care abundă în 
Metajizica moravurilor, e vorba de enumerarea unor cazuri problematice, rebele, 
dilematice, care par a fi abateri tipice de la legea morală, dar pe care buna noastră 
creştere ne obligă, totodată, să le considerăm ca morale. 

De pildă, aşa cum am văzut, Kant susţine că sinceritatea e o datorie morală 
absolută şi că inversul acesteia, minciuna, e moralmente interzisă indiferent de 
circumstanțe, minciuna fiind una dintre formele de disimulare a adevărului. Dar, 
în acelaşi timp, el e gata să accepte că alte forme de disimulare sau nespunere a 
adevărului sunt penmnise sau chiar obligatorii — și chiar acest detaliu a scăpat 
criticilor duri ai “rigorismului” Kantian. Căci ei plecau de la presupunerea că 
minciuna e totuna cu nespunerea adevărului, în timp ce Kant avea o părere 
diferită: “nu orice neadevăr e o minciună” — de pildă, “echivocul” e o disimulare a 
adevărului și, în condiţiile în care nu am declarat explicit că voi spune ceea ce 
cred, “aequivocatio este permisă” (LE, 203, 204). Echivocul nu trebuie însă privit 
ca o excepție de la datoria absolută a sincerităţii (ca o încălcare liciă a acesteia 
într-un anume caz particular), căci el nu cade sub această datorie. 

Un alt exemplu: e indiscutabil faptul că I. Kant vorbeşte despre sinucidere 
ca despre o interdicție etică absolută, dar în același timp el se întreabă dacă nu 
cumva sinuciderea patriotică sau riscarea vieţii sunt cazuri de sinucidere permise 
sau chiar obligatorii din punct de vedere etic. Și de ce nu ar fi chiar așa dacă 
putem arăta că ele nu contrazic datoria etică a priori a “autoconservării naturii 
animale a omului”. Sugestia mea este că, în ciuda unei interpretări tradiționale 
contrare, teoria etică a lui Kant este suficient de flexibilă pentru a da seama de o 
multitudine de complexități factuale de acest fel, legate mai ales de situațiile 


! “Căci exceptiile ar distruge tocmai universalitatea datorită căreia ele poartă numele de principii” 
(PP, sr, 615) 

extreme, iar autorul ei a fost perfect conștient de acest fapt şi de importanţa luării 
lui în discuție. 

Într-un sens general, atunci când teoria lui Kant se confruntă cu cazuri 
excepţionale, rebele, dar susținute de intuiţiile morale cele mai adânc înrădăcinate 
ale rațiunii morale comune, am putea adopta următoarele soluţii: 

(1) Să respingem teoria lui Kant pe motivul că nu poate explica fapte 
morale recunoscute ca atare de conștiința morală comună; această 
atitudine „extremist raționalistă” a fost adoptată de criticii radicali ai 
lui Kant, cum au fost utilitariștii, care au acuzat teoria de „cult al 
regulii” şi de inadecvare la diversitatea și subtilitatea faptelor și 
circumstanțelor morale reale. 

(ii) Să nuanțăm teoria lui Kant prin concesii făcute unor teorii 
concurente sau prin modificări și dezvoltăn ad hoc menite să permită 
absorbirea cazurilor rebele; evident, ceea ce se obţine în acest caz nu 
mai €e „teoria lui Kant”, ci mai degrabă o „teorie kantiană”!$. 

(111) Să menţinem teoria lui Kant şi să ignorăm dogmatic toate cazurile 
care o contrazic. Așa procedează unele interpretări simplificatoare, 
de manual. Kant însuşi nu a procedat așa. 

(iv) Să menţinem teoria lui Kant, cu al său principiu absolut şi fără 
excepții, dar să acceptăm că datoriile morale absolute (juridice şi 
etice), valabile pentru ființa umană în genere (şi cuprinse în partea 
pură a filosofiei sale practice, „metafizica moravurilor”), admit, 
totuşi, într-un sens impropriu, „excepţii”, ceea ce e totuna cu a spune 
că teoria dispune de strategii de „imunizare” a nucleului său a priori 
pentru a da seama de o serie de cazuri rebele. În felul acesta, deşi nu 
vom încălca datoriile a priori, vom putea face totuși loc și 
aparentelor excepții, vom putea accepta ca morale aceste pseudo- 
excepții de la lege (le vom absorbi în teorie) fără a abandona, totuşi, 
nucleul dur al principiilor ei absolute!”. Aceasta mi se pare că a fost 

„_ abordarea lui Kant însuși. 


Pentru a ilustra mai în detaliu această strategie kantiană (pe care am 
putea-o numi în sens propriu „rigorism” moral), voi comenta un exemplu mult 
discutat, acela formulat de autor într-un articol din 1797 pe tema unui presupus 
drept de a minţi din iubire de semeni (altruism). Kant conchide aici, perfect 
consecvent cu spiritul filosofiei sale practice pure care conţine legi morale 
necesare şi universale: „A fi sincer (onest) în toate declaraţiile este, prin urmare, 
o poruncă sacră a rațiunii care prescrie necondiționat, una care nu poate fi 


'% Aşa procedează C. Korsgaard în studiul său The Right to Lie: Kant on Dealing with Evil, în 
J]. Rachel (ed), Erhical! Theory. Oxford University Press, 1998. 
"9 Aşa procedează T. Hill jr. în Dignipy and Practical Reason, Cormell University Press, 1992, cap. 10. 


124 


restricționată de nici un avantaj. ... Toate principiile practice de bază ale dreptului 
trebuie să conțină adevărul strict, ... dar niciodată excepții de la aceste principii; 
căci excepţiile ar anula universalitatea abordării în virtutea căreia acestea pot fi 
numite principii de bază” (PP, sr, 613, 615). Articolul e o replică la pamfletul 
adresat de scriitorul și omul politic francez Benjamin Constant „unui filosof 
german” care susținea teza că datoria de a spune adevărul e necondiționată şi 
absolută; aceasta, adaugă Constant, este o teorie implauzibilă căci adoptarea ei ca 
ghid al conduitei ar face imposibil comportamentul social așa cum îl cunoaștem 
noi astăzi: bunăoară, ar trebui să spunem că e imoral să mințim un răufăcător care 
ne întreabă dacă un prieten de-al nostru, pe care el tocmai îl urmăreşte pentru a-l 
ucide, se ascunde sau nu în casa noastră; deci, din scrupule morale, ar trebui să-i 
spunem ucigașului adevărul chiar dacă suntem conştienţi că astfel vom sacrifica 
viața prietenului nostru. Or, nici un om bine educat moral nu va accepta să facă 
aceasta. Morala comună, adânc înrădăcinată în noi, ne cere contrariul: să ne 
apărăm prietenul chiar și prin minciună. Teza lui Constant este, așadar, acesta: 
datoria de a nu minți trebuie desigur respectată în genere, dar există situații 
excepționale în care ea trebuie încăl/cată în mod sistematic de pildă, atunci când 
consecințele încălcării ei sunt mult mai bune decât consecinţele respectării ei (e.g. 
când, mințind, salvez viața cuiva). Trebuie să avem, așadar, un drept de a minţi 
din iubire de semeni și chiar o datorie de a face asta. Datoria de a spune adevărul 
nu €, așadar, necondiționată, cum susține “un filosof german” (Kant), ci trebuie să 
aibă excepții în circumstanţe speciale, cum ar fi datoria de a minţi pentru a salva 
viața unui om. 

Excepţia de la legea (D) ar trebui să fie: în circumstanţele în care un 
prieten se ascunde în casa ta (sau ceva asemănător), urmărit fiind de un răufăcător 
care vrea să-l omoare, trebuie să-l minţi pe acesta din urmă atunci când te întreabă 
dacă persoana pe care o urmărește se ascunde în casa ta: 


(D”): Trebuie să minți (în circumstanţele C). 


Kant nu e atât de obtuz încât să nu vadă că a respinge această regulă 
înseamnă a intra în conflict cu convingerile noastre morale cele mai adânc 
înrădăcinate. Și cu toate că teoria sa are și menirea de a corecta moravurile 
corupte, ea trebuie nu mai puțin să justifice acele practici morale care sunt larg 
recunoscute, chiar dacă ele par a intra în conflict cu principiile a priori ale teoriei. 
El se află acum într-o situație aparent imposibilă: cum aș putea să justific moral 
“minciuna necesară” fără să mint? Cum aș putea să justific nerespectarea legii 
morale care interzice minciuna fără a o încălca? Acum intră în joc spre a-și arăta 
utilitatea strategiile de imunizare a nucleului a priori al teoriei etice în faţa unor 
aparente excepții tipice. 

În articolul în care polemizează cu Constant, Kant nu pare să lase nici o 
şansă minciunii care se soldează cu salvarea unei vieți. A-l minți pe răufăcător 

înseamnă a încălca „datoria absolută de a nu minţi”, deci a comite o imoralitate, 
chiar dacă în acest caz particular, această minciună s-ar solda cu salvarea vieţii 
prietenului. Tonul articolului e dat de caracterul său polemic; Kant accentuează 
aici în mod unilateral aspectul de necesitate și universalitate strictă a legilor 
morale pe care nu l-a înțeles Constant. Dincolo de acest aspect însă, mai puteau fi 
adăugate o serie de nuanţări. Căci în prelegerile sale de etică el se dovedește mult 
mai echilibrat, căutând o soluţie pentru a putea justifica acţiunea de a salva viața 
prietenului; prin urmare, el vrea să găsească un sens acceptabil al “excepţiei” 
pentru un caz de acest tip. E vizibil efortul său de a-și adapta teoria intuițiilor 
noastre morale cele ma: adânc înrădăcinate, cum e aceea că e moral să-l mințim pe 
ucigașul aflat în căutarea prietenului. Voi urmări în continuare cum are loc această 
adaptare a teoriei sale morale “rigoriste” la intuiţiile simțului moral comun şi voi 
argumenta că aparentele “excepţii”, acceptate de teone, sunt produsul acestei 
strategii de adecvare, fără a fi însă excepţii veritabile - în unul din cele două 
sensuri menţionate mai sus. 

Bunăoară, Kant discută în cursurile sale un caz care mi se pare cvasi- 
identic cu cel al lui Constant şi în analogie cu care l-am putea reevalua pe acesta 
din urmă. E vorba de situaţia în care „un dușman mă ia de gât şi-mi cere să-i spun 
unde îmi ţin banii”; este oare moral, în acest caz, să-l mint? (LE, 203). Soluţia lui 
Kant e, aici, în esență, următoarea: întrebarea dacă e imoral (nedrept) sau nu să 
mint în acest caz e greşit pusă; e imoral (nedrept) să mint în orice caz — aşa cum 
îmi cer principiul suprem al moralității şi principiul universal al dreptului (pentru 
datoriile etice, respectiv juridice). În această situaţie particulară, însă, în joc nu se 
află maxima minciunii, ci o alta, aceea a „ascunderii adevărului”, care e diferită de 
prima. Or, aceasta nu e imorală. Prin urmare, strategia lui Kant e să mențină ca 
absolută datoria de a nu minti prin schimbarea maximei care pare s-o contrazică. 
În aceste condiţii, am putea să-i împăcăm pe Kant și Benjamin Constant 
presupunând că în exemplul dat de acesta din urmă nu avem o „minciună” 
(mendacium), ci o  „nespunere a adevărului” (falsiloguium). Nespunerea 
adevărului e actul prin care cineva nu spune ceea ce crede că e adevărat, fără ca 
preopinentul său să presupună că el va spune ceea ce crede; e cazul “când cineva 
doar spune ceea ce nu gândește, celălalt rămânând liber să ia aceasta aşa cum îi 
place” (PP, mm, 238). De exemplu, atunci când vreau să-mi ascund intenţiile față 
de celălalt, el însuși presupunând că voi face asta (ca într-o negociere sau ca 
atunci când sunt luat de gât de duşman pentru a-i spune unde ţin banii), eu pur şi 
simplu “nu spun adevărul”, dar nu “mint”, căci “dușmanul știe că voi ascunde 
informaţia” (LE, 203). Minciuna, în schimb, înseamnă a spune în mod intenționat 
(cu deplină conștiință) contrariul a ceea ce cred în sinea mea (“o nespunere 
intenționată a adevărului în exprimarea propriilor gânduri”) presupunându-se că 
celălalt aşteaptă de la mine să-i spun adevărul (pentru că, de pildă, i-am promis; 
sau, în cazul “minciunii juridice”, el chiar având un drept în acest sens). Numai cu 

această din urmă condiţie minciuna (spre deosebire de nespunerea adevărului) e o 
“înşelare” a preopinentului și deci o violare a “demnităţii” umane (sau, în cazul 
minciunii juridice, o violare a unui drept).2 Minciuna e un neadevăr ce 
prejudiciază umanitatea din om (falsiloguium in praejudicium humanitatis). 
Opusul minciunii e “sinceritatea” (Wahrhafiigkeit, veracitas), adică exprimarea 
intenţionată a ceea ce crezi în sinea ta?! Opusul nespunerii adevărului e spunerea 
adevărului (veriloguium). 

În aceste condiţii, în cazul dușmanului care mă întreabă unde îmi țin banii, 
„pot să ascund informaţia, deoarece el vrea să utilizeze rău adevărul. Aceasta nu e 
încă mendacium, căci celălalt ştie că eu îi voi ascunde informaţia şi că el nu are 
nici un drept să îmi ceară adevărul” (LE, 203). Prin urmare, Kant absoarbe în 
teorie acest caz rebel sugerând că aici maxima veritabilă e alta decât aceea a 
minciunii și această nouă maximă (nespunerea adevărului) nu e contrară datoriei 
de a nu minți: „Eu por, totuși, să comit un falsiloguium atunci când intenția mea e 
să îmi ascund intenţiile în faţa celuilalt, iar acesta poate de asemenea presupune că 
eu voi face asta, deoarece (să zicem) scopul său e să utilizeze adevărul într-un 
sens rău” (ibid). Aşadar, revenind la exemplul lui Constant, Kant ar putea și el 
susține că e permis ca eu să spun un neadevăr răufăcătorului care mă întreabă 
dacă cel pe care-l unnărește se ascunde în casa mea, respectând în acelaşi timp 
datoria de a nu minţi. Dacă însă aș avea o asemenea relaţie cu răufăcătorul încât el 
să fie convins că eu îi voi spune tot ceea ce cred, sau i-am promis aceasta, și totuşi 
îl înşel, atunci îi voi fi spus o minciună şi deci voi fi comis o imoralitate 
„deoarece am acţionat împotriva dreptului umanităţii”. În concluzie, cu toate că 
minciuna rămâne interzisă în mod absolut, Kant pare a fi dispus să recunoască 
faptul că, într-un anume sens, protejarea prietenului prin dezinformarea 
criminalului poate fi acceptată, dar nu ca “excepție” de la datoria sincerității, nu ca 
O încălcare a acesteia, ci ca o aparentă „minciună necesară” ce se referă, în 
realitate, la maxima nespunerii adevărului, o maximă care e permisă, fără a avea 
o încărcătură propriu-zis morală. A spune acel neadevăr răufăcătorului, aşadar, şi 
a apăra prin aceasta viaţa prietenului tău nu e o datorie morală, ci e o acţiune 


% “Minciuna este un dispreţ şi oarecum o distrugere a dernnității umane. Un om care nu crede ceea 
ce el însuşi îi spune unui alt om ... are o valoare încă şi mai mică decât ar avea un obiect” 
(PP, mm, 429). 

” “În doctrina dreptului, nespunerea intenționată a adevărului e numită minciună numai dacă 
violează dreptul altuia; dar în etică, unde din absenţa prejudiciului nu e dedusă nici o îndrituire, e 
de la sine înțeles că nici un neadevăr intenționat în exprimarea propriilor gânduri [nu poate să nu 
fie numit minciună] (PP, mm, 429). “Minciuna (în sensul etic al cuvântului), nespunerea 
intenționată a adevărului în genere, nu e nevoie să aducă prejudicii altuia pentru a fi repudiată; 
căci în acest caz ar fi o violare a drepturilor altuia. Ea poate fi făcută doar din neseriozitate sau 
chiar din generozitate; cel ee o spune poate intenționa chiar atingerea unui scop bun prin ea. Dar 
acest mod de a atinge scopul este, doar prin forma sa, un delict al omului faţă de propria sa 
persoană şi un fapt nedemn, care-l compromite în proprii săi ochi” (PP, mm, 430). 

neutră moral care rămâne la latitudinea ta să o faci sau nu. Dacă îi spui 
răufăcătorului că prietenul tău nu e în casă, când de fapt el este acolo, nu înseamnă 
că ai comis un act imoral (care încalcă datoria de a nu minți). A susţine fără 
restricție datoria a priori de a nu minţi și a disimula adevărul (fa/silogium) în mod 
contingent sunt două acte perfect compatibile. Căci “nu orice nespunere a 
adevărului e o minciună; ea e o minciună numai atunci când există o declarație 
expresă a voinței mele de a-i spune celuilalt gândurile mele” (LE, 203). 


Exemplul formulat de Benjamin Constant ar putea fi interpretat şi în alt 
fel: pentru a salva caracterul necesar și universal al principiului metafizic „Trebuie 
să nu minţi” acceptând totodată că nu am voie să colaborez cu răufăcătorul la 
uciderea prietenului meu, Kant recurge la aceeași strategie a resemnificării 
maximei, dar de data aceasta noua maximă e subordonată unei „datorii speciale” 
care reprezintă aplicarea unei alte “datorii a priori” decât aceea care interzice 
minciuna. Pseudo-excepția va fi, în acest caz, nu o permisiune, ci o datorie 
morală. O asemenea interpretare se poate baza pe exploatarea ambiguității 
exemplului dat, care ar putea fi citit fie în felul următor: 


(1) Trebuie să minţi pentru a salva viaţa unui prieten refugiat în casa ta ...”, 
fie în acest fel: 


(2) Trebuie să salvezi viata unui prieten refugiat în casa ta minţind un răufăcător 


» 


care ..... 


În această interpretare, (1) contrazice datoria a priori „Trebuie să nu minți 
(în nici o împrejurare)” și, deci, nu poate fi o datorie specială subordonată acesteia 
(o aplicație). Pe de altă parte, (2) e o specializare a a/rei datorii a priori, anume 
aceea că „Trebuie să nu ucizi oameni nevinovaţi (în nici o împrejurare)”?. În 
aceste condiţii, am putea conchide că așa-zisul act de a-l minți pe răufătător din 
exemplul formulat de Benjamin Constant nu reprezintă în realitate o „excepție” de 
la datoria de a nu minţi, adică o încălcare valabilă a datoriei într-un caz particular, 
Cl O „datorie specială” subordonată a/tei datorii (juridice) a priori: „Trebuie să nu 
ucizi (sau să nu facilitezi uciderea unor) persoane nevinovate”. Eu nu am, așadar, 
datoria de a-l minţi pe răufăcător (căci nu pot avea o asemenea datorie), ci am 
datoria de a nu facilita uciderea prietenului meu prin fumizarea informației cerute. 
lată cum o datorie specială subordonată unei anumite datorii strict universale (i.e. 


-- Aceasta este o datorie juridică, dar (2) ar putea fi considerată drept datoria etică “de a iubi 
celelalte ființe umane” sau “'datoria filantropiei”: “a face din bunăstarea şi fericirea celorlalți 
propriul meu scep” (PP, mm, 450, 452). “A salva o ființă umană” se numără printre faptele care 
fac în aşa fel încât “lucrurile să meargă bine” pentru toți. 

datora de a nu facilita uciderea ...), poate părea, la o analiză superficială, o 
„excepţie” de la o altă datorie (i.e. datoria de a nu minţi). În toate aceste exemple, 
în ciuda excepțiilor aparente, caracterul absolut al datoriilor a priori ale 
metafizicii moravurilor rămâne intact. 


Exemplul lui Constant ar putea fi interpretat şi ca o formă de conflict al 
datoriilor: conflictul ar apărea între datoria de a nu minți şi datoria de a apăra 
viața (celui urmărit). Titlul articolului lui Kant sugerează o asemenea interpretare: 
e vorba de un presupus drept de a minţi din iubire de oameni (filantropie), adică 
de permisiunea de a încălca datoria de a nu minţi pentru a respecta “datoria 
bunăvoinţei” (“datoria iubirii aproapelui”), anume aceea de a-mi găsi satisfacție în 
bunăstarea celorlalți făcând din scopurile lor propriile mele scopuri (PP, mm, 
4502. Etica lui Kant a fost adesea acuzată de incapacitatea de a rezolva problema 
conflictului datoriilor, un fapt de viață cât se poate de obişnuit, ce pare a fi însă 
principial respins de această teorie bazată pe teza fundamentală a coerenfei 
reciproce a tuturor datoriilor. De fapt, ceea ce avem în cazul analizat de noi nu e o 
contradicţie a datoniilor absolute însele (acestea nu se pot contrazice atâta vreme 
cât au fost deduse cu ajutorul aceleiași proceduri din același Principiu suprem al 
moralității), ci o imposibilitate de a aplica o datorie la o anumită maximă deoarece 
aceasta antrenează automat încălcarea altei datorii: dacă nu îl mint pe criminal, 
facilitez crima, deci îmi încalc datoria de a apăra viaţa, care e un scop vital al 
prietenului meu. Kant pare a rezolva asemenea situații în felul următor: el 
consideră că acestea nu sunt, în realitate, cazuri de conflict al datoriilor (antinomia 
leges), căci nu legile însele se află în conflict, ci temeiurile lor (rafiones 
obligandi). „Legile şi regulile nu pot fi universale şi deci necesare dacă opusele 
lor nu sunt imposibile; deci două datorii universale nu se pot contrazice reciproc; 
numai temeiurile datoriilor, ratio obligandi, se află în conflict aici deoarece 
fiecare dintre ele e doar un temei insuficient pentru a determina actul datoriei” 
(LE, 296) (PP, mm, 224). Soluția lui Kant în acest caz e ierarhia datoriilor. 
Regula după care trebuie judecate aceste cazuri este: „legea mai puternică 
prevalează; dacă legile se află în conflict, fă o excepție pentru cea mai slabă. 
Astfel, datoriile imperfecte cedează întotdeauna în fața celor perfecte, tot aşa cum 
mai multe datorii imperfecte au prioritate în raport cu una singură; de exemplu, 
nenorocirea altuia, fie ea și mortală, nu mă poate sili să contractez o datorie sau 
să-l fiu recunoscător atunci când părinții mei mor de foame” (ibid). Kant pare a 
sugera aici că datoriile faţă de sine sau față de cei apropiați prevalează asupra 
datoriilor față de alţii. În cazul de mai sus, datoria perfectă de a nu minţi are ca 


% Sau, poate ar fi mai exact să vorbim aici de o altă datorie a iubirii practice față de ceilalți 
oameni. anume de “'datoria simpatiei”: “Aş vrea pentru prietenul meu nu ca el să mă poată ajuta în 
caz de sărăcie, boală. inchisoare etc., ci mai degrabă ca eu să fiu alături de el şi să salvez o ființă 
umană” (PP. nun. 457). 


129 


temei menţinerea coeziunii sociale (LE, 201). Kant acceptă că asemenea cazun se 
pretează întotdeauna la îndelungi controverse. Dar trebuie să ne amintim că testul 
oferit de teoria sa nu e nici pe departe un algoritm, ci o procedură de tip 
deliberativ, mereu revizuibilă, constând din „constrângerile-cadru ale principiilor 
mai specifice pe care agenţii le pot adopta”, constrângeri-cadru care nu sunt 
propriu-zis decizii, ci doar ghidează deciziile?*. 

Asemenea strategii de justificare a unor aparente „excepţii” de la lege, 
menţinând totodată legea în toată universalitatea ei strictă, pot fi mai multe la 
Kant. Cred însă că aceste câteva exemple au fost suficiente pentru a ilustra teza pe 
care o susţin aici: anume că teoria lui Kant îmbină un „rigorism” ce rezultă cu 
necesitate din articulațiile sale teoretice inteme, ca etică pură, cu o flexibilitate 
moderată care îi permite să evite, mai ales în situații excepționale, conflictul cu 
convingerile morale cele mai adânc înrădăcinate ale rațiunii morale comune. În 
fond, dacă e exploatată inteligent, s-ar putea ca această teorie „rnigoristă” să se 
dovedească la fel de flexibilă ca orice altă teorie etică, menţinând totuși acea aură 
de fermitate, de verticalitate, de respect absolut al principiilor, asociată îndeobşte 
regulilor morale de către conștiința comună. 


20. O'Neill, Kantian Ethics, în P. Singer (ed), A Companion to Ethics, Blackwell, 1993 (1991), 
p. 182. 

